
(Tavallinen lainsäätämisjärjestys: ensimmäinen käsittely)

Tarkistus 1

Ehdotus asetukseksi
Johdanto-osan 1 kappale
	

	Komission teksti
	Tarkistus

	(1)	Unioniin tehtävät sijoitukset edistävät unionin kasvua parantamalla sen kilpailukykyä, luomalla työpaikkoja ja mittakaavaetuja sekä tuomalla pääomaa, teknologiaa, innovointia ja asiantuntemusta.
	(1)	Unioni suhtautuu myönteisesti ulkomaisiin sijoituksiin, sillä ne edistävät unionin kasvua parantamalla sen kilpailukykyä, luomalla työpaikkoja ja mittakaavaetuja sekä tuomalla pääomaa, teknologiaa, innovointia ja asiantuntemusta. 



Tarkistus 2

Ehdotus asetukseksi
Johdanto-osan 3 kappale
	

	Komission teksti
	Tarkistus

	(3)	Maailman kauppajärjestössä (WTO), Taloudellisen yhteistyön ja kehityksen järjestössä (OECD) sekä kolmansien maiden kanssa tehdyissä kauppa- ja investointisopimuksissa tehtyjen kansainvälisten sitoumusten nojalla unioni ja jäsenvaltiot voivat kuitenkin rajoittaa ulkomaisia suoria sijoituksia turvallisuuteen tai yleiseen järjestykseen liittyvistä syistä tiettyjen vaatimusten mukaisesti.
	(3)	SEU 21 artiklan 2 kohdassa kuitenkin määrätään, että unionin politiikalla ja toimilla pyritään turvaamaan unionin arvot, perusedut, turvallisuus, riippumattomuus ja koskemattomuus. Nämä periaatteet ja tavoitteet muodostavat perustan unionin yhteiselle kauppapolitiikalle, sellaisena kuin se on vahvistettuna SEUT 207 artiklassa, myös ulkomaisten sijoitusten osalta. Kyseisessä yhteydessä Maailman kauppajärjestössä (WTO), Taloudellisen yhteistyön ja kehityksen järjestössä (OECD) sekä kolmansien maiden kanssa tehdyissä kauppa- ja investointisopimuksissa tehtyjen kansainvälisten sitoumusten nojalla unionille ja jäsenvaltioille sallitaan ulkomaisten suorien sijoitusten rajoittaminen turvallisuuteen tai yleiseen järjestykseen liittyvistä syistä tiettyjen vaatimusten mukaisesti.



Tarkistus 3

Ehdotus asetukseksi
Johdanto-osan 4 kappale
	

	Komission teksti
	Tarkistus

	(4)	Euroopan parlamentin ja neuvoston asetuksen (EU) 2019/4524 mukaisesti on perustettu kehys, jonka avulla jäsenvaltiot voivat seurata unioniin suuntautuvia ulkomaisia suoria sijoituksia. Kyseisessä asetuksessa säädetään erityisesti yhteistyömekanismista, jonka avulla jäsenvaltiot ja komissio voivat vaihtaa tietoja ulkomaisista suorista sijoituksista ja ottaa esiin turvallisuuteen tai yleiseen järjestykseen kohdistuvia riskejä. Yhteistyömekanismissa edellytetään, että jäsenvaltio, jossa ulkomainen suora sijoitus on suunniteltu toteutettavaksi tai on toteutettu, ottaa asianmukaisesti huomioon muiden jäsenvaltioiden esittämät huomautukset ja komission antaman lausunnon seurantaa koskevassa päätöksessään.
	(4)	Euroopan parlamentin ja neuvoston asetuksen (EU) 2019/4524 mukaisesti on perustettu kehys, jonka avulla jäsenvaltiot voivat seurata unioniin suuntautuvia ulkomaisia suoria sijoituksia. Kyseisessä asetuksessa säädetään erityisesti yhteistyömekanismista, jonka avulla jäsenvaltiot ja komissio voivat vaihtaa tietoja ulkomaisista suorista sijoituksista ja ottaa esiin turvallisuuteen tai yleiseen järjestykseen kohdistuvia riskejä. Yhteistyömekanismissa edellytetään, että jäsenvaltio, jossa ulkomainen suora sijoitus on suunniteltu toteutettavaksi tai on toteutettu (vastaanottava jäsenvaltio), ottaa asianmukaisesti huomioon muiden jäsenvaltioiden esittämät huomautukset ja komission antaman lausunnon seurantaa koskevassa päätöksessään.

	__________________
	__________________

	4 Euroopan parlamentin ja neuvoston asetus (EU) 2019/452, annettu 19 päivänä maaliskuuta 2019, unioniin tulevien ulkomaisten suorien sijoitusten seurantaan tarkoitettujen puitteiden perustamisesta (EUVL L 79 I, 21.3.2019, s. 1, ELI: http://data.europa.eu/eli/reg/2019/452/oj).
	4 Euroopan parlamentin ja neuvoston asetus (EU) 2019/452, annettu 19 päivänä maaliskuuta 2019, unioniin tulevien ulkomaisten suorien sijoitusten seurantaan tarkoitettujen puitteiden perustamisesta (EUVL L 79 I, 21.3.2019, s. 1, ELI: http://data.europa.eu/eli/reg/2019/452/oj).



Tarkistus 4

Ehdotus asetukseksi
Johdanto-osan 6 a kappale (uusi)
	

	Komission teksti
	Tarkistus

	
	(6 a)	Uutta lainsäädäntövälinettä tarvitaan myös, koska sijoitusvirrat muuttuvat. Maailmantalouden yhdentyminen yhdessä sodan ja geopoliittisten jännitteiden kanssa on johtanut uusiin riskeihin, joihin unionin ja jäsenvaltioiden on puututtava. Komissio esitti 20. kesäkuuta 2023 Euroopan parlamentille, Eurooppa-neuvostolle ja neuvostolle Euroopan taloudellisen turvallisuuden strategiaa koskevan tiedonannon, jossa todetaan, että ulkomaisten suorien sijoitusten seuranta on keino suojata unionia taloudelliseen turvallisuuteen kohdistuvilta riskeiltä. Strategiassa korostetaan tarvetta puuttua riskeihin, jotka liittyvät toimitusketjujen häiriönsietokykyyn, kriittisen infrastruktuurin fyysiseen ja kyberturvallisuuteen, teknologiaturvallisuuteen ja -vuotoihin sekä taloudellisten riippuvuuksien hyödyntämiseen tai taloudelliseen pakottamiseen. Nämä taloudelliseen turvallisuuteen kohdistuvat riskit ovat keskeisiä myös ulkomaisten sijoitusten seurannan yhteydessä, koska ne voivat vaikuttaa kielteisesti yhteiskunnan keskeisiin intresseihin, kuten vaurauteen, suvereniteettiin, turvallisuuteen ja sosiaalisen markkinatalouden toimintaan, ja sitä kautta jäsenvaltioiden ja unionin yleiseen järjestykseen.



Tarkistus 5

Ehdotus asetukseksi
Johdanto-osan 7 a kappale (uusi)
	

	Komission teksti
	Tarkistus

	
	(7 a)	Hankinnat, jotka toteutetaan (pankkeja, keskusvastapuolia taikka vakuutus- tai jälleenvakuutusyrityksiä koskevien) kriisinratkaisukehysten mukaisten kriisinratkaisuvälineiden avulla, olisi jätettävä tämän asetuksen soveltamisalan ulkopuolelle. Kriisinratkaisussa aika on ratkaiseva tekijä ja päätökset tehdään usein kirjaimellisesti yhdessä yössä. Tässä asetuksessa säädetyt perinpohjaiset seurantamenettelyt eivät sovi yhteen oikea-aikaista reagointia koskevan tarpeen kanssa. Rahoitusvakausriskien välttämiseksi kriisinratkaisuun liittyvät liiketoimet olisi sen vuoksi jätettävä soveltamisalan ulkopuolelle. Kriisinratkaisuviranomaisten olisi mahdollisuuksien mukaan otettava tämä asetus huomioon, kun ne toteuttavat kriisinratkaisutoimia, jotka liittyvät ulkomaisiin sijoittajiin ja erityisesti strategisiin resursseihin.



Tarkistus 6

Ehdotus asetukseksi
Johdanto-osan 8 kappale
	

	Komission teksti
	Tarkistus

	(8)	Valtaosalla jäsenvaltioista, mutta ei kaikilla, on käytössä säädös, jossa säädetään ulkomaisten suorien sijoitusten seurantamekanismista. Monissa jäsenvaltioissa kansallinen lainsäädäntö kattaa myös unionin sisäisten sijoitusten seurannan. Jäsenvaltioiden välillä on huomattavia eroja soveltamisalassa sekä kynnysarvoissa ja kriteereissä, joita käytetään sen arvioimiseen, vaikuttaako sijoitus todennäköisesti kielteisesti turvallisuuteen tai yleiseen järjestykseen. Myös seurantaprosesseissa on eroja. Joissakin jäsenvaltioissa sijoitus voidaan tehdä ennen kuin on saatu selvitys turvallisuuteen ja yleiseen järjestykseen kohdistuvista vaikutuksista. Toisissa taas edellytetään, että sijoitus tehdään lopullisesti vasta seurantamekanismin mukaisen luvan jälkeen. Tällaiset erot aiheuttavat ongelman sisämarkkinoiden moitteettomalle toiminnalle. Ne esimerkiksi luovat epätasapuoliset toimintaedellytykset ja lisäävät sääntöjen noudattamisesta aiheutuvia kustannuksia sijoittajille, jotka ilmoittavat liiketoimista useammassa kuin yhdessä jäsenvaltiossa. Tällä asetuksella autetaan vähentämään eroja, joita kansallisella tasolla käyttöön otettujen mekanismien keskeisissä osissa on. Tämä on ratkaisevan tärkeää, jotta voidaan varmistaa sovellettavien kansallisten järjestelmien ja niiden ominaisuuksien ennustettavuus sijoittajien kannalta ja siten vähentää säännösten noudattamisesta aiheutuvia kustannuksia. Tämä on erityisen tärkeää, kun otetaan huomioon sisämarkkinoiden yhdentymisen taso, joka voi johtaa siihen, että yksi ainoa liiketoimi vaikuttaa useisiin jäsenvaltioihin eri puolilla unionia. On esimerkiksi mahdollista, että liiketoimi, jonka tarkoituksena on hankkia kohdeyritys yhdessä jäsenvaltiossa, vaikuttaa turvallisuuteen ja yleiseen järjestykseen myös toisessa jäsenvaltiossa toimitusketjun rakenteen tai muiden taloudellisten tekijöiden vuoksi, jotka yhdistävät kohdeyrityksen muihin eri jäsenvaltioihin sijoittautuneisiin yrityksiin. Näiden sisämarkkinaongelmien ratkaisemiseksi ja johdonmukaisuuden ja ennustettavuuden lisäämiseksi on aiheellista, että ulkomaisten sijoitusten arvioinnissa käytettävät kriteerit ja osatekijät vahvistetaan unionin toimilla.
	(8)	Valtaosalla jäsenvaltioista, mutta ei kaikilla, on käytössä säädös, jossa säädetään ulkomaisten suorien sijoitusten seurantamekanismista. Monissa jäsenvaltioissa kansallinen lainsäädäntö kattaa myös unionin sisäisten sijoitusten seurannan. Jäsenvaltioiden välillä on huomattavia eroja soveltamisalassa sekä kynnysarvoissa ja kriteereissä, joita käytetään sen arvioimiseen, vaikuttaako sijoitus todennäköisesti kielteisesti turvallisuuteen tai yleiseen järjestykseen. Myös seurantaprosesseissa on eroja. Joissakin jäsenvaltioissa sijoitus voidaan tehdä ennen kuin on saatu selvitys turvallisuuteen ja yleiseen järjestykseen kohdistuvista vaikutuksista. Toisissa taas edellytetään, että sijoitus tehdään lopullisesti vasta seurantamekanismin mukaisen luvan jälkeen. Tällaiset erot aiheuttavat ongelman sisämarkkinoiden moitteettomalle toiminnalle. Kyseiset epäjohdonmukaisuudet esimerkiksi luovat epätasapuoliset toimintaedellytykset ja lisäävät sääntöjen noudattamisesta aiheutuvia kustannuksia sijoittajille, joiden on ilmoitettava liiketoimista useissa jäsenvaltioissa. Tällä asetuksella autetaan yhdenmukaistamaan kansallisella tasolla käyttöön otettujen mekanismien keskeisiä osia. Tämä on ratkaisevan tärkeää, jotta voidaan varmistaa sovellettavien kansallisten järjestelmien ja niiden ominaisuuksien ennustettavuus sijoittajien kannalta ja siten vähentää säännösten noudattamisesta aiheutuvia kustannuksia. Tämä on erityisen tärkeää, kun otetaan huomioon sisämarkkinoiden huomattava yhdentymisen taso, joka voi johtaa siihen, että yksi ainoa liiketoimi vaikuttaa useisiin jäsenvaltioihin eri puolilla unionia. On esimerkiksi mahdollista, että liiketoimi, jonka tarkoituksena on hankkia kohdeyritys yhdessä jäsenvaltiossa, vaikuttaa turvallisuuteen ja yleiseen järjestykseen myös toisissa jäsenvaltioissa toimitusketjun rakenteen tai muiden taloudellisten tekijöiden vuoksi, jotka yhdistävät kohdeyrityksen muihin eri jäsenvaltioihin sijoittautuneisiin yrityksiin. Näiden sisämarkkinaongelmien ratkaisemiseksi ja johdonmukaisuuden ja ennustettavuuden lisäämiseksi on aiheellista, että ulkomaisten sijoitusten arvioinnissa käytettävät kriteerit ja osatekijät vahvistetaan unionin toimilla.



Tarkistus 7

Ehdotus asetukseksi
Johdanto-osan 9 kappale
	

	Komission teksti
	Tarkistus

	(9)	Jotta voidaan varmistaa johdonmukainen lähestymistapa ulkomaisten sijoitusten seurantaan kaikkialla unionissa, kaikki jäsenvaltiot olisi velvoitettava seuraamaan ulkomaisia sijoituksia turvallisuuteen tai yleiseen järjestykseen liittyvistä syistä. Sen vuoksi kansallisten seurantamekanismien keskeiset osatekijät olisi yhdenmukaistettava. Vähimmäistason yhdenmukaistaminen kattaa seurattavien sijoitusten soveltamisalan, seurantamenettelyn olennaiset piirteet sekä kansallisen mekanismin ja unionin yhteistyömekanismin välisen vuorovaikutuksen. Lisäksi jäsenvaltioiden olisi voitava laajentaa kansallisen seurantamekanisminsa soveltamisalaa niin, että katetaan muuntyyppiset ulkomaiset sijoitukset ja muille aloille tai muihin unionin sijoituskohteisiin tai taloudellisiin toimintoihin tehtävät ulkomaiset sijoitukset, joita asianomainen jäsenvaltio pitää kriittisinä turvallisuutensa tai yleisen järjestyksensä kannalta. Myös tällaisessa seurannassa olisi noudatettava tämän asetuksen säännöksiä.
	(9)	Jotta voidaan varmistaa johdonmukainen lähestymistapa ulkomaisten sijoitusten seurantaan kaikkialla unionissa, kaikki jäsenvaltiot olisi velvoitettava seuraamaan ulkomaisia sijoituksia turvallisuuteen tai yleiseen järjestykseen liittyvistä syistä. Sen vuoksi kansallisten seurantamekanismien keskeiset osatekijät olisi yhdenmukaistettava. Yhdenmukaistamisen olisi katettava myös seurattavien sijoitusten soveltamisala, seurantamenettelyn olennaiset piirteet sekä kansallisen mekanismin ja unionin yhteistyömekanismin välinen vuorovaikutus, mihin kuuluu myös seurantamenettelyjen aikataulujen johdonmukaisuus. Lisäksi jäsenvaltioiden olisi voitava laajentaa kansallisen seurantamekanisminsa soveltamisalaa niin, että katetaan muuntyyppiset ulkomaiset sijoitukset ja muille aloille tai muihin unionin sijoituskohteisiin tai taloudellisiin toimintoihin tehtävät ulkomaiset sijoitukset, joita asianomainen jäsenvaltio pitää kriittisinä turvallisuutensa tai yleisen järjestyksensä kannalta. Myös tällaisessa seurannassa olisi noudatettava tämän asetuksen säännöksiä. On erittäin tärkeää ottaa kaikissa jäsenvaltioissa käyttöön yhdenmukaistettu ja virtaviivaistettu toimintamalli, jolla varmistetaan, että ulkomaisiin sijoituksiin, joilla voi olla vaikutuksia turvallisuuteen ja yleiseen järjestykseen, sovelletaan johdonmukaista valvontaa ja tuloksellista päätöksentekoa. Tätä varten seurantamekanismeilla olisi vähennettävä mahdollisimman paljon hallinnon monimutkaisuutta, vältettävä tarpeettomia viivästyksiä ja otettava huomioon pienten ja keskisuurten yritysten (pk-yritysten) rajalliset resurssit, kun niitä sovelletaan niihin. Lisäksi komission olisi toimittava koordinoijana, jotta voidaan varmistaa unionin turvallisuuden parantaminen ja samalla vähentää mahdollisimman paljon tehottomuutta ja toimintatapojen hajanaisuutta.



Tarkistus 8

Ehdotus asetukseksi
Johdanto-osan 12 kappale
	

	Komission teksti
	Tarkistus

	(12)	Ulkomaisten sijoitusten seuranta olisi toteutettava tämän asetuksen mukaisesti ottaen huomioon kaikki saatavilla olevat tiedot ja noudattaen suhteellisuusperiaatetta ja muita perussopimuksissa vahvistettuja periaatteita. Lisäksi unioniin sijoittautuneen ulkomaisen sijoittajan tytäryhtiöiden kautta tehtävien ulkomaisten sijoitusten seurannassa olisi kaikissa tapauksissa noudatettava unionin oikeudesta johtuvia vaatimuksia ja erityisesti perussopimuksen sijoittautumisvapautta ja pääomien vapaata liikkuvuutta koskevia määräyksiä, sellaisina kuin niitä tulkitaan Euroopan unionin tuomioistuimen oikeuskäytännössä, avointen ja osallistavien sisämarkkinoiden säilyttämistä koskevan tavoitteen mukaisesti. Sijoittautumisvapauden ja pääomien vapaan liikkuvuuden rajoitusten unionissa, mukaan lukien seuranta ja seurannasta johtuvat toimenpiteet, kuten riskejä lieventävät toimenpiteet ja kiellot, olisi perustuttava yhteiskunnan perustavanlaatuiseen etuun kohdistuvaan todelliseen ja riittävän vakavaan uhkaan, ja tällaisten rajoitusten olisi oltava asianmukaisia ja tarpeellisia unionin tuomioistuimen oikeuskäytännön mukaisesti. Kun arvioidaan rajoituksen oikeutusta ja oikeasuhteisuutta, sijoittautumisvapauden tai pääomien vapaan liikkuvuuden rajoitusten arvioinnissa voidaan ottaa huomioon ulkomaisen sijoittajan tytäryhtiön kautta unionissa tehtyjen sijoitusten erityispiirteet, tarvittaessa myös tämän asetuksen nojalla annetussa komission lausunnossa. Tässä olisi otettava huomioon jäsenvaltioiden järjestelmien sisällyttäminen unionin laajuiseen yhteistyömekanismiin.
	(12)	Ulkomaisten sijoitusten seuranta olisi toteutettava tämän asetuksen mukaisesti ottaen huomioon kaikki saatavilla olevat tiedot ja noudattaen suhteellisuusperiaatetta ja muita perussopimuksissa vahvistettuja periaatteita. Lisäksi unioniin sijoittautuneen ulkomaisen sijoittajan tytäryhtiöiden kautta tehtävien ulkomaisten sijoitusten seurannassa olisi kaikissa tapauksissa noudatettava unionin oikeudesta johtuvia vaatimuksia ja erityisesti perussopimuksen sijoittautumisvapautta ja pääomien vapaata liikkuvuutta koskevia määräyksiä, sellaisina kuin niitä tulkitaan Euroopan unionin tuomioistuimen oikeuskäytännössä, toimivien, avointen, häiriönsietokykyisten ja osallistavien sisämarkkinoiden säilyttämistä koskevan tavoitteen mukaisesti. Sijoittautumisvapauden ja pääomien vapaan liikkuvuuden rajoitusten unionissa, mukaan lukien seuranta ja seurannasta johtuvat toimenpiteet, kuten riskejä lieventävät toimenpiteet ja kiellot, olisi perustuttava yhteiskunnan perustavanlaatuiseen etuun kohdistuvaan todelliseen ja riittävän vakavaan uhkaan, ja tällaisten rajoitusten olisi oltava asianmukaisia ja tarpeellisia unionin tuomioistuimen oikeuskäytännön mukaisesti. Sijoittautumisvapauden tai pääomien vapaan liikkuvuuden rajoitusten oikeutusta ja oikeasuhteisuutta arvioitaessa olisi samalla otettava huomioon ulkomaisen sijoittajan tytäryhtiön kautta unionissa tehtyjen sijoitusten erityispiirteet, tarvittaessa myös tämän asetuksen nojalla annetussa komission lausunnossa tai päätöksessä. Tässä olisi otettava huomioon jäsenvaltioiden järjestelmien sisällyttäminen unionin laajuiseen yhteistyömekanismiin.



Tarkistus 9

Ehdotus asetukseksi
Johdanto-osan 14 kappale
	

	Komission teksti
	Tarkistus

	(14)	On myös tarpeen lisätä sen jäsenvaltion, jossa ulkomainen sijoitus on suunniteltu toteutettavaksi tai on toteutettu, vastuuvelvollisuutta komissioon ja niihin jäsenvaltioihin nähden, jotka tuovat esiin omaan tai unionin yleiseen järjestykseen tai turvallisuuteen liittyviä asianmukaisesti perusteltuja huolta herättäviä seikkoja.
	(14)	On myös tarpeen lisätä vastaanottavan jäsenvaltion vastuuvelvollisuutta komissioon ja niihin jäsenvaltioihin nähden, jotka tuovat esiin omaan tai unionin yleiseen järjestykseen tai turvallisuuteen liittyviä asianmukaisesti perusteltuja huolta herättäviä seikkoja.



Tarkistus 10

Ehdotus asetukseksi
Johdanto-osan 15 kappale
	

	Komission teksti
	Tarkistus

	(15)	Tässä asetuksessa vahvistetulla yhteisellä kehyksellä ei pitäisi rajoittaa jäsenvaltioiden yksinomaista vastuuta taata kansallinen turvallisuutensa SEU-sopimuksen 4 artiklan 2 kohdan mukaisesti. Sillä ei myöskään pitäisi rajoittaa jäsenvaltioiden keskeisten turvallisuusetujen turvaamista SEUT-sopimuksen 346 artiklan mukaisesti.
	(15)	Tässä asetuksessa vahvistetulla yhteisellä kehyksellä ei pitäisi rajoittaa kunkin jäsenvaltion yksinomaista vastuuta taata kansallinen turvallisuus SEUn 4 artiklan 2 kohdan mukaisesti. Sillä ei myöskään pitäisi rajoittaa jäsenvaltioiden keskeisten turvallisuusetujen turvaamista SEUT 346 artiklan mukaisesti.



Tarkistus 11

Ehdotus asetukseksi
Johdanto-osan 17 kappale
	

	Komission teksti
	Tarkistus

	(17)	Kyseessä on sijoitus täysin uuteen toimintaan (ns. greenfield-sijoitus), kun ulkomainen sijoittaja tai ulkomaisen sijoittajan tytäryritys unionissa perustaa uusia laitoksia tai uuden yrityksen unioniin. Täysin uuteen toimintaan tehtyjen ulkomaisten sijoitusten olisi kuuluttava tämän asetuksen soveltamisalaan siltä osin kuin jäsenvaltio pitää niitä merkityksellisinä ulkomaisten sijoitusten seurannan kannalta, koska ne luovat pysyviä ja suoria yhteyksiä ulkomaisen sijoittajan ja tällaisten laitosten tai yritysten välille. Lisäksi ulkomainen sijoittaja voi uusia laitoksia perustamalla vaikuttaa turvallisuuteen ja yleiseen järjestykseen, myös silloin, kun riski koskee keskeisiä taloudellisia tuotantopanoksia. Sen vuoksi jäsenvaltioita kannustetaan sisällyttämään täysin uuteen toimintaan tehdyt ulkomaiset sijoitukset seurantamekanismiensa piiriin kuuluviin liiketoimiin erityisesti silloin, kun tällaiset sijoitukset tehdään jäsenvaltioiden turvallisuuden tai yleisen järjestyksen kannalta merkityksellisillä aloilla tai jos niillä on sellaisia ominaisuuksia, kuten koko tai olennainen luonne, jotka ovat merkityksellisiä jäsenvaltioiden turvallisuuden tai yleisen järjestyksen kannalta.
	(17)	Kyseessä on sijoitus täysin uuteen toimintaan (ns. greenfield-sijoitus), kun ulkomainen sijoittaja tai ulkomaisen sijoittajan tytäryritys unionissa perustaa uusia laitoksia tai uuden yrityksen unioniin uuden taloudellisen toiminnan harjoittamista varten. Ulkomainen sijoittaja voi uusia laitoksia perustamalla vaikuttaa turvallisuuteen ja yleiseen järjestykseen, myös silloin, kun riski koskee keskeisiä taloudellisia tuotantopanoksia. Sen vuoksi jäsenvaltioiden olisi sisällytettävä täysin uuteen toimintaan tehdyt ulkomaiset sijoitukset seurantamekanismiensa piiriin kuuluviin liiketoimiin.



Tarkistus 12

Ehdotus asetukseksi
Johdanto-osan 18 kappale
	

	Komission teksti
	Tarkistus

	(18)	Johdonmukaisten ja ennakoitavien seurantaprosessien varmistamiseksi on aiheellista vahvistaa seurantamekanismien olennaiset ominaisuudet, jotka jäsenvaltioiden on pantava täytäntöön. Näihin ominaisuuksiin olisi kuuluttava ainakin lupaa edellyttävien liiketoimien soveltamisala, seurannan määräajat ja seurannan kohteena olevien yritysten mahdollisuus hakea muutosta päätöksiin. Seurantamekanismeihin liittyvien sääntöjen ja menettelyjen olisi oltava avoimia, eikä niissä saisi syrjiä joitakin kolmansia maita.
	(18)	Johdonmukaisten ja ennakoitavien seurantaprosessien varmistamiseksi on aiheellista vahvistaa seurantamekanismien olennaiset ominaisuudet, jotka jäsenvaltioiden on pantava täytäntöön. Näihin ominaisuuksiin olisi kuuluttava ainakin lupaa edellyttävien liiketoimien soveltamisala, seurannan määräajat, seurannan kohteena olevien yritysten mahdollisuus hakea muutosta päätöksiin sekä seurantaviranomaisten valmiudet puuttua tehokkaasti tapauksiin, joissa sääntöjä ei ole noudatettu tai niitä on kierretty. Seurantamekanismeihin liittyvien sääntöjen ja menettelyjen olisi oltava avoimia, eikä niissä saisi syrjiä joitakin kolmansia maita. Lupahakemuksen jättämistä koskevalla menettelyllä olisi varmistettava, että vaatimustenmukaisuutta koskevat vaatimukset pidetään mahdollisimman vähäisinä.



Tarkistus 13

Ehdotus asetukseksi
Johdanto-osan 19 kappale
	

	Komission teksti
	Tarkistus

	(19)	Asetuksessa (EU) 2019/452 säädetty yhteistyömekanismi antaa jäsenvaltioille mahdollisuuden tehdä yhteistyötä ja auttaa toisiaan, jos yhteen jäsenvaltioon tehty ulkomainen suora sijoitus voisi vaikuttaa muiden jäsenvaltioiden turvallisuuteen tai yleiseen järjestykseen tai unionin etua koskeviin hankkeisiin tai ohjelmiin. Tämä mekanismi on tähän mennessä osoittautunut erittäin hyödylliseksi, joten se olisi säilytettävä ja sitä olisi vahvistettava tämän asetuksen nojalla.
	(19)	Asetuksessa (EU) 2019/452 säädetty yhteistyömekanismi antaa jäsenvaltioille mahdollisuuden tehdä yhteistyötä ja auttaa toisiaan, jos yhteen jäsenvaltioon tehty ulkomainen suora sijoitus voisi vaikuttaa muiden jäsenvaltioiden tai unionin taikka unionin etua koskevien hankkeiden tai ohjelmien turvallisuuteen tai yleiseen järjestykseen. Tämä mekanismi on tähän mennessä osoittautunut erittäin hyödylliseksi, joten se olisi säilytettävä ja sitä olisi vahvistettava sekä laajennettava tämän asetuksen nojalla, jotta voidaan varmistaa, että ulkomaisiin sijoituksiin sovelletaan yhtenäisempää lähestymistapaa kaikkialla unionissa.



Tarkistus 14

Ehdotus asetukseksi
Johdanto-osan 20 kappale
	

	Komission teksti
	Tarkistus

	(20)	Sen varmistamiseksi, että ulkomaiset sijoitukset, jotka todennäköisesti vaikuttavat kielteisesti unionin turvallisuuteen tai yleiseen järjestykseen, tunnistetaan asianmukaisesti, jäsenvaltioiden olisi seurattava ulkomaisia sijoituksia, jos unionin sijoituskohde on osa unionin etua koskevaa hanketta tai ohjelmaa tai osallistuu siihen tai jos unionin sijoituskohteen taloudellinen toiminta liittyy unionin turvallisuuden tai yleisen järjestyksen kannalta erityisen tärkeään teknologiaan, resurssiin, laitokseen, laitteeseen, verkkoon, järjestelmään tai palveluun. Näiden kriteerien lisäksi seurantamekanismeja voidaan soveltaa muihin aloihin, unionin sijoituskohteisiin tai taloudellisiin toimintoihin, joita asianomainen jäsenvaltio pitää kriittisinä turvallisuutensa tai yleisen järjestyksensä kannalta.
	(20)	Sen varmistamiseksi, että ulkomaiset sijoitukset, jotka todennäköisesti vaikuttavat kielteisesti unionin turvallisuuteen tai yleiseen järjestykseen, tunnistetaan asianmukaisesti, jäsenvaltioiden olisi seurattava ulkomaisia sijoituksia, jos unionin sijoituskohde on osa unionin etua koskevaa hanketta tai ohjelmaa tai osallistuu siihen tai jos unionin sijoituskohteen taloudellinen toiminta liittyy unionin turvallisuuden tai yleisen järjestyksen kannalta erityisen tärkeään teknologiaan, resurssiin, laitokseen, laitteeseen, verkkoon, järjestelmään tai palveluun ja erityisen tärkeisiin materiaaleihin. Jäsenvaltioiden olisi myös seurattava tällaisiin herkkiin ohjelmiin tai aloihin tehtäviä täysin uusia ulkomaisia sijoituksia, kun sijoittajan ominaisuudet ja liiketoimen koko aiheuttavat erityisen riskin. Näiden kriteerien lisäksi seurantamekanismeja voidaan soveltaa muihin aloihin, unionin sijoituskohteisiin tai taloudellisiin toimintoihin, joita asianomainen jäsenvaltio pitää kriittisinä turvallisuutensa tai yleisen järjestyksensä kannalta.



Tarkistus 15

Ehdotus asetukseksi
Johdanto-osan 21 kappale
	

	Komission teksti
	Tarkistus

	(21)	Sen varmistamiseksi, että yhteistyömekanismissa keskitytään ainoastaan sellaisiin ulkomaisiin sijoituksiin, joissa ulkomaisen sijoittajan tai unionin sijoituskohteen ominaisuudet vaikuttavat todennäköisesti turvallisuuteen tai yleiseen järjestykseen, on aiheellista vahvistaa riskiperusteiset edellytykset, joiden perusteella tehdään ilmoitus jäsenvaltiossa seurannan kohteena olevista ulkomaisista sijoituksista muille jäsenvaltioille ja komissiolle. Jos ulkomainen sijoitus ei täytä mitään edellytyksistä, jäsenvaltio, jossa ulkomainen sijoitus on seurannan kohteena, voi ilmoittaa ulkomaisesta sijoituksesta muille jäsenvaltioille ja komissiolle, myös silloin, kun unionin sijoituskohde harjoittaa merkittävää toimintaa muissa jäsenvaltioissa tai kuuluu konserniin, jolla on useita yrityksiä eri jäsenvaltioissa.
	(21)	Sen varmistamiseksi, että yhteistyömekanismissa keskitytään ainoastaan sellaisiin ulkomaisiin sijoituksiin, joissa ulkomaisen sijoittajan tai unionin sijoituskohteen ominaisuudet vaikuttavat todennäköisesti turvallisuuteen tai yleiseen järjestykseen, on aiheellista vahvistaa riskiperusteiset edellytykset, joiden perusteella tehdään ilmoitus jäsenvaltiossa seurannan kohteena olevista ulkomaisista sijoituksista muille jäsenvaltioille ja komissiolle. Jäsenvaltion olisi erityisesti arvioitava, onko ulkomainen sijoittaja kolmannen maan hallituksen määräysvallassa tai vaikuttaako se siihen. Määräysvalta tai vaikutusvalta voidaan määrittää esimerkiksi suoran tai välillisen omistuksen kynnysarvojen, kolmansien maiden julkisen rahoituksen luonteen ja laajuuden sekä erityisten hallintojärjestelyjen, kuten ylivaltaosakkeiden (golden shares), perusteella. Tapaukset, joissa omistusrakenne on vaikeaselkoinen tai epäselvä tai joissa lopullinen edunsaaja on tuntematon, olisi myös sisällytettävä tällaisiin edellytyksiin. Jos ulkomainen sijoitus ei täytä mitään edellytyksistä, jäsenvaltio, jossa ulkomainen sijoitus on seurannan kohteena, voi ilmoittaa ulkomaisesta sijoituksesta muille jäsenvaltioille ja komissiolle, myös silloin, kun unionin sijoituskohde harjoittaa merkittävää toimintaa muissa jäsenvaltioissa tai kuuluu konserniin, jolla on useita yrityksiä eri jäsenvaltioissa.



Tarkistus 16

Ehdotus asetukseksi
Johdanto-osan 22 kappale
	

	Komission teksti
	Tarkistus

	(22)	Sen varmistamiseksi, että ulkomaisen sijoituksen todennäköinen vaikutus yhden tai useamman jäsenvaltion turvallisuuteen tai yleiseen järjestykseen tunnistetaan asianmukaisesti, jäsenvaltioiden olisi voitava esittää huomautuksia jäsenvaltiolle, jossa ulkomainen sijoitus on suunniteltu toteutettavaksi tai on toteutettu, siinäkin tapauksessa, että kyseinen ulkomainen sijoitus ei olisi seurannan kohteena kyseisessä jäsenvaltiossa tai että ulkomainen sijoitus olisi seurannan kohteena mutta siitä ei ilmoiteta yhteistyömekanismiin. Jäsenvaltioiden esittämistä tietopyynnöistä, vastauksista ja huomautuksista olisi ilmoitettava samanaikaisesti myös komissiolle.
	(22)	Sen varmistamiseksi, että ulkomaisen sijoituksen todennäköinen vaikutus yhden tai useamman jäsenvaltion turvallisuuteen tai yleiseen järjestykseen tunnistetaan asianmukaisesti, jäsenvaltioiden olisi voitava esittää huomautuksia jäsenvaltiolle, jossa ulkomainen sijoitus on suunniteltu toteutettavaksi tai on toteutettu, siinäkin tapauksessa, että kyseinen ulkomainen sijoitus ei olisi seurannan kohteena kyseisessä jäsenvaltiossa tai että ulkomainen sijoitus olisi seurannan kohteena mutta siitä ei ilmoiteta yhteistyömekanismiin. Jäsenvaltioiden esittämistä tietopyynnöistä, vastauksista ja huomautuksista olisi ilmoitettava samanaikaisesti myös komissiolle, jotta voidaan varmistaa avoimuus prosessin kaikissa vaiheissa.



Tarkistus 17

Ehdotus asetukseksi
Johdanto-osan 23 kappale
	

	Komission teksti
	Tarkistus

	(23)	Sen varmistamiseksi, että ulkomaisen sijoituksen todennäköinen vaikutus yhden tai useamman jäsenvaltion tai unionin turvallisuuteen tai yleiseen järjestykseen tunnistetaan asianmukaisesti, komission olisi voitava antaa SEUT-sopimuksen 288 artiklan mukainen lausunto jäsenvaltiolle, jossa ulkomainen sijoitus on suunniteltu toteutettavaksi tai on toteutettu, siinäkin tapauksessa, että kyseinen ulkomainen sijoitus ei olisi seurannan kohteena kyseisessä jäsenvaltiossa tai että ulkomainen sijoitus olisi seurannan kohteena mutta siitä ei ilmoiteta yhteistyömekanismiin.
	(23)	Sen varmistamiseksi, että ulkomaisen sijoituksen todennäköinen vaikutus yhden tai useamman jäsenvaltion tai unionin turvallisuuteen tai yleiseen järjestykseen tunnistetaan asianmukaisesti, komission olisi voitava antaa SEUT 288 artiklan mukainen lausunto jäsenvaltiolle siinäkin tapauksessa, että kyseinen ulkomainen sijoitus ei olisi seurannan kohteena kyseisessä jäsenvaltiossa tai että ulkomainen sijoitus olisi seurannan kohteena mutta siitä ei ilmoiteta yhteistyömekanismiin. Jotta voidaan varmistaa avoimuus ja ennustettavuus, komission lausuntojen olisi perustuttava erityisiin ja dokumentoituihin riskeihin ja niissä olisi noudatettava vahvistettuja antamiskriteerejä, mukaan lukien dokumentoidut turvallisuusriskit tai rajat ylittävät huolenaiheet.



Tarkistus 18

Ehdotus asetukseksi
Johdanto-osan 24 kappale
	

	Komission teksti
	Tarkistus

	(24)	Jotta voitaisiin lisäksi suojella turvallisuutta tai yleistä järjestystä silloin, kun todennäköinen vaikutus johtuu ulkomaisesta sijoituksesta unionin sijoituskohteeseen, joka huolehtii koko unionin kannalta kriittisen infrastruktuurin tai teknologian taikka kriittisten tuotantopanosten kehittämisestä, ylläpidosta tai hankinnasta, komission olisi voitava antaa lausunto. Näin komissiolla olisi käytössään väline, jolla se voi suojata hankkeita ja ohjelmia, jotka palvelevat unionin etua kokonaisuudessaan ja joilla on merkittävä vaikutus unionin turvallisuuteen tai yleiseen järjestykseen. Kaikille jäsenvaltioille olisi ilmoitettava komission lausunnosta, jossa määritetään turvallisuuteen tai yleiseen järjestykseen liittyvistä syistä aiheutuvat todennäköiset vaikutukset unionin etua koskeviin hankkeisiin tai ohjelmiin.
	(24)	Jotta voitaisiin lisäksi varmistaa turvallisuuden tai yleisen järjestyksen suojelu silloin, kun todennäköinen vaikutus johtuu ulkomaisesta sijoituksesta unionin sijoituskohteeseen, joka huolehtii koko unionin kannalta kriittisen infrastruktuurin tai teknologian taikka kriittisten tuotantopanosten kehittämisestä, ylläpidosta tai hankinnasta, komission olisi voitava antaa lausunto. Näin komissiolla olisi käytössään väline, jolla se voi suojata hankkeita ja ohjelmia, jotka palvelevat unionin etua kokonaisuudessaan ja joilla on merkittävä vaikutus unionin turvallisuuteen tai yleiseen järjestykseen. Kaikille jäsenvaltioille olisi ilmoitettava komission lausunnosta, jossa määritetään turvallisuuteen tai yleiseen järjestykseen liittyvistä syistä aiheutuvat todennäköiset vaikutukset unionin etua koskeviin hankkeisiin tai ohjelmiin.



Tarkistus 19

Ehdotus asetukseksi
Johdanto-osan 25 kappale
	

	Komission teksti
	Tarkistus

	(25)	Lisäksi komission olisi voitava antaa kaikille jäsenvaltioille osoitettu lausunto, jos se tunnistaa useita ulkomaisia sijoituksia, jotka yhdessä todennäköisesti vaikuttavat unionin turvallisuuteen tai yleiseen järjestykseen. Näin voi olla erityisesti silloin, kun useilla ulkomaisilla sijoituksilla on samanlaisia ominaisuuksia. Tällaisia ovat esimerkiksi tapaukset, joissa ulkomaiset sijoitukset tekee sama ulkomainen sijoittaja tai samanlaisia riskejä aiheuttavat ulkomaiset sijoittajat tai jos useat ulkomaiset sijoitukset tehdään samaan sijoituskohteeseen tai samaan infrastruktuuriin, mukaan lukien Euroopan laajuinen liikenne-, energia- ja viestintäinfrastruktuuri. Jäsenvaltioiden ja komission olisi keskusteltava riskianalyysistä ja mahdollisista tavoista puuttua lausunnossa yksilöityihin riskeihin.
	(25)	Lisäksi komission olisi voitava antaa kaikille jäsenvaltioille osoitettu lausunto, jos se tunnistaa useita ulkomaisia sijoituksia, jotka yhdessä todennäköisesti vaikuttavat unionin turvallisuuteen tai yleiseen järjestykseen. Näin voi olla erityisesti silloin, kun useilla ulkomaisilla sijoituksilla on samanlaisia ominaisuuksia. Tällaisia ovat esimerkiksi tapaukset, joissa ulkomaiset sijoitukset tekee sama ulkomainen sijoittaja tai samanlaisia riskejä aiheuttavat ulkomaiset sijoittajat tai jos useat ulkomaiset sijoitukset tehdään samaan unionin sijoituskohteeseen tai infrastruktuuriin, mukaan lukien Euroopan laajuinen liikenne-, energia- ja viestintäinfrastruktuuri. Jäsenvaltioiden ja komission olisi keskusteltava riskianalyysistä ja mahdollisista tavoista puuttua lausunnossa yksilöityihin riskeihin, jotta voidaan varmistaa koordinoitu lähestymistapa.



Tarkistus 20

Ehdotus asetukseksi
Johdanto-osan 26 kappale
	

	Komission teksti
	Tarkistus

	(26)	Turvallisuuden tai yleisen järjestyksen suojelemiseksi niin, että samalla tarjotaan varmempi toimintaympäristö sijoittajille, jäsenvaltioilla olisi oltava mahdollisuus esittää huomautuksia ja komissiolla olisi oltava mahdollisuus antaa lausunto ulkomaisista sijoituksista, jotka on toteutettu mutta joista ei ole ilmoitettu 15 kuukauden kuluessa toteuttamisesta.
	(Tarkistus ei vaikuta suomenkieliseen versioon.)



Tarkistus 21

Ehdotus asetukseksi
Johdanto-osan 27 kappale
	

	Komission teksti
	Tarkistus

	(27)	Selkeyden parantamiseksi unionin etua koskevien hankkeiden tai ohjelmien luettelo olisi esitettävä liitteessä I. Tässä yhteydessä huomioon olisi otettava ulkomaiset sijoitukset, jotka tehdään Euroopan laajuisiin liikenne-, energia- ja viestintäverkkoihin sekä ohjelmiin, joista tarjotaan rahoitusta unionin turvallisuuden tai yleisen järjestyksen kannalta merkityksellisen toiminnan tutkimukseen ja kehittämiseen. Kun otetaan huomioon näiden hankkeiden ja ohjelmien merkitys unionin turvallisuuden ja yleisen järjestyksen kannalta, jäsenvaltioiden olisi seurattava ulkomaisia sijoituksia sellaisiin unionin yrityksiin, jotka ovat osa näitä hankkeita tai ohjelmia tai osallistuvat niihin, mukaan lukien ne, jotka saavat unionin rahoitusta.
	(27)	Selkeyden parantamiseksi unionin etua koskevien hankkeiden tai ohjelmien luettelo olisi esitettävä liitteessä I. Tässä yhteydessä huomioon olisi otettava ulkomaiset sijoitukset, jotka tehdään Euroopan laajuisiin liikenne-, energia- ja viestintäverkkoihin sekä ohjelmiin, joista tarjotaan rahoitusta unionin turvallisuuden tai yleisen järjestyksen kannalta merkityksellisen toiminnan tutkimukseen ja kehittämiseen. Kun otetaan huomioon näiden hankkeiden ja ohjelmien merkitys unionin turvallisuuden ja yleisen järjestyksen kannalta sekä niille ominainen rajat ylittävä luonne ja se, että kyse on verkoista, jäsenvaltioiden olisi seurattava ulkomaisia sijoituksia sellaisiin unionin yrityksiin, jotka ovat osa näitä hankkeita tai ohjelmia tai osallistuvat niihin, mukaan lukien ne, jotka saavat unionin rahoitusta.



Tarkistus 22

Ehdotus asetukseksi
Johdanto-osan 28 kappale
	

	Komission teksti
	Tarkistus

	(28)	Sen varmistamiseksi, että ulkomaisen sijoituksen todennäköinen vaikutus yhden tai useamman jäsenvaltion turvallisuuteen tai yleiseen järjestykseen otetaan asianmukaisesti huomioon, jäsenvaltion, joka saa muilta jäsenvaltioilta asianmukaisesti perusteltuja huomautuksia tai komissiolta lausunnon, olisi otettava tällaiset huomautukset tai lausunnot mahdollisimman tarkasti huomioon myös silloin, kun se katsoo, että se sen oma turvallisuus tai yleinen järjestys ei ole uhattuna. Jäsenvaltion olisi tarvittaessa koordinoitava toimintaansa komission ja asianomaisten jäsenvaltioiden kanssa ja annettava niille kirjallista palautetta tehdystä päätöksestä ja siitä, miten huomautukset ja lausunto on otettu mahdollisimman tarkasti huomioon. Ulkomaisia sijoituksia koskevan lopullisen päätöksen olisi oltava yksinomaan sen jäsenvaltion vastuulla, jossa ulkomainen sijoitus on suunniteltu toteutettavaksi tai on toteutettu.
	(28)	Sen varmistamiseksi, että ulkomaisen sijoituksen todennäköinen vaikutus yhden tai useamman jäsenvaltion turvallisuuteen tai yleiseen järjestykseen otetaan asianmukaisesti huomioon, jäsenvaltion, joka saa muilta jäsenvaltioilta asianmukaisesti perusteltuja huomautuksia tai komissiolta lausunnon, olisi otettava tällaiset huomautukset tai lausunnot mahdollisimman tarkasti huomioon myös silloin, kun se katsoo, että se sen oma turvallisuus tai yleinen järjestys ei ole uhattuna. Jäsenvaltion olisi tarvittaessa koordinoitava toimintaansa komission ja asianomaisten jäsenvaltioiden kanssa ja annettava niille päätösluonnoksensa ja sen mukana kirjallista palautetta siitä, miten huomautukset ja lausunto on otettu mahdollisimman tarkasti huomioon. Päätösluonnokseen olisi voitava tehdä muutoksia asianomaisten jäsenvaltioiden ja komission esittämien näkemysten huomioon ottamiseksi.



Tarkistus 23

Ehdotus asetukseksi
Johdanto-osan 28 a kappale (uusi)
	

	Komission teksti
	Tarkistus

	
	(28 a)	Tietyissä tapauksissa vastaanottavan jäsenvaltion ja toisen jäsenvaltion tai komission välillä voi syntyä erimielisyyttä siitä, vaikuttaako sijoitus todennäköisesti kyseisen jäsenvaltion tai unionin turvallisuuteen ja yleiseen järjestykseen. Tällaisten erimielisyyksien jättäminen yksinomaan vastaanottavan jäsenvaltion ratkaistavaksi voi vaikuttaa koko unionin turvallisuuteen ja yleiseen järjestykseen ja heikentää yhteistyömekanismin toimintaa. Sen vuoksi komissiolle olisi tällaisissa tapauksissa siirrettävä toimivalta tehdä päätös ja perustaa arvionsa siitä, miten todennäköisesti sijoitus vaikuttaa turvallisuuteen ja yleiseen järjestykseen, vastaanottavan jäsenvaltion toimittamiin tietoihin ja omiin havaintoihinsa, jos se on tehnyt tutkimuksia. Kaikissa muissa tapauksissa lopullisen päätöksen olisi oltava vastaanottavan jäsenvaltion vastuulla.



Tarkistus 24

Ehdotus asetukseksi
Johdanto-osan 28 b kappale (uusi)
	

	Komission teksti
	Tarkistus

	
	(28 b)	Tässä asetuksessa säädetyn jäsenvaltioiden ja komission välisen vastuunjaon puitteissa seurannasta vastaavilla kansallisilla viranomaisilla on vaikeuksia tutkia ulkomaisia sijoitustoimia, jotka ulottuvat niiden maantieteellisten rajojen ulkopuolelle, mikä voi vaikuttaa niiden analyysin tuloksellisuuteen. Tällainen tilanne voisi syntyä esimerkiksi silloin, kun kohdeyrityksen asiakkaat sijaitsevat toisessa jäsenvaltiossa, mutta heidän näkemyksensä voivat olla olennaisen tärkeitä arvioitaessa, kuinka altis kohde on turvallisuuteen tai yleiseen järjestykseen liittyville riskeille, kuten onko kohdeyrityksen tavaroille tai palveluille saatavilla vaihtoehtoisia toimittajia. Koska kyse on rajat ylittävästä näkökohdasta, komissiolla on hyvät edellytykset puuttua näihin rajoituksiin ja osallistua omalla panoksellaan sen arviointiin, millainen vaikutus ulkomaisilla sijoitustoimilla on turvallisuuteen ja yleiseen järjestykseen. Tätä varten komissiolle olisi annettava asianmukaiset tutkimusvaltuudet tarvittavien tietojen keräämiseksi. Komission olisi voitava pyytää tietoja toisessa jäsenvaltiossa olevilta yhteisöiltä, jos tällaisia tietoja ei voida tehokkaasti saada yhteistyömekanismin kautta. Tietojen pyytämistä koskevien komission valtuuksien olisi perustuttava jäsenvaltion perusteltuun pyyntöön. Jos kansallisilla viranomaisilla on oikeudellisia tai menettelyyn liittyviä rajoitteita, kuten menettelyä koskeva lyhyt määräaika, komission olisi kuitenkin voitava toimia riippumattomasti edellyttäen, että vastaanottavalle jäsenvaltiolle on ilmoitettu asiasta. Valtuudet olisi rajattava tietoihin, jotka ovat tarpeen, jotta voidaan arvioida liiketoimen vaikutusta useampaan kuin yhteen jäsenvaltioon, mukaan lukien kielteiset vaikutukset unionin ohjelmiin ja hankkeisiin.



Tarkistus 25

Ehdotus asetukseksi
Johdanto-osan 29 kappale
	

	Komission teksti
	Tarkistus

	(29)	Yhteistyömekanismin tehokkaan toiminnan varmistamiseksi on tärkeää edellyttää, että jäsenvaltio, joka ilmoittaa ulkomaisesta sijoituksesta yhteistyömekanismiin, toimittaa vähimmäistiedot vakiomuodossa. Jos yhteistyö koskee ulkomaista sijoitusta, josta ei ole ilmoitettu yhteistyömekanismiin, sen jäsenvaltion, jossa ulkomainen sijoitus on suunniteltu toteutettavaksi tai on toteutettu, olisi voitava antaa ainakin samat vähimmäistiedot. Komissio ja jäsenvaltiot voivat pyytää lisätietoja jäsenvaltiolta, jossa ulkomainen sijoitus on suunniteltu toteutettavaksi tai on toteutettu. Tällainen lisätietopyyntö olisi perusteltava asianmukaisesti, sen olisi rajoituttava tietoihin, jotka ovat tarpeen, jotta jäsenvaltiot voivat esittää huomautuksia tai komissio voi antaa lausunnon, sen olisi oltava oikeassa suhteessa pyynnön tarkoitukseen, eikä siitä saisi aiheutua kohtuutonta rasitetta ilmoituksen tehneelle jäsenvaltiolle.
	(29)	Yhteistyömekanismin tehokkaan toiminnan varmistamiseksi on tärkeää edellyttää, että jäsenvaltio, joka ilmoittaa ulkomaisesta sijoituksesta yhteistyömekanismiin, toimittaa vähimmäistiedot vakiomuodossa. Jos yhteistyö koskee ulkomaista sijoitusta, josta ei ole ilmoitettu yhteistyömekanismiin, vastaanottavan jäsenvaltion olisi voitava antaa ainakin samat vähimmäistiedot. Komissio ja jäsenvaltiot voivat pyytää lisätietoja jäsenvaltiolta, jossa ulkomainen sijoitus on suunniteltu toteutettavaksi tai on toteutettu. Tällainen lisätietopyyntö olisi perusteltava asianmukaisesti, sen olisi rajoituttava tietoihin, jotka ovat tarpeen, jotta jäsenvaltiot voivat esittää huomautuksia tai komissio voi antaa lausunnon, sen olisi oltava oikeassa suhteessa pyynnön tarkoitukseen, eikä siitä saisi aiheutua kohtuutonta rasitetta ilmoituksen tehneelle jäsenvaltiolle eikä asianomaisille yrityksille. Komissio voi tarvittaessa pyytää tietoja muilta unionin elimiltä, kuten Euroopan arvopaperimarkkinaviranomaiselta, Euroopan pankkiviranomaiselta, Euroopan vakuutus- ja lisäeläkeviranomaiselta, yhteiseltä valvontamekanismilta tai Euroopan keskuspankilta.



Tarkistus 26

Ehdotus asetukseksi
Johdanto-osan 30 kappale
	

	Komission teksti
	Tarkistus

	(30)	Sen varmistamiseksi, että yhteistyö perustuu täydellisiin ja täsmällisiin tietoihin, ulkomaisen sijoittajan tai yrityksen olisi toimitettava kaikki tiedot, joita on pyytänyt jäsenvaltio, johon se on sijoittautunut tai jossa ulkomainen sijoitus on suunniteltu toteutettavaksi tai on toteutettu. Poikkeustapauksissa, joissa jäsenvaltio ei yrityksistään huolimatta pysty hankkimaan toisen jäsenvaltion tai komission pyytämiä tietoja, sen olisi ilmoitettava asiasta niille viipymättä. Tällöin kaikkien muiden jäsenvaltioiden huomautusten tai komission lausuntojen, jotka on annettu osana yhteistyömekanismia, olisi perustuttava niiden käytettävissä oleviin tietoihin.
	(30)	Sen varmistamiseksi, että yhteistyö perustuu täydellisiin ja täsmällisiin tietoihin, ulkomaisen sijoittajan tai yrityksen olisi toimitettava kaikki tiedot, joita on pyytänyt jäsenvaltio, johon se on sijoittautunut, tai vastaanottava jäsenvaltio. Poikkeustapauksissa, joissa jäsenvaltio ei yrityksistään huolimatta pysty hankkimaan toisen jäsenvaltion tai komission pyytämiä tietoja, sen olisi ilmoitettava asiasta niille viipymättä. Tällöin kaikkien muiden jäsenvaltioiden huomautusten tai komission lausuntojen, jotka on annettu osana yhteistyömekanismia, olisi perustuttava niiden käytettävissä oleviin tietoihin.



Tarkistus 27

Ehdotus asetukseksi
Johdanto-osan 31 kappale
	

	Komission teksti
	Tarkistus

	(31)	Sen varmistamiseksi, että yhteistyömekanismia käytetään ainoastaan turvallisuuden tai yleisen järjestyksen suojaamiseen, jäsenvaltioiden olisi perusteltava asianmukaisesti kaikki tietopyynnöt, jotka koskevat tiettyä toiseen jäsenvaltioon tehtyä ulkomaista sijoitusta, ja mahdolliset huomautukset, joita ne esittävät kyseiselle jäsenvaltiolle. Samoja vaatimuksia sovelletaan, kun komissio esittää tietopyynnön yksittäisestä ulkomaisesta sijoituksesta tai antaa lausunnon jäsenvaltiolle.
	(31)	Sen varmistamiseksi, että yhteistyömekanismia käytetään yksinomaan turvallisuuden tai yleisen järjestyksen suojaamiseen, jäsenvaltioiden olisi perusteltava asianmukaisesti kaikki tietopyynnöt, jotka koskevat tiettyä toiseen jäsenvaltioon tehtyä ulkomaista sijoitusta, ja mahdolliset huomautukset, joita ne esittävät kyseiselle jäsenvaltiolle. Tämä on erittäin tärkeää mekanismin väärinkäytön ehkäisemiseksi ja sen varmistamiseksi, että mekanismissa keskitytään yksinomaan turvallisuutta ja yleistä järjestystä koskeviin näkökohtiin. Samoja vaatimuksia sovelletaan, kun komissio esittää tietopyynnön yksittäisestä ulkomaisesta sijoituksesta tai antaa lausunnon jäsenvaltiolle.



Tarkistus 28

Ehdotus asetukseksi
Johdanto-osan 31 a kappale (uusi)
	

	Komission teksti
	Tarkistus

	
	(31 a)	On välttämätöntä lisätä tietämystä kolmansien maiden yritysten osallistumisesta tai osuudesta yleistä etua koskeviin hankkeisiin tai unionin kannalta strategisesti merkittävään kriittiseen infrastruktuuriin, jotta viranomaiset voivat puuttua asiaan, jos kyseinen osallistuminen tai osuus todennäköisesti vaikuttaa kielteisesti turvallisuuteen tai yleiseen järjestykseen unionissa eikä kuulu tämän asetuksen soveltamisalaan, sanotun kuitenkaan vaikuttamatta yhteistyömekanismiin. Jäsenvaltiot voivat esittää huomioita toisille jäsenvaltioille sekä komissiolle. Komissio voi tarvittaessa pyytää lisätietoja ja seurata tilannetta.



Tarkistus 29

Ehdotus asetukseksi
Johdanto-osan 32 kappale
	

	Komission teksti
	Tarkistus

	(32)	Tarvittaessa jäsenvaltiot tai komissio voivat ottaa huomioon asiaankuuluvat tiedot, jotka on saatu talouden toimijoilta, kansalaisyhteiskunnan järjestöiltä tai työmarkkinaosapuolilta (kuten ammattiliitoilta) ja jotka koskevat ulkomaisia sijoituksia, jotka todennäköisesti vaikuttavat kielteisesti turvallisuuteen tai yleiseen järjestykseen.
	(32)	Tarvittaessa jäsenvaltiot tai komissio voivat ottaa huomioon asiaankuuluvat tiedot, jotka on saatu talouden toimijoilta, kansalaisyhteiskunnan järjestöiltä tai työmarkkinaosapuolilta (kuten ammattiliitoilta) ja jotka koskevat ulkomaisia sijoituksia, jotka todennäköisesti vaikuttavat kielteisesti turvallisuuteen tai yleiseen järjestykseen. Tietoja olisi arvioitava perusteellisesti, ja ne voivat johtaa siihen, että vastaanottava jäsenvaltio käynnistää seulontamenettelyn.



Tarkistus 30

Ehdotus asetukseksi
Johdanto-osan 33 kappale
	

	Komission teksti
	Tarkistus

	(33)	Jäsenvaltio, jossa ulkomainen sijoitus on suunniteltu toteutettavaksi tai on toteutettu, voi ilmoittaa muille jäsenvaltioille tai komissiolle, jos se haluaa niiden analysoivan tarkemmin yhtä tai useampaa sellaisen ulkomaisen sijoituksen näkökohtaa, joka on arvioitavana yhteistyömekanismissa, tai saa tietoonsa uusia olosuhteita tai tietoja, jotka saattavat vaikuttaa ulkomaisen sijoituksen arviointiin. Muille jäsenvaltioille ja komissiolle voidaan myöntää lisäaikaa, jotta ne voivat täydentää ulkomaista sijoitusta koskevaa arviointiaan.
	(33)	Vastaanottava jäsenvaltio voi ilmoittaa muille jäsenvaltioille tai komissiolle, jos se saa tietoonsa uusia olosuhteita tai tietoja, jotka saattavat vaikuttaa ilmoitetun ulkomaisen sijoituksen arviointiin. Muille jäsenvaltioille ja komissiolle voidaan myöntää lisäaikaa, jotta ne voivat täydentää ulkomaista sijoitusta koskevaa arviointiaan. Tällaisissa tapauksissa arviointijakson pidennysten olisi oltava mahdollisimman lyhyitä, eivätkä ne saisi aiheettomasti viivästyttää kokonaismenettelyä.



Tarkistus 31

Ehdotus asetukseksi
Johdanto-osan 34 kappale
	

	Komission teksti
	Tarkistus

	(34)	Yhteistyömekanismin tehokkuuden ja vaikuttavuuden varmistamiseksi on tarpeen yhdenmukaistaa määräajat ja menettelyt, kun useita samaan laajempaan liiketoimeen liittyviä ulkomaisia sijoituksia seurataan useissa jäsenvaltioissa. Tällaisissa useita maita koskevissa liiketoimissa hakijan olisi jätettävä eri lupahakemukset samanaikaisesti asianomaisissa jäsenvaltioissa. Lisäksi kyseisten jäsenvaltioiden olisi ilmoitettava pyynnöistä samanaikaisesti yhteistyömekanismiin. Näiden useita maita koskevien liiketoimien tehokkaan käsittelyn varmistamiseksi asianomaisten jäsenvaltioiden olisi koordinoitava toimintaansa ja sovittava siitä, edellyttävätkö ulkomaiset sijoitukset ilmoitusta ja milloin niistä olisi ilmoitettava. Lisäksi asianomaisten jäsenvaltioiden olisi koordinoitava toimintaansa lopullisen päätöksen suhteen. Jos asianomaiset jäsenvaltiot aikovat myöntää ulkomaiselle sijoitukselle luvan tietyin ehdoin, niiden olisi varmistettava, että nämä ehdot ovat keskenään yhteensopivia ja että niillä puututaan rajat ylittäviin riskeihin asianmukaisesti. Ennen ulkomaisen sijoituksen kieltämistä asianomaisten jäsenvaltioiden olisi harkittava, onko ehdollinen lupa, johon sisältyy koordinoituja toimenpiteitä ja niiden koordinoitu täytäntöönpano, riittävä, jotta sillä voidaan puuttua turvallisuuteen tai yleiseen järjestykseen todennäköisesti kohdistuvaan vaikutukseen. Komission olisi voitava osallistua tällaiseen koordinointiin.
	(34)	Yhteistyömekanismin tehokkuuden ja vaikuttavuuden varmistamiseksi on tarpeen yhdenmukaistaa määräajat ja menettelyt, kun useita samaan laajempaan liiketoimeen liittyviä ulkomaisia sijoituksia seurataan useissa jäsenvaltioissa. Tällaisissa useita maita koskevissa liiketoimissa hakijan olisi jätettävä eri lupahakemukset tietyn ajan kuluessa asianomaisissa jäsenvaltioissa. Lisäksi kyseisten jäsenvaltioiden olisi pyrittävä ilmoittamaan pyynnöistä yhteistyömekanismiin tietyn ajan kuluessa. Näiden useita maita koskevien liiketoimien tehokkaan käsittelyn varmistamiseksi asianomaisten jäsenvaltioiden olisi koordinoitava toimintaansa ja sovittava siitä, edellyttävätkö ulkomaiset sijoitukset ilmoitusta, sekä menettelyä koskevien määräaikojensa yhdenmukaistamisesta. Lisäksi asianomaisten jäsenvaltioiden olisi koordinoitava lopullisen päätöksensä sisältöä. Jos asianomaiset jäsenvaltiot aikovat myöntää ulkomaiselle sijoitukselle luvan tietyin ehdoin, niiden olisi varmistettava, että nämä ehdot ovat keskenään yhteensopivia ja että niillä puututaan rajat ylittäviin riskeihin asianmukaisesti. Ennen ulkomaisen sijoituksen kieltämistä asianomaisten jäsenvaltioiden olisi harkittava, onko ehdollinen lupa, johon sisältyy koordinoituja toimenpiteitä ja niiden koordinoitu täytäntöönpano, riittävä, jotta sillä voidaan puuttua turvallisuuteen tai yleiseen järjestykseen todennäköisesti kohdistuvaan vaikutukseen. Komission olisi voitava osallistua kaikilta osin tällaiseen koordinointiin.



Tarkistus 32
Ehdotus asetukseksi
Johdanto-osan 34 a kappale (uusi)
	

	Komission teksti
	Tarkistus

	
	(34 a)	Jotta voidaan varmistaa tämän asetuksen mukainen tehokas ja turvallinen tietojenvaihto jäsenvaltioiden kesken sekä jäsenvaltioiden ja komission välillä, komission olisi perustettava suojattu ja salattu digitaalinen järjestelmä, jossa noudatetaan tiukimpia tietosuojan ja tietoturvan vaatimuksia, ja pidettävä sitä yllä. Viestinnän luottamuksellisuuden ja eheyden turvaamiseksi kaiken tämän asetuksen mukaisen tietojenvaihdon olisi tapahduttava yksinomaan kyseisen järjestelmän kautta, ja järjestelmään olisi kuuluttava valvonta- ja tarkastusvalmiudet, joilla varmistetaan turvallisuusvaatimusten noudattaminen.



Tarkistus 33

Ehdotus asetukseksi
Johdanto-osan 34 b kappale (uusi)
	

	Komission teksti
	Tarkistus

	
	(34 b)	Jotta voidaan varmistaa, että ulkomaisten sijoitusten seurantaan liittyvien hakemusten jättäminen ja käsittely toteutuu turvallisesti ja tehokkaasti, ja voidaan keventää sekä hakijoiden että viranomaisten hallinnollista taakkaa, olisi perustettava yksi yhteinen unionin tason sähköinen portaali. Portaalissa olisi oltava yhtenäinen toiminto, jonka kautta hakijat ja heidän edustajansa voisivat ilmoittaa liiketoimista sähköisesti seurannasta vastaaville kansallisille viranomaisille. Komission olisi kiinnitettävä järjestelmän suunnittelussa huomiota käyttäjäystävällisyyteen ja varmistettava, että se on sovellettavien tietosuoja-asetusten ja turvallisuusvaatimusten mukainen.



Tarkistus 34

Ehdotus asetukseksi
Johdanto-osan 35 kappale
	

	Komission teksti
	Tarkistus

	(35)	Jotta voidaan varmistaa johdonmukainen lähestymistapa sijoitusten seurantaan kaikkialla unionissa, on olennaisen tärkeää, että turvallisuuteen ja yleiseen järjestykseen kohdistuvien todennäköisten riskien arvioinnissa käytettävät vaatimukset ja kriteerit vahvistetaan unionin tasolla tässä asetuksessa. Huomioon olisi otettava vaikutus kriittisen infrastruktuurin turvallisuuteen, eheyteen ja toimintaan, kriittisen teknologian (mukaan lukien kehitystä vauhdittava keskeinen teknologia) saatavuuteen sekä sellaisten turvallisuuden tai yleisen järjestyksen kannalta kriittisten tuotantopanosten jatkuvaan toimitukseen, joiden osalta toimitusten häiriintyminen taikka vikaantuminen, häviäminen tai tuhoutuminen vaikuttaisi merkittävästi turvallisuuteen ja yleiseen järjestykseen yhdessä tai useammassa jäsenvaltiossa tai koko unionissa. Tältä osin jäsenvaltioiden ja komission olisi otettava huomioon myös ulkomaisen sijoituksen tausta. Huomioon olisi otettava erityisesti se, onko sijoittaja suoraan tai välillisesti, esimerkiksi merkittävän rahoituksen kautta, kolmannen maan hallituksen määräysvallassa tai osallistuuko se kolmansien maiden poliittisten tavoitteiden ja sotilaallisten valmiuksien edistämiseen. Tässä yhteydessä jäsenvaltioiden ja komission olisi tarvittaessa myös tarkasteltava, miksi ulkomainen sijoittaja, sen tosiasiallinen omistaja ja edunsaaja tai sen tytäryhtiö tai tällaisen ulkomaisen sijoittajan puolesta tai johdolla toimiva henkilö on jonkin SEUT-sopimuksen 215 artiklan mukaisen unionin rajoittavan toimenpiteen kohteena.
	(35)	Jotta voidaan varmistaa johdonmukainen lähestymistapa sijoitusten seurantaan kaikkialla unionissa, on olennaisen tärkeää, että turvallisuuteen ja yleiseen järjestykseen kohdistuvien todennäköisten riskien arvioinnissa käytettävät vaatimukset ja kriteerit vahvistetaan unionin tasolla tässä asetuksessa. Huomioon olisi otettava vaikutus kriittisen infrastruktuurin ja sisämarkkinoiden turvallisuuteen, eheyteen, toimintaan ja häiriönsietokykyyn, kriittisen teknologian ja tiedon (mukaan lukien kehitystä vauhdittava keskeinen teknologia) saatavuuteen ja hyödyntämiseen käytännössä, sellaisten turvallisuuden tai yleisen järjestyksen kannalta kriittisten tuotantopanosten jatkuvaan toimitukseen, joiden osalta toimitusten häiriintyminen taikka vikaantuminen, häviäminen tai tuhoutuminen vaikuttaisi merkittävästi turvallisuuteen ja yleiseen järjestykseen yhdessä tai useammassa jäsenvaltiossa tai koko unionissa, sotilaskohteiden ja muiden riskialttiiden julkisten kohteiden turvallisuuteen sekä kykyyn käsitellä strategisia riippuvuuksia. Tältä osin jäsenvaltioiden ja komission olisi otettava huomioon myös ulkomaisen sijoituksen tausta. Huomioon olisi otettava erityisesti se, onko sijoittaja harjoittanut laitonta toimintaa ja esimerkiksi jättänyt toistuvasti noudattamatta unionin oikeudellisia normeja, tai osallistuuko se kolmansien maiden poliittisten tavoitteiden edistämiseen tai onko sen tavoitteena edistää niiden sotilaallisia valmiuksia tai kansainvälisen oikeuden rikkomisia. Kolmannen maan poliittisten tavoitteiden edistämiseksi voidaan lukea se, että sen hallitus käyttää vaikutusvaltaa yrityksiin, mikä johtaa merkittäviin markkinavääristymiin. Tässä yhteydessä jäsenvaltioiden ja komission olisi tarvittaessa myös tarkasteltava, miksi ulkomainen sijoittaja, sen tosiasiallinen omistaja ja edunsaaja tai sen tytäryhtiö tai tällaisen ulkomaisen sijoittajan puolesta tai johdolla toimiva henkilö on jonkin SEUT 215 artiklan mukaisen unionin rajoittavan toimenpiteen kohteena.



Tarkistus 35

Ehdotus asetukseksi
Johdanto-osan 36 kappale
	

	Komission teksti
	Tarkistus

	(36)	Jos jäsenvaltio, jossa ulkomainen sijoitus on suunniteltu toteutettavaksi tai on toteutettu, katsoo, että ulkomainen sijoitus todennäköisesti vaikuttaa kielteisesti turvallisuuteen tai yleiseen järjestykseen unionissa, on aiheellista edellyttää, että kyseinen jäsenvaltio toteuttaa asianmukaiset toimenpiteet riskien lieventämiseksi, jos tällaisia toimenpiteitä on käytettävissä ja se pitää niitä asianmukaisina, ottaen mahdollisimman tarkasti huomioon muiden jäsenvaltioiden esittämät huomautukset ja tarvittaessa komission lausunnon. Ulkomaiset sijoitukset olisi kiellettävä vain poikkeuksellisesti ja jos riskejä lieventävät toimenpiteet tai muun unionin tai kansallisen lainsäädännön kuin seurantamekanismin nojalla käytettävissä olevat toimenpiteet eivät riitä lieventämään vaikutusta turvallisuuteen tai yleiseen järjestykseen.
	(36)	Jos vastaanottava jäsenvaltio katsoo, että ulkomainen sijoitus todennäköisesti vaikuttaa kielteisesti turvallisuuteen tai yleiseen järjestykseen unionissa, on aiheellista edellyttää, että kyseinen jäsenvaltio toteuttaa asianmukaiset toimenpiteet riskien lieventämiseksi, jos tällaisia toimenpiteitä on käytettävissä ja se pitää niitä asianmukaisina, ottaen mahdollisimman tarkasti huomioon muiden jäsenvaltioiden esittämät huomautukset ja tarvittaessa komission lausunnon. Ulkomaiset sijoitukset olisi kiellettävä vain poikkeuksellisesti ja jos riskejä lieventävät toimenpiteet tai muun unionin tai kansallisen lainsäädännön kuin seurantamekanismin nojalla käytettävissä olevat toimenpiteet eivät riitä lieventämään vaikutusta turvallisuuteen tai yleiseen järjestykseen.



Tarkistus 36
Ehdotus asetukseksi
Johdanto-osan 37 kappale
	

	Komission teksti
	Tarkistus

	(37)	Jotta voidaan tukea yhteistyömekanismin täytäntöönpanoa ja edistää hyvien käytäntöjen vaihtoa jäsenvaltioiden välillä, asetuksen (EU) 2019/452 nojalla perustettu ulkomaisten sijoitusten seurantaa käsittelevä asiantuntijaryhmä olisi säilytettävä.
	(37)	Jotta voidaan tukea yhteistyömekanismin täytäntöönpanoa ja edistää hyvien käytäntöjen vaihtoa jäsenvaltioiden välillä, asetuksen (EU) 2019/452 nojalla perustettu ulkomaisten sijoitusten seurantaa käsittelevä asiantuntijaryhmä olisi säilytettävä ja sen tehtävät päivitettävä tämän asetuksen mukaisesti.



Tarkistus 37

Ehdotus asetukseksi
Johdanto-osan 37 a kappale (uusi)
	

	Komission teksti
	Tarkistus

	
	(37 a)	Avoimuuden lisäämiseksi ja prosessin helpottamiseksi sijoittajien kannalta jäsenvaltioiden olisi julkaistava ja saatettava säännöllisesti ajan tasalle ohjeet seulontamenettelyistä, aikatauluista ja riskinarviointikriteereistä. Jotta voidaan varmistaa avoimuus ja tämän asetuksen yhdenmukainen soveltaminen kaikissa jäsenvaltioissa, komission olisi julkaistava ja päivitettävä säännöllisesti ohjeita unionin tason vaatimuksista sekä tässä asetuksessa vahvistetuista keskeisistä käsitteistä ja arviointikriteereistä. Komission olisi myös ylläpidettävä julkisesti saatavilla olevaa luetteloa kaikista jäsenvaltioiden käyttöön ottamista seurantamekanismeista.



Tarkistus 38

Ehdotus asetukseksi
Johdanto-osan 39 kappale
	

	Komission teksti
	Tarkistus

	(39)	Koordinointimekanismin tehokkuuden varmistamiseksi jäsenvaltioiden ja komission käyttöön ottamat yhteyspisteet olisi sijoitettava asianmukaisesti asianomaisten hallintojen yhteyteen. Yhteyspisteillä olisi oltava tarvittava pätevä henkilöstö ja valtuudet, jotta ne voivat hoitaa tehtävänsä koordinointimekanismin puitteissa ja varmistaa luottamuksellisten tietojen asianmukaisen käsittelyn.
	(39)	Koordinointimekanismin tehokkuuden varmistamiseksi jäsenvaltioiden ja komission käyttöön ottamat yhteyspisteet olisi sijoitettava asianmukaisen strategisesti asianomaisten hallintojen yhteyteen. Yhteyspisteillä olisi oltava tarvittava pätevä henkilöstö ja valtuudet, jotta ne voivat hoitaa tehtävänsä koordinointimekanismin puitteissa ja varmistaa luottamuksellisten tietojen asianmukaisen käsittelyn sovellettavan oikeudellisen kehyksen mukaisesti.



Tarkistus 39

Ehdotus asetukseksi
Johdanto-osan 40 kappale
	

	Komission teksti
	Tarkistus

	(40)	Jäsenvaltioita ja komissiota olisi rohkaistava yhteistyöhön samanmielisten kolmansien maiden asiasta vastaavien viranomaisten kanssa kysymyksissä, jotka liittyvät sellaisten ulkomaisten sijoitusten seurantaan, jotka voivat vaikuttaa turvallisuuteen tai yleiseen järjestykseen. Tällaisella hallinnollisella yhteistyöllä olisi pyrittävä tehostamaan jäsenvaltioiden toteuttaman ulkomaisten sijoitusten seurannan puitteita ja tämän asetuksen mukaista jäsenvaltioiden ja komission välistä yhteistyötä. Komissiolle olisi tiedotettava tällaisista kahdenvälisistä yhteyksistä siltä osin kuin ne liittyvät sijoitusten seurantaan liittyviin systeemisiin kysymyksiin. Komissiolla olisi oltava myös mahdollisuus seurata seurantamekanismeihin liittyvää kehitystä kolmansissa maissa.
	(40)	Jäsenvaltioita ja komissiota olisi rohkaistava aktiiviseen yhteistyöhön samanmielisten kolmansien maiden asiasta vastaavien viranomaisten kanssa kysymyksissä, jotka liittyvät sellaisten ulkomaisten sijoitusten seurantaan, jotka voivat vaikuttaa turvallisuuteen tai yleiseen järjestykseen. Tällaisella hallinnollisella yhteistyöllä olisi pyrittävä tehostamaan jäsenvaltioiden toteuttaman ulkomaisten sijoitusten seurannan puitteita ja tämän asetuksen mukaista jäsenvaltioiden ja komission välistä yhteistyötä. Komissiolle on tiedotettava tällaisista kahdenvälisistä yhteyksistä siltä osin kuin ne liittyvät sijoitusten seurantaan liittyviin systeemisiin kysymyksiin, suuntauksiin tai parhaisiin käytäntöihin. Komissiolla olisi oltava myös mahdollisuus seurata seurantamekanismeihin liittyvää kehitystä kolmansissa maissa.



Tarkistus 40
Ehdotus asetukseksi
Johdanto-osan 40 a kappale (uusi)
	

	Komission teksti
	Tarkistus

	
	(40 a)	Tätä asetusta olisi pidettävä osana laajempaa unionin suojakeinojen pakettia, johon kuuluvat myös ulkomaisia tukia koskeva asetus ja kansainvälisten julkisten hankintojen väline ja jolla pyritään torjumaan turvallisuusriskejä, ja olisi myös varmistettava, että tämän asetuksen soveltamisala vahvistetaan yhdessä kyseisten toimenpiteiden kanssa, jotta voidaan välttää päällekkäisyydet ja varmistaa kohdennettu ja oikeasuhteinen lähestymistapa.



Tarkistus 41

Ehdotus asetukseksi
Johdanto-osan 41 kappale
	

	Komission teksti
	Tarkistus

	(41)	Jäsenvaltioiden ja komission on varmistettava tämän asetuksen mukaisesti toimittamiensa tai saamiensa tietojen luottamuksellisuus kansallisen lainsäädännön ja unionin oikeuden mukaisesti. Jos tietojen luvaton paljastaminen vahingoittaisi vaihtelevassa määrin Euroopan unionin tai yhden tai useamman jäsenvaltion etuja, tiedon luovuttajan olisi turvallisuusluokiteltava tiedot kansallisen lainsäädännön ja unionin oikeuden mukaisesti. Vastatessaan tämän asetuksen mukaisesti käsiteltyjä asiakirjoja koskeviin tutustumispyyntöihin jäsenvaltiot ja komissio koordinoivat toimintaansa ja tarjoavat suojatuille eduille vähintään asetuksen (EY) N:o 1049/20015 4 artiklan nojalla käytettävissä olevan suojan tason, jotta suojataan tutkimusten tarkoitus. Komission olisi toteutettava kaikki tarvittavat toimenpiteet luottamuksellisten tietojen suojaamiseksi erityisesti komission päätöksen (EU, Euratom) 2015/4436 ja komission päätöksen (EU, Euratom) 2015/4447 mukaisesti. Vastaavasti jäsenvaltioiden ja komission olisi toteutettava kaikki tarvittavat toimenpiteet sen varmistamiseksi, että noudatetaan neuvostossa kokoontuneiden Euroopan unionin jäsenvaltioiden välistä sopimusta8 unionin edun vuoksi vaihdettujen turvallisuusluokiteltujen tietojen suojaamisesta. Tähän sisältyy erityisesti velvollisuus olla alentamatta tai poistamatta turvallisuusluokiteltujen tietojen turvallisuusluokkaa ilman niiden luovuttajan kirjallista ennakkosuostumusta. Viranomaisten olisi käsiteltävä luottamuksellisina kaikkia arkaluonteisia turvallisuusluokittelemattomia tietoja tai tietoja, jotka toimitetaan luottamuksellisesti.
	(41)	Jäsenvaltioiden ja komission olisi varmistettava tämän asetuksen mukaisesti toimittamiensa tai saamiensa tietojen mahdollisimman suuri luottamuksellisuus kansallisen lainsäädännön ja unionin oikeuden mukaisesti. Jos tietojen luvaton paljastaminen vahingoittaisi vaihtelevassa määrin Euroopan unionin tai yhden tai useamman jäsenvaltion etuja, tiedon luovuttajan olisi turvallisuusluokiteltava tiedot kansallisen lainsäädännön ja unionin oikeuden mukaisesti. Vastatessaan tämän asetuksen mukaisesti käsiteltyjä asiakirjoja koskeviin tutustumispyyntöihin jäsenvaltioiden ja komission olisi koordinoitava toimintaansa ja tarjottava suojatuille eduille vähintään asetuksen (EY) N:o 1049/20015 4 artiklan nojalla käytettävissä olevan suojan taso, jotta voidaan suojata tutkimusten eheys. Komission olisi toteutettava kaikki tarvittavat toimenpiteet luottamuksellisten tietojen suojaamiseksi erityisesti komission päätöksen (EU, Euratom) 2015/4436 ja komission päätöksen (EU, Euratom) 2015/4447 mukaisesti. Vastaavasti jäsenvaltioiden ja komission olisi toteutettava kaikki tarvittavat toimenpiteet sen varmistamiseksi, että noudatetaan neuvostossa kokoontuneiden Euroopan unionin jäsenvaltioiden välistä sopimusta8 unionin edun vuoksi vaihdettujen turvallisuusluokiteltujen tietojen suojaamisesta. Tähän sisältyy erityisesti velvollisuus säilyttää turvallisuusluokiteltujen tietojen luottamuksellisuus ja olla alentamatta tai poistamatta tällaisten tietojen turvallisuusluokkaa ilman niiden luovuttajan kirjallista ennakkosuostumusta. Viranomaisten olisi käsiteltävä luottamuksellisina kaikkia arkaluonteisia turvallisuusluokittelemattomia tietoja tai tietoja, jotka toimitetaan luottamuksellisesti.

	__________________
	__________________

	5 Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43, ELI: http://data.europa.eu/eli/reg/2001/1049/oj).
	5 Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43, ELI: http://data.europa.eu/eli/reg/2001/1049/oj).

	6 Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41, ELI: http://data.europa.eu/eli/dec/2015/443/oj).
	6 Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41, ELI: http://data.europa.eu/eli/dec/2015/443/oj).

	7 Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53, ELI: http://data.europa.eu/eli/dec/2015/444/oj).
	7 Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53, ELI: http://data.europa.eu/eli/dec/2015/444/oj).

	8 Neuvostossa kokoontuneiden Euroopan unionin jäsenvaltioiden välinen sopimus Euroopan unionin edun vuoksi vaihdettujen turvallisuusluokiteltujen tietojen suojaamisesta (EUVL C 202, 8.7.2011, s. 13).
	8 Neuvostossa kokoontuneiden Euroopan unionin jäsenvaltioiden välinen sopimus Euroopan unionin edun vuoksi vaihdettujen turvallisuusluokiteltujen tietojen suojaamisesta (EUVL C 202, 8.7.2011, s. 13).



Tarkistus 42

Ehdotus asetukseksi
Johdanto-osan 43 kappale
	

	Komission teksti
	Tarkistus

	(43)	Komission olisi laadittava vuosittain kertomus tämän asetuksen täytäntöönpanosta ja toimitettava se Euroopan parlamentille ja neuvostolle. Kertomus olisi julkistettava avoimuuden lisäämiseksi. Kertomuksen olisi perustuttava muun muassa kaikkien jäsenvaltioiden komissiolle luottamuksellisesti toimittamiin raportteihin ottaen asianmukaisesti huomioon tarve varmistaa tiettyjen tietojen luottamuksellisuuden suoja erityisesti silloin, kun tietojen julkaiseminen voisi vaikuttaa unionin turvallisuuteen tai yleiseen järjestykseen tai vaarantaa kaupallisen luottamuksellisuuden.
	(43)	Komission olisi laadittava vuosittain kertomus tämän asetuksen täytäntöönpanosta ja toimitettava se Euroopan parlamentille ja neuvostolle. Kertomus olisi julkistettava avoimuuden lisäämiseksi. Kertomuksen olisi perustuttava muun muassa kaikkien jäsenvaltioiden komissiolle luottamuksellisesti toimittamiin raportteihin ottaen asianmukaisesti huomioon tarve varmistaa tiettyjen tietojen luottamuksellisuuden suoja erityisesti silloin, kun tietojen julkaiseminen voisi vaikuttaa unionin turvallisuuteen tai yleiseen järjestykseen tai vaarantaa kaupallisen luottamuksellisuuden. Kertomuksen olisi sisällettävä tietoja uusista suuntauksista ja riskitekijöistä sekä päivityksiä asiaankuuluvan lainsäädännön kehityksestä jäsenvaltiossa.



Tarkistus 43

Ehdotus asetukseksi
Johdanto-osan 44 kappale
	

	Komission teksti
	Tarkistus

	(44)	Komission olisi arvioitava tämän asetuksen toimivuutta ja vaikuttavuutta viiden vuoden kuluttua sen soveltamispäivästä ja sen jälkeen viiden vuoden välein ja esitettävä kertomus Euroopan parlamentille ja neuvostolle. Kertomukseen olisi sisällyttävä arvio siitä, olisiko tätä asetusta muutettava. Jos kertomuksessa ehdotetaan tämän asetuksen muuttamista, siihen voidaan liittää lainsäädäntöehdotus.
	(44)	Komission olisi arvioitava tämän asetuksen toimivuutta ja vaikuttavuutta kolmen vuoden kuluttua sen soveltamispäivästä ja sen jälkeen viiden vuoden välein ja esitettävä kertomus Euroopan parlamentille ja neuvostolle. Kertomukseen olisi sisällyttävä erityisesti arvio tämän asetuksen vaikutuksesta unionin taloudelliseen turvallisuuteen. Siihen olisi sisällyttävä arvio siitä, olisiko tätä asetusta muutettava. Jos kertomuksessa ehdotetaan tämän asetuksen muuttamista, siihen voidaan liittää lainsäädäntöehdotus.



Tarkistus 44

Ehdotus asetukseksi
Johdanto-osan 46 kappale
	

	Komission teksti
	Tarkistus

	(46)	Jos ulkomainen sijoitus muodostaa keskittymän, joka kuuluu neuvoston asetuksen (EY) N:o 139/200412 soveltamisalaan, tämän asetuksen soveltaminen ei saisi rajoittaa asetuksen (EY) N:o 139/2004 21 artiklan 4 kohdan soveltamista. Tätä asetusta ja asetuksen (EY) N:o 139/2004 21 artiklan 4 kohtaa olisi sovellettava johdonmukaisesti. Jos näiden kahden asetuksen soveltamisalat ovat päällekkäiset, tämän asetuksen 12 artiklassa säädetyt seurantaa koskevat perusteet ja asetuksen (EY) N:o 139/2004 21 artiklan 4 kohdan kolmannessa alakohdassa tarkoitettu oikeutettujen etujen käsite olisi tulkittava johdonmukaisesti, sanotun kuitenkaan rajoittamatta sen arvioimista, ovatko näiden etujen suojaamiseen tarkoitetut kansalliset toimenpiteet yhdenmukaisia unionin oikeuden yleisten periaatteiden ja muiden sääntöjen kanssa.
	(46)	Jos ulkomainen sijoitus muodostaa keskittymän, joka kuuluu neuvoston asetuksen (EY) N:o 139/200412 soveltamisalaan, tämän asetuksen soveltaminen ei saisi rajoittaa asetuksen (EY) N:o 139/2004 21 artiklan 4 kohdan soveltamista. Tätä asetusta ja asetuksen (EY) N:o 139/2004 21 artiklan 4 kohtaa olisi sovellettava johdonmukaisesti. Jos näiden kahden asetuksen soveltamisalat ovat päällekkäiset, tämän asetuksen 1 artiklassa säädetyt seurantaa koskevat perusteet ja asetuksen (EY) N:o 139/2004 21 artiklan 4 kohdan kolmannessa alakohdassa tarkoitettu oikeutettujen etujen käsite olisi tulkittava johdonmukaisesti, sanotun kuitenkaan rajoittamatta sen arvioimista, ovatko näiden etujen suojaamiseen tarkoitetut kansalliset toimenpiteet yhdenmukaisia unionin oikeuden yleisten periaatteiden ja muiden sääntöjen kanssa.

	__________________
	__________________

	12 Neuvoston asetus (EY) N:o 139/2004, annettu 20 päivänä tammikuuta 2004, yrityskeskittymien valvonnasta (EUVL L 24, 29.1.2004, s. 1, ELI: http://data.europa.eu/eli/reg/2004/139/oj).
	12 Neuvoston asetus (EY) N:o 139/2004, annettu 20 päivänä tammikuuta 2004, yrityskeskittymien valvonnasta (EUVL L 24, 29.1.2004, s. 1, ELI: http://data.europa.eu/eli/reg/2004/139/oj).



Tarkistus 45

Ehdotus asetukseksi
Johdanto-osan 49 kappale
	

	Komission teksti
	Tarkistus

	(49)	Jotta voidaan ottaa huomioon unionin etua koskeviin hankkeisiin tai ohjelmiin liittyvä kehitys ja mukauttaa luetteloa teknologia-aloista, resursseista, laitoksista, laitteista, verkoista, järjestelmistä, palveluista ja taloudellisista toiminnoista, jotka ovat erityisen tärkeitä unionin turvallisuuden tai yleisen järjestyksen kannalta, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, jotka koskevat tämän asetuksen liitteiden muuttamista. Liitteessä I esitetyn luettelon unionin etua koskevista hankkeista ja ohjelmista olisi katettava EU:n lainsäädännön soveltamisalaan kuuluvat hankkeet tai ohjelmat, joihin liittyy turvallisuuden tai yleisen järjestyksen kannalta kriittisen infrastruktuurin, kriittisen teknologian tai kriittisten tuotantopanosten kehittäminen, ylläpito tai hankinta. Liitteessä II esitetyn luettelon teknologia-aloista, resursseista, laitoksista, laitteista, verkoista, järjestelmistä, palveluista ja taloudellisesta toiminnasta, jotka ovat erityisen tärkeitä unionin turvallisuuden tai yleisen järjestyksen kannalta, olisi sisällettävä alat, joilla ulkomainen sijoitus voi vaikuttaa turvallisuuteen tai yleiseen järjestykseen useammassa kuin yhdessä jäsenvaltiossa tai koko unionissa sellaisen unionin sijoituskohteen kautta, joka ei osallistu unionin etua koskevaan hankkeeseen tai ohjelmaan tai saa rahoitusta siitä. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa16 vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
	(49)	Jotta voidaan ottaa huomioon unionin etua koskeviin hankkeisiin tai ohjelmiin liittyvä kehitys ja mukauttaa luetteloa teknologia-aloista, materiaaleista, resursseista, laitoksista, laitteista, verkoista, järjestelmistä, palveluista ja taloudellisista toiminnoista, jotka ovat erityisen tärkeitä unionin turvallisuuden tai yleisen järjestyksen kannalta, etenkin unionin taloudellisen turvallisuuden strategian mukaiset riskinarvioinnit huomioon ottaen, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, jotka koskevat tämän asetuksen liitteiden muuttamista. Liitteessä I esitetyn luettelon unionin etua koskevista hankkeista ja ohjelmista olisi katettava EU:n lainsäädännön soveltamisalaan kuuluvat hankkeet tai ohjelmat, joihin liittyy turvallisuuden tai yleisen järjestyksen kannalta kriittisen infrastruktuurin, kriittisen teknologian tai kriittisten tuotantopanosten kehittäminen, ylläpito tai hankinta. Liitteessä II esitetyn luettelon teknologia-aloista, materiaaleista, resursseista, laitoksista, laitteista, verkoista, järjestelmistä, palveluista ja taloudellisesta toiminnasta, jotka ovat erityisen tärkeitä unionin turvallisuuden tai yleisen järjestyksen kannalta, olisi sisällettävä alat, joilla ulkomainen sijoitus voi vaikuttaa turvallisuuteen tai yleiseen järjestykseen useammassa kuin yhdessä jäsenvaltiossa tai koko unionissa sellaisen unionin sijoituskohteen kautta, joka ei osallistu unionin etua koskevaan hankkeeseen tai ohjelmaan tai saa rahoitusta siitä. Komission olisi erityisesti saatettava liite I ajan tasalle, jos tulevien monivuotisten rahoituskehysten yhteydessä laaditaan uusia unionin etua koskevia hankkeita tai ohjelmia. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa16 vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.

	__________________
	__________________

	16 EUVL L 123, 12.5.2016, s. 1.
	16 EUVL L 123, 12.5.2016, s. 1.



Tarkistus 46

Ehdotus asetukseksi
Johdanto-osan 50 kappale
	

	Komission teksti
	Tarkistus

	(50)	Jotta varmistettaisiin tämän asetuksen täytäntöönpanon yhdenmukaiset edellytykset erityisesti siltä osin kuin on kyse lomakkeesta, jota on käytettävä vähimmäistietojen toimittamiseen ulkomaisesta sijoituksesta, komissiolle olisi siirrettävä toimeenpanovalta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/201117 mukaisesti.
	(50)	Jotta varmistettaisiin tämän asetuksen täytäntöönpanon yhdenmukaiset edellytykset erityisesti siltä osin kuin on kyse lomakkeista, joita on käytettävä vähimmäistietojen toimittamiseen ulkomaisesta sijoituksesta ja lupahakemusten jättämiseen, komissiolle olisi siirrettävä toimeenpanovalta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/201117 mukaisesti.

	__________________
	__________________

	17 Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13, ELI: http://data.europa.eu/eli/reg/2011/182/oj).
	17 Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13, ELI: http://data.europa.eu/eli/reg/2011/182/oj).



Tarkistus 47

Ehdotus asetukseksi
Johdanto-osan 51 kappale
	

	Komission teksti
	Tarkistus

	(51)	Asetus (EU) N:o 2019/452 olisi kumottava. Jotta jäsenvaltioilla ja toimijoilla olisi riittävästi aikaa valmistautua täytäntöönpanoon, tätä asetusta olisi sovellettava [...] päivästä [...]kuuta [...] [julkaisutoimisto: lisätään päivämäärä, joka on 15kuukautta voimaantulosta]. Asetuksen (EU) 2019/452 soveltamista olisi jatkettava tämän asetuksen voimaantulon ja soveltamisen välisen siirtymäkauden ajan,
	(51)	Asetus (EU) 2019/452 olisi kumottava. Jotta jäsenvaltioilla ja toimijoilla olisi riittävästi aikaa valmistautua täytäntöönpanoon, tätä asetusta olisi sovellettava [...] päivästä [...]kuuta [...] [julkaisutoimisto: lisätään päivämäärä, joka on 12 kuukautta voimaantulosta]. Sitä olisi sovellettava riippumatta siitä, perustetaanko keskitetty portaali lupahakemusten jättämistä varten. Asetuksen (EU) 2019/452 soveltamista olisi jatkettava tämän asetuksen voimaantulon ja soveltamisen välisen siirtymäkauden ajan,



Tarkistus 48

Ehdotus asetukseksi
1 artikla – 1 kohta
	

	Komission teksti
	Tarkistus

	1.	Tällä asetuksella luodaan unionin kehys ulkomaisten sijoitusten seurantaan, jota jäsenvaltiot harjoittavat alueellaan turvallisuuteen tai yleiseen järjestykseen liittyvistä syistä.
	1.	Tällä asetuksella luodaan unionin kehys ulkomaisten sijoitusten seurantaan, jota jäsenvaltiot harjoittavat alueellaan turvallisuuteen tai yleiseen järjestykseen, kuten taloudelliseen turvallisuuteen, liittyvistä syistä.



Tarkistus 49

Ehdotus asetukseksi
1 artikla – 2 kohta
	

	Komission teksti
	Tarkistus

	2.	Asetuksella perustetaan yhteistyömekanismi, jonka avulla jäsenvaltiot ja komissio voivat vaihtaa tietoja ulkomaisista sijoituksista, arvioida niiden mahdollisia vaikutuksia turvallisuuteen ja yleiseen järjestykseen ja tunnistaa mahdolliset huolta herättävät seikat, joihin ulkomaista sijoitusta seuraavan jäsenvaltion on puututtava.
	2.	Asetuksella perustetaan yhteistyömekanismi, jonka avulla jäsenvaltiot ja komissio voivat vaihtaa asiaankuuluvia tietoja ulkomaisista sijoituksista, arvioida niiden mahdollisia vaikutuksia turvallisuuteen ja yleiseen järjestykseen ja tunnistaa mahdolliset huolta herättävät seikat ja puuttua niihin.



Tarkistus 50

Ehdotus asetukseksi
1 artikla – 3 kohta
	

	Komission teksti
	Tarkistus

	3.	Jäsenvaltiot voivat antaa tai pitää voimassa kansallisia säännöksiä aloilla, joita ei koordinoida tällä asetuksella.
	3.	Jäsenvaltiot voivat antaa tai pitää voimassa kansallisia säännöksiä aloilla, jotka eivät kuulu tämän asetuksen soveltamisalaan, edellyttäen, että tällaiset säännökset eivät heikennä tämän asetuksen tavoitteita ja ovat niiden mukaisia.



Tarkistus 51

Ehdotus asetukseksi
1 artikla – 5 kohta
	

	Komission teksti
	Tarkistus

	5.	Tämä asetus ei vaikuta perussopimusten ja erityisesti SEUT-sopimuksen 49 ja 63 artiklan mukaisiin jäsenvaltioiden velvoitteisiin. Jäsenvaltioiden on varmistettava, että kaikki tämän asetuksen puitteissa toteutettavat toimenpiteet ovat näiden velvoitteiden mukaisia. Tämä asetus ei vaikuta SEUT-sopimuksen 258 artiklan mukaiseen komission toimivaltaan varmistaa unionin oikeuden noudattaminen.
	5.	Tämä asetus ei vaikuta perussopimusten ja erityisesti SEUT 49 ja 63 artiklan mukaisiin jäsenvaltioiden velvoitteisiin eikä niiden oikeuteen toteuttaa toimenpiteitä, jotka ovat perusteltuja SEUTn 65 artiklan nojalla yleisen järjestyksen ja turvallisuuden kannalta. Jäsenvaltioiden on varmistettava, että kaikki tämän asetuksen puitteissa toteutettavat toimenpiteet ovat näiden velvoitteiden mukaisia. Tämä asetus ei vaikuta SEUT 258 artiklan mukaiseen komission toimivaltaan varmistaa unionin oikeuden noudattaminen.



Tarkistus 52

Ehdotus asetukseksi
1 artikla – 5 a kohta (uusi)
	

	Komission teksti
	Tarkistus

	
	5 a.	Kriisinratkaisuvälineen kautta tehdyt investoinnit ja sisäiset uudelleenjärjestelyt eivät kuulu tämän asetuksen soveltamisalaan.



Tarkistus 53

Ehdotus asetukseksi
2 artikla – 1 kohta – 1 alakohta
	

	Komission teksti
	Tarkistus

	(1)	’ulkomaisella sijoituksella’ ulkomaista suoraa sijoitusta tai unionin sisällä ulkomaisessa määräysvallassa tehtyä sijoitusta, joka mahdollistaa tosiasiallisen osallistumisen unionin sijoituskohteen johtamiseen tai määräysvallan unionin sijoituskohteessa;
	(1)	’ulkomaisella sijoituksella’ kaikkia ulkomaisen sijoittajan itsensä tekemiä tai ulkomaisen sijoittajan unionissa sijaitsevan tytäryhtiön kautta tehtyjä sijoituksia, joiden tarkoituksena on luoda pysyviä ja suoria yhteyksiä ulkomaisen sijoittajan ja unionin sijoituskohteen välille tai pitää niitä yllä siten, että ulkomainen sijoittaja asettaa unionin sijoituskohteeseen saataville pääomaa harjoittaakseen taloudellista toimintaa jäsenvaltiossa ja mahdollistaakseen siten tosiasiallisen osallistumisen tämän unionin sijoituskohteen johtamiseen tai määräysvallan tässä unionin sijoituskohteessa;



Tarkistus 54

Ehdotus asetukseksi
2 artikla – 1 kohta – 1 a alakohta (uusi)
	

	Komission teksti
	Tarkistus

	
	(1 a)	’täysin uuteen toimintaan tehtävällä sijoituksella (ns. greenfield-sijoituksella)’ ulkomaisia sijoituksia, jotka tehdään perustamalla uusia laitoksia tai uusia yrityksiä uuden taloudellisen toiminnan harjoittamiseksi unionissa;



Tarkistus 55

Ehdotus asetukseksi
2 artikla – 1 kohta – 1 b alakohta (uusi)
	

	Komission teksti
	Tarkistus

	
	(1 b)	’kriisinratkaisuvälineellä’ mitä tahansa direktiivin 2014/59/EU, asetuksen (EU) N:o 806/2014, asetuksen (EU) 2021/23, asetuksen (EU) N:o 1093/2010 tai asetuksen (EU) N:o 648/2012 mukaista kriisinratkaisuvälinettä;



Tarkistus 56

Ehdotus asetukseksi
2 artikla – 1 kohta – 1 c alakohta (uusi)
	

	Komission teksti
	Tarkistus

	
	(1 c)	’sisäisellä uudelleenjärjestelyllä’ omistusketjussa tapahtuvia muutoksia tosiasiallisessa osallistumisessa unionin kohteen johtamiseen tai määräysvaltaan siten, että kohteen omistus tai määräysvalta ei lopulta muutu;



Tarkistus 57

Ehdotus asetukseksi
2 artikla – 1 kohta – 2 alakohta
	

	Komission teksti
	Tarkistus

	(2)	’ulkomaisella suoralla sijoituksella’ kaikkia ulkomaisen sijoittajan tekemiä sijoituksia, joiden tarkoituksena on luoda pysyviä ja suoria yhteyksiä ulkomaisen sijoittajan ja olemassa olevan tai perustettavan unionin sijoituskohteen välille tai pitää niitä yllä siten, että ulkomainen sijoittaja asettaa sijoituskohteeseen saataville pääomaa harjoittaakseen taloudellista toimintaa jäsenvaltiossa;
	Poistetaan.



Tarkistus 58

Ehdotus asetukseksi
2 artikla – 1 kohta – 3 alakohta
	

	Komission teksti
	Tarkistus

	(3)	’unionin sisällä ulkomaisessa määräysvallassa tehdyllä sijoituksella’ kaikkia ulkomaisen sijoittajan tekemiä sijoituksia, jotka tehdään ulkomaisen sijoittajan unionissa sijaitsevan tytäryhtiön kautta ja joiden tarkoituksena on luoda pysyviä ja suoria yhteyksiä ulkomaisen sijoittajan ja olemassa olevan tai perustettavan unionin sijoituskohteen välille tai pitää niitä yllä siten, että ulkomainen sijoittaja asettaa sijoituskohteeseen saataville pääomaa harjoittaakseen taloudellista toimintaa jäsenvaltiossa;
	Poistetaan.



Tarkistus 59

Ehdotus asetukseksi
2 artikla – 1 kohta – 7 alakohta
	

	Komission teksti
	Tarkistus

	(7)	’ulkomaisen sijoittajan tytäryrityksellä unionissa’ jonkin jäsenvaltion lainsäädännön mukaisesti perustettua yritystä, joka harjoittaa taloudellista toimintaa ja täyttää 26 päivänä kesäkuuta 2013 annetun Euroopan parlamentin ja neuvoston direktiivin 2013/34/EU18 22 artiklan 1 kohdassa säädetyt edellytykset ja joka on ulkomaisen sijoittajan suorassa tai välillisessä määräysvallassa;
	(7)	’ulkomaisen sijoittajan tytäryrityksellä unionissa’ jonkin jäsenvaltion lainsäädännön mukaisesti perustettua yritystä, joka täyttää 26 päivänä kesäkuuta 2013 annetun Euroopan parlamentin ja neuvoston direktiivin 2013/34/EU 22 artiklan 1 kohdassa säädetyt edellytykset ja joka on ulkomaisen sijoittajan suorassa tai välillisessä määräysvallassa;

	__________________
	__________________

	18 Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta (EUVL L 182, 29.6.2013, s. 19, ELI: http://data.europa.eu/eli/dir/2013/34/oj).
	18 Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta (EUVL L 182, 29.6.2013, s. 19, ELI: http://data.europa.eu/eli/dir/2013/34/oj).



Tarkistus 60

Ehdotus asetukseksi
2 artikla – 1 kohta – 7 a alakohta (uusi)
	

	Komission teksti
	Tarkistus

	
	(7 a)	’tosiasiallisella omistajalla ja edunsaajalla’ luonnollista henkilöä, joka viime kädessä omistaa oikeushenkilön tai muun samankaltaisen oikeudellisen järjestelyn tai käyttää siinä määräysvaltaa;



Tarkistus 61

Ehdotus asetukseksi
2 artikla – 1 kohta – 7 b alakohta (uusi)
	

	Komission teksti
	Tarkistus

	
	(7 b)	’läpinäkymättömällä omistusrakenteella’ järjestelyä, jossa yhteisön omistus tai määräysvalta on epäselvä, salattu tai vaikea varmistaa muun muassa monimutkaisten oikeudellisten rakenteiden, useiden omistustasojen, nimellisten osakkeenomistajien, trustien tai muiden sellaisten mekanismien vuoksi, jotka peittävät tosiasiallisen omistajan ja edunsaajan henkilöllisyyden;



Tarkistus 62

Ehdotus asetukseksi
2 artikla – 1 kohta – 8 alakohta
	

	Komission teksti
	Tarkistus

	(8)	’unionin sijoituskohteella’ jonkin jäsenvaltion lainsäädännön mukaisesti perustettua yritystä;
	(8)	’unionin sijoituskohteella’ jonkin jäsenvaltion lainsäädännön mukaisesti perustettua tai perustettavaa yritystä;



Tarkistus 63

Ehdotus asetukseksi
2 artikla – 1 kohta – 9 alakohta
	

	Komission teksti
	Tarkistus

	(9)	’unionin sijoituskohteella, joka harjoittaa taloudellista toimintaa jollakin liitteessä II luetellulla alalla’ unionin sijoituskohdetta, joka harjoittaa tai aikoo harjoittaa toimintaa, joka liittyy liitteessä II lueteltuihin unionin turvallisuuden tai yleisen järjestyksen kannalta erityisen merkittäviin teknologia-aloihin, resursseihin, laitoksiin, laitteisiin, verkkoihin, järjestelmiin, palveluihin ja taloudellisiin toimintoihin, mukaan lukien niiden omistuksen, käytön, tuotannon tai toimittamisen kautta;
	(9)	’unionin sijoituskohteella, joka harjoittaa taloudellista toimintaa jollakin liitteessä II luetellulla alalla’ unionin sijoituskohdetta, joka harjoittaa tai aikoo harjoittaa toimintaa, joka liittyy liitteessä II lueteltuihin teknologia-alojen, materiaalien, resurssien, laitosten, laitteiden, verkkojen, järjestelmien, palvelujen ja taloudellisten toimintojen suunnitteluun, kehittämiseen, louhintaan, jalostamiseen, tuotantoon, kierrättämiseen tai toimittamiseen;



Tarkistus 64

Ehdotus asetukseksi
2 artikla – 1 kohta – 18 alakohta
	

	Komission teksti
	Tarkistus

	(18)	’unionin etua koskevilla hankkeilla tai ohjelmilla’ unionin oikeuden soveltamisalaan kuuluvia hankkeita tai ohjelmia, joihin liittyy turvallisuuden tai yleisen järjestyksen kannalta kriittisen infrastruktuurin, kriittisen teknologian tai kriittisten tuotantopanosten kehittäminen, ylläpito tai hankinta ja jotka luetellaan liitteessä I;
	(18)	’unionin etua koskevilla hankkeilla tai ohjelmilla’ unionin oikeuden soveltamisalaan kuuluvia hankkeita tai ohjelmia, joihin liittyy turvallisuuden tai yleisen järjestyksen kannalta kriittisen infrastruktuurin, kriittisen teknologian, kriittisten ja keskeisten palvelujen tai kriittisten tuotantopanosten kehittäminen, ylläpito tai hankinta ja jotka luetellaan liitteessä I;



Tarkistus 65

Ehdotus asetukseksi
2 artikla – 1 kohta – 18 a alakohta (uusi)
	

	Komission teksti
	Tarkistus

	
	(18 a)	’vastaanottavalla jäsenvaltiolla’ jäsenvaltiota, johon ulkomainen sijoitus on suunniteltu toteutettavaksi tai jossa se on toteutettu;



Tarkistus 66

Ehdotus asetukseksi
2 artikla – 1 kohta – 23 a alakohta (uusi)
	

	Komission teksti
	Tarkistus

	
	(23 a)	’kriittisellä infrastruktuurilla’ resurssia, laitosta, laitetta, verkkoa tai järjestelmää tai osaa resurssista, laitoksesta, laitteesta, verkosta tai järjestelmästä, joka on välttämätön keskeisen palvelun tarjoamiseksi;



Tarkistus 67

Ehdotus asetukseksi
3 artikla – 2 kohta
	

	Komission teksti
	Tarkistus

	2.	Jäsenvaltioiden on varmistettava, että 1 kohdassa tarkoitettua seurantamekanismia sovelletaan ainakin 4 artiklan 4 kohdan mukaisiin lupaa edellyttäviin sijoituksiin.
	2.	Jäsenvaltioiden on varmistettava, että 1 kohdassa tarkoitettua seurantamekanismia sovelletaan ainakin 4 artiklan 4 kohdan ja 4 artiklan 4 a kohdan mukaisiin lupaa edellyttäviin sijoituksiin.



Tarkistus 68

Ehdotus asetukseksi
3 artikla – 3 kohta
	

	Komission teksti
	Tarkistus

	3.	Kunkin jäsenvaltion on ilmoitettava komissiolle 1 kohdan nojalla toteutetuista toimenpiteistä viimeistään [...] päivänä [...]kuuta [...] [julkaisutoimisto: lisätään päivämäärä, joka on 15 kuukautta voimaantulosta]. Jäsenvaltioiden on sen jälkeen ilmoitettava komissiolle kaikista seurantamekanismiinsa tehdyistä muutoksista 30 päivän kuluessa muutoksen hyväksymisestä.
	3.	Kunkin jäsenvaltion on ilmoitettava komissiolle 1 kohdan nojalla toteutetuista toimenpiteistä viimeistään [...] päivänä [...]kuuta [...] [12 kuukautta tämän asetuksen voimaantulopäivästä]. Jäsenvaltioiden on sen jälkeen ilmoitettava komissiolle kaikista seurantamekanismiinsa tehdyistä muutoksista 30 päivän kuluessa muutoksen hyväksymisestä.



Tarkistus 69

Ehdotus asetukseksi
3 artikla – 4 kohta
	

	Komission teksti
	Tarkistus

	4.	Komissio asettaa julkisesti saataville luettelon jäsenvaltioiden seurantamekanismeista viimeistään kolmen kuukauden kuluttua kaikkien 3 kohdassa tarkoitettujen ilmoitusten vastaanottamisesta tai viimeistään [...] päivänä [...]kuuta [...] [julkaisutoimisto: lisätään päivämäärä, joka on 21 kuukautta voimaantulosta] sen mukaan, kumpi on ensin. Komissio pitää tämän luettelon ajan tasalla.
	4.	Komissio asettaa julkisesti saataville luettelon jäsenvaltioiden seurantamekanismeista viimeistään kolmen kuukauden kuluttua kaikkien 3 kohdassa tarkoitettujen ilmoitusten vastaanottamisesta tai viimeistään [...] päivänä [...]kuuta [...] [15 kuukautta tämän asetuksen voimaantulopäivästä] sen mukaan, kumpi on ensin. Komissio pitää tämän luettelon ajan tasalla.



Tarkistus 70

Ehdotus asetukseksi
4 artikla – 2 kohta – a alakohta
	

	Komission teksti
	Tarkistus

	(a)	on säädettävä riittävistä menettelyistä, joiden avulla seurannasta vastaava viranomainen voi määrittää, onko sillä toimivalta suhteessa ulkomaiseen sijoitukseen, jolle on haettu lupaa, ja suorittaa alustavan tarkastelun, jota seuraa tarvittaessa perusteellinen tutkimus sen määrittämiseksi, vaikuttaako kyseinen ulkomainen sijoitus todennäköisesti kielteisesti turvallisuuteen tai yleiseen järjestykseen. Perusteellisen tutkimuksen tarkoituksena on erityisesti määrittää, onko 14 artiklan 1 kohdassa tarkoitettu seurantaa koskeva päätös asianmukainen, ja määrittää sen sisältö;
	(a)	on säädettävä riittävistä menettelyistä ja resursseista, joiden avulla seurannasta vastaava viranomainen voi määrittää, onko sillä toimivalta suhteessa ulkomaiseen sijoitukseen, jolle on haettu lupaa. Seurantaan on sisällyttävä alustava tarkastelu, joka suoritetaan enintään 35 kalenteripäivän kuluessa kaikki tarvittavat tiedot sisältävän lupahakemuksen vastaanottamisesta, jota seuraa tarvittaessa perusteellinen tutkimus sen määrittämiseksi, vaikuttaako kyseinen ulkomainen sijoitus todennäköisesti kielteisesti turvallisuuteen tai yleiseen järjestykseen ottaen huomioon vähintään 13 artiklassa säädetyt kriteerit. Perusteellisen tutkimuksen tarkoituksena on erityisesti määrittää, onko 14 artiklan 1 kohdassa tarkoitettu seurantaa koskeva päätös asianmukainen, ja määrittää sen sisältö;



Tarkistus 71

Ehdotus asetukseksi
4 artikla – 2 kohta – a a alakohta (uusi)
	

	Komission teksti
	Tarkistus

	
	(a a)	seurantaviranomaisella on oltava valtuudet seurata täysin uuteen toimintaan tehtäviä sijoituksia;



Tarkistus 72

Ehdotus asetukseksi
4 artikla – 2 kohta – b alakohta
	

	Komission teksti
	Tarkistus

	(b)	seurannasta vastaavan viranomaisen on valvottava seurantamekanismin ja seurantaa koskevien päätösten noudattamista ja varmistettava niiden noudattaminen. Sen on erityisesti otettava käyttöön asianmukaiset menettelyt, joilla tunnistetaan ja estetään seurantamekanismin ja seurantaa koskevien päätösten kiertäminen;
	(b)	seurannasta vastaavan viranomaisen on valvottava seurantamekanismin ja seurantaa koskevien päätösten noudattamista ja varmistettava niiden noudattaminen. Sen on erityisesti otettava käyttöön asianmukaiset menettelyt ja resurssit, joilla tunnistetaan ja estetään seurantamekanismin ja seurantaa koskevien päätösten kiertäminen ja puututaan siihen;



Tarkistus 73

Ehdotus asetukseksi
4 artikla – 2 kohta – c alakohta
	

	Komission teksti
	Tarkistus

	(c)	seurannasta vastaavalla viranomaisella on oltava valtuudet aloittaa ulkomaisten sijoitusten seuranta omasta aloitteestaan vähintään 15 kuukauden ajan sellaisen ulkomaisen sijoituksen toteuttamisesta, joka ei edellytä lupaa, jos seurannasta vastaavalla viranomaisella on syytä katsoa, että ulkomainen sijoitus voi vaikuttaa turvallisuuteen tai yleiseen järjestykseen;
	(c)	seurannasta vastaavalla viranomaisella on oltava valtuudet aloittaa ulkomaisten sijoitusten seuranta omasta aloitteestaan 15 kuukauden kuluessa sellaisen ulkomaisen sijoituksen toteuttamisesta, joka ei edellytä lupaa, jos seurannasta vastaavalla viranomaisella on syytä katsoa, että ulkomainen sijoitus voi vaikuttaa turvallisuuteen tai yleiseen järjestykseen;



Tarkistus 74

Ehdotus asetukseksi
4 artikla – 2 kohta – d alakohta
	

	Komission teksti
	Tarkistus

	(d)	seurantaa toteuttavalle jäsenvaltiolle annettuja luottamuksellisia tietoja, mukaan luettuna kaupallisesti arkaluonteiset tiedot, on suojattava;
	(d)	seurantaa toteuttavalle jäsenvaltiolle annettuja luottamuksellisia tietoja, mukaan lukien kaupallisesti arkaluonteiset tiedot ja tiedot, jotka asianomaiset yritykset ovat määritelleet luottamuksellisiksi, on suojattava;



Tarkistus 75

Ehdotus asetukseksi
4 artikla – 2 kohta – e alakohta
	

	Komission teksti
	Tarkistus

	(e)	ulkomaisilla sijoittajilla, unionissa sijaitsevilla ulkomaisten sijoittajien tytäryrityksillä, joiden kautta ulkomainen sijoitus tehdään, ja yrityksillä, joita seurantaa koskeva päätös koskee, on oltava mahdollisuus hakea muutosta kyseiseen seurantaa koskevaan päätökseen tuomioistuimessa;
	(e)	ulkomaisilla sijoittajilla, unionissa sijaitsevilla ulkomaisten sijoittajien tytäryrityksillä, joiden kautta ulkomainen sijoitus tehdään, ja yrityksillä, joita seurantaa koskeva päätös koskee, on oltava mahdollisuus hakea muutosta kyseiseen seurantaa koskevaan päätökseen tuomioistuimessa ripeästi ja tehokkaasti;



Tarkistus 76

Ehdotus asetukseksi
4 artikla – 2 kohta – f alakohta
	

	Komission teksti
	Tarkistus

	(f)	on julkaistava vuosikertomus, jonka on sisällettävä tiedot asiaankuuluvan lainsäädännön kehityksestä jäsenvaltiossa sekä koostetut ja anonymisoidut tiedot seurannan kohteena olleista sijoituksista, mukaan lukien seurantaa koskevien päätösten tulokset, seurannasta vastaavalle viranomaisille ilmoitettujen sijoitusten osapuolten kansallisuudet tai tapauksen mukaan sijoittautumismaat sekä talouden alat, joilla kyseiset liiketoimet toteutettiin;
	(f)	on julkaistava vuosikertomus, jonka on sisällettävä tiedot asiaankuuluvan lainsäädännön kehityksestä jäsenvaltiossa sekä koostetut ja anonymisoidut tiedot seurannan kohteena olleista sijoituksista, mukaan lukien seurantaa koskevien päätösten tulokset, seurannasta vastaavalle viranomaisille ilmoitettujen sijoitusten osapuolten kansallisuudet tai tapauksen mukaan sijoittautumismaat sekä talouden alat, joilla kyseiset liiketoimet toteutettiin, sekä tarvittaessa unionin etua koskevat hankkeet tai ohjelmat;



Tarkistus 77

Ehdotus asetukseksi
4 artikla – 2 kohta – g alakohta
	

	Komission teksti
	Tarkistus

	(g)	luvanhakijan on toimitettava 4 kohdassa tarkoitettuja lupaa edellyttäviä ulkomaisia sijoituksia koskeva lupahakemus seurannasta vastaavalle viranomaiselle, ja tällaisiin ulkomaisiin sijoituksiin on kohdistettava seurantaa ennen niiden toteuttamista;
	(g)	luvanhakijan on toimitettava 4 kohdassa ja 4 a kohdassa tarkoitettuja lupaa edellyttäviä ulkomaisia sijoituksia koskeva lupahakemus seurannasta vastaavalle viranomaiselle, ja tällaisiin ulkomaisiin sijoituksiin on kohdistettava seurantaa ennen niiden toteuttamista;



Tarkistus 78

Ehdotus asetukseksi
4 artikla – 2 kohta – g a alakohta (uusi)
	

	Komission teksti
	Tarkistus

	
	(g a)	Jäsenvaltioiden on otettava käyttöön standardoidut menettelyn välitavoitteet ja jäsennellyt yhteyspisteet viestintään hakijoiden kanssa koko prosessissa, mukaan lukien virallinen vahvistus viiden työpäivän kuluessa siitä, että hakemus on toimitettu kokonaisuudessaan, ja ilmoitettava asianomaisille yrityksille, jos seulontaviranomainen päättää aloittaa perusteellisen tutkimuksen;



Tarkistus 79

Ehdotus asetukseksi
4 artikla – 2 kohta – h alakohta
	

	Komission teksti
	Tarkistus

	(h)	seurannasta vastaavalla viranomaisella on oltava valtuudet määrätä riskejä lieventäviä toimenpiteitä tai kieltää tai kumota 4 kohdassa tarkoitetut lupaa edellyttävät ulkomaiset sijoitukset, joille ei ole haettu lupaa tai joille on haettu lupaa vasta toteuttamisen jälkeen, ja tarvittaessa puuttua tehokkaasti noudattamatta jättämisen seurauksiin riskejä lieventävillä toimenpiteillä;
	(h)	seurannasta vastaavalla viranomaisella on oltava valtuudet määrätä riskejä lieventäviä toimenpiteitä tai kieltää tai kumota 4 ja 4 a kohdassa tarkoitetut lupaa edellyttävät ulkomaiset sijoitukset, joille ei ole haettu lupaa tai joille on haettu lupaa vasta toteuttamisen jälkeen, ja tarvittaessa puuttua tehokkaasti noudattamatta jättämisen seurauksiin riskejä lieventävillä toimenpiteillä;



Tarkistus 80

Ehdotus asetukseksi
4 artikla – 2 kohta – h a alakohta (uusi)
	

	Komission teksti
	Tarkistus

	
	(h a)	seurannasta vastaavilla viranomaisilla on oltava valtuudet määrätä tehokkaita, oikeasuhteisia ja varoittavia seuraamuksia ulkomaisille sijoittajille, jotka eivät hae vaadittua lupaa, eivät noudata riskejä lieventäviä toimenpiteitä tai yrittävät muulla tavoin kiertää seurantamekanismia tai seurantaa koskevia päätöksiä; Seuraamuksissa on otettava huomioon rikkomisen laajuus ja luonne;



Tarkistus 81

Ehdotus asetukseksi
4 artikla – 2 kohta – h b alakohta (uusi)
	

	Komission teksti
	Tarkistus

	
	(h b)	seurantaviranomaisen on otettava käyttöön asianmukaiset menettelyt ja turvalliset kanavat ulkomaisia sijoituksia koskevien tietojen saamiseksi kansalaisjärjestöiltä, talouden toimijoilta ja työmarkkinaosapuolilta;



Tarkistus 82

Ehdotus asetukseksi
4 artikla – 3 kohta
	

	Komission teksti
	Tarkistus

	3.	Ennen kuin jäsenvaltiot tekevät päätöksen riskejä lieventäviä toimenpiteitä edellyttävän luvan myöntämisestä ulkomaiselle sijoitukselle tai ulkomaisen sijoituksen kieltämisestä, niiden on ilmoitettava päätöksestä luvanhakijalle ja perusteltava se, ottaen huomioon sellaisten tietojen suojaaminen, joiden paljastaminen olisi vastoin EU:n tai yhden tai useamman jäsenvaltion turvallisuuteen tai yleiseen järjestykseen liittyviä etuja, sanotun kuitenkaan rajoittamatta luottamuksellisten tietojen suojaa koskevan unionin oikeuden ja kansallisen lainsäädännön soveltamista. Jäsenvaltioiden on annettava ulkomaiselle sijoittajalle mahdollisuus esittää näkemyksensä ennen tällaisen päätöksen tekemistä.
	3.	Ennen kuin jäsenvaltiot tekevät päätöksen riskejä lieventäviä toimenpiteitä edellyttävän luvan myöntämisestä ulkomaiselle sijoitukselle tai ulkomaisen sijoituksen kieltämisestä, niiden on ilmoitettava päätöksestä luvanhakijalle ja perusteltava se, ottaen huomioon sellaisten tietojen suojaaminen, joiden paljastaminen olisi vastoin EU:n tai yhden tai useamman jäsenvaltion turvallisuuteen tai yleiseen järjestykseen liittyviä etuja, sanotun kuitenkaan rajoittamatta luottamuksellisten tietojen suojaa koskevan unionin oikeuden ja kansallisen lainsäädännön soveltamista. Jäsenvaltioiden on annettava ulkomaiselle sijoittajalle mahdollisuus esittää näkemyksensä ja otettava näkemys huomioon ennen päätösluonnoksensa toimittamista 7 artiklan 8 kohdan mukaisesti.



Tarkistus 83

Ehdotus asetukseksi
4 artikla – 4 kohta – a alakohta
	

	Komission teksti
	Tarkistus

	(a)	on osa liitteessä I lueteltua unionin etua koskevaa hanketta tai ohjelmaa tai osallistuu siihen, mukaan lukien Euroopan parlamentin ja neuvoston asetuksen 2018/104619 2 artiklan 53 kohdassa määriteltynä varojen saajana, tai
	(a)	on osa liitteessä I lueteltua unionin etua koskevaa hanketta tai ohjelmaa tai osallistuu siihen, mukaan lukien Euroopan parlamentin ja neuvoston asetuksen (EU) 2024/250919a 2 artiklan 59 kohdassa määriteltynä varojen saajana, tai

	__________________
	__________________

	19 Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1–, ELI: http://data.europa.eu/eli/reg/2018/1046/oj).
	

	
	19 a Euroopan parlamentin ja neuvoston asetus (EU, Euratom) 2024/2509, annettu 23 päivänä syyskuuta 2024, unionin yleiseen talousarvioon sovellettavista varainhoitosäännöistä (EUVL L 2024/2509, 26.9.2024, ELI: http://data.europa.eu/eli/reg/2024/2509/oj).



Tarkistus 84

Ehdotus asetukseksi
4 artikla – 4 a kohta (uusi)
	

	Komission teksti
	Tarkistus

	
	4 a.	Jäsenvaltioiden on myös varmistettava, että niiden seurantamekanismeissa edellytetään lupaa täysin uuteen toimintaan tehtäviltä ulkomaisilta sijoituksilta, jos

	
	(a)	tämän artiklan 4 kohdan a tai b alakohdassa säädetyt edellytykset täyttyvät;

	
	(b)	sijoittaja täyttää yhden tai useamman 5 artiklan 1 kohdan b alakohdan i–iii alakohdassa säädetyistä edellytyksistä; ja

	
	(c)	liiketoimen arvo on vähintään 250 miljoonaa euroa.



Tarkistus 85

Ehdotus asetukseksi
5 artikla – 1 kohta – johdantokappale
	

	Komission teksti
	Tarkistus

	1.	Jäsenvaltioiden on ilmoitettava yhteistyömekanismin kautta komissiolle ja muille jäsenvaltioille kaikista niiden alueelle sijoittautuneisiin unionin sijoituskohteisiin tehdyistä ulkomaisista sijoituksista, jotka
	1.	Jäsenvaltioiden on ilmoitettava yhteistyömekanismin kautta komissiolle ja muille jäsenvaltioille kaikista niiden alueelle unionin sijoituskohteisiin tehdyistä ulkomaisista sijoituksista, jotka



Tarkistus 86

Ehdotus asetukseksi
5 artikla – 1 kohta – a alakohta
	

	Komission teksti
	Tarkistus

	(a)	täyttävät 4 artiklan 4 kohdan a alakohdassa säädetyt edellytykset; tai
	(a)	täyttävät 4 artiklan 4 kohdan a alakohdassa tai 4 artiklan 4 a kohdassa säädetyt edellytykset; tai



Tarkistus 87

Ehdotus asetukseksi
5 artikla – 1 kohta – b alakohta – i alakohta
	

	Komission teksti
	Tarkistus

	i)	ulkomainen sijoittaja tai ulkomaisen sijoittajan tytäryhtiö unionissa on suoraan tai välillisesti kolmannen maan hallituksen, mukaan lukien valtion elimet, alue- tai paikallisviranomaiset tai asevoimat, määräysvallassa, myös omistusrakenteen, merkittävän rahoituksen, erityisoikeuksien tai valtion nimittämien johtajien kautta;
	i)	ulkomainen sijoittaja tai ulkomaisen sijoittajan tytäryhtiö unionissa on suoraan tai välillisesti kolmannen maan hallituksen, mukaan lukien valtion elimet, alue- tai paikallisviranomaiset tai asevoimat, määräysvallassa, myös omistusrakenteen, merkittävän rahoituksen, erityisoikeuksien tai valtion nimittämien johtajien tai muiden näkökohtien kautta, joiden tarkoituksena on vaikuttaa johdon päätöksiin;



Tarkistus 88

Ehdotus asetukseksi
1 artikla – 1 kohta – b alakohta – ii alakohta
	

	Komission teksti
	Tarkistus

	ii)	ulkomainen sijoittaja, luonnollinen henkilö tai yhteisö, joka harjoittaa määräysvaltaa suhteessa ulkomaiseen sijoittajaan, ulkomaisen sijoittajan tosiasiallinen omistaja ja edunsaaja, ulkomaisen sijoittajan tytäryhtiö tai muu tällaisen ulkomaisen sijoittajan omistuksessa tai määräysvallassa oleva taikka sen puolesta tai johdolla toimiva osapuoli on SEUT-sopimuksen 215 artiklan mukaisten unionin rajoittavien toimenpiteiden kohteena; tai
	ii)	ulkomainen sijoittaja, luonnollinen henkilö tai yhteisö, joka harjoittaa määräysvaltaa suhteessa ulkomaiseen sijoittajaan, ulkomaisen sijoittajan tosiasiallinen omistaja ja edunsaaja, ulkomaisen sijoittajan tytäryhtiö tai muu tällaisen ulkomaisen sijoittajan omistuksessa tai määräysvallassa oleva taikka sen puolesta tai johdolla toimiva osapuoli on SEUT 215 artiklan mukaisten unionin rajoittavien toimenpiteiden kohteena;



Tarkistus 89

Ehdotus asetukseksi
5 artikla – 1 kohta – b alakohta – iii alakohta
	

	Komission teksti
	Tarkistus

	iii)	ulkomainen sijoittaja tai jokin sen tytäryhtiöistä on ollut osallisena ulkomaisessa sijoituksessa, joka on aiemmin ollut jäsenvaltion seurannan kohteena ja jolle ei myönnetty lupaa tai jolle myönnettiin ehdollinen lupa; tämän määrittämiseksi ilmoituksen tehneen jäsenvaltion on hyödynnettävä käytettävissään olevia tietoja, mukaan lukien 7 artiklan 10 kohdan nojalla perustettavaan suojattuun tietokantaan sisältyvät tiedot ja ulkomaisen sijoittajan asiasta toimittamat tiedot.
	iii)	ulkomainen sijoittaja tai jokin sen tytäryhtiöistä on ollut osallisena jäsenvaltion seurannan kohteena aiemmin olleessa ulkomaisessa sijoituksessa, jolle ei myönnetty lupaa tai jolle myönnettiin ehdollinen lupa; tämän määrittämiseksi ilmoituksen tehneen jäsenvaltion on hyödynnettävä käytettävissään olevia tietoja, mukaan lukien 7 artiklan 10 kohdan nojalla perustettavaan suojattuun tietokantaan sisältyvät tiedot ja ulkomaisen sijoittajan asiasta toimittamat tiedot; tai



Tarkistus 90

Ehdotus asetukseksi
5 artikla – 1 kohta – b alakohta – iii a alakohta (uusi)
	

	Komission teksti
	Tarkistus

	
	iii a)	sijoittajan omistusrakenne on läpinäkymätön.



Tarkistus 91

Ehdotus asetukseksi
5 artikla – 2 kohta
	

	Komission teksti
	Tarkistus

	2.	Jäsenvaltioiden on ilmoitettava komissiolle ja muille jäsenvaltioille kaikista alueelleen sijoittautuneeseen unionin sijoituskohteeseen tehdyistä ulkomaisista sijoituksista, jos ne käynnistävät perusteellisen tutkimuksen seurantamenettelyjensä mukaisesti. Lisäksi jäsenvaltioiden on poikkeustapauksissa ilmoitettava komissiolle ja muille jäsenvaltioille kaikista alueelleen sijoittautuneeseen unionin sijoituskohteeseen tehdyistä ulkomaisista sijoituksista, jos ne aikovat määrätä riskejä lieventävän toimenpiteen tai kieltää liiketoimen ilman perusteellista tutkimusta.
	2.	Jäsenvaltioiden on ilmoitettava komissiolle ja muille jäsenvaltioille kaikista alueelleen tehdyistä ulkomaisista sijoituksista, joista ei ole ilmoitettu 1 kohdan mukaisesti, jos ne käynnistävät perusteellisen tutkimuksen seurantamenettelyjensä mukaisesti.



Tarkistus 92
Ehdotus asetukseksi
5 artikla – 2 a kohta (uusi)
	

	Komission teksti
	Tarkistus

	
	2 a.	Jäsenvaltioiden on poikkeustapauksissa ilmoitettava mahdollisimman pian komissiolle ja muille jäsenvaltioille kaikista alueelleen tehdyistä ulkomaisista sijoituksista, jos ne aikovat määrätä riskejä lieventävän toimenpiteen tai kieltää liiketoimen ilman perusteellista tutkimusta.



Tarkistus 93

Ehdotus asetukseksi
5 artikla – 3 kohta – 1 alakohta
	

	Komission teksti
	Tarkistus

	Jäsenvaltiot voivat ilmoittaa kaikista ulkomaisista sijoituksista, jotka eivät täytä 1 ja 2 kohdassa säädettyjä edellytyksiä, jos jäsenvaltio, johon unionin sijoituskohde on sijoittautunut, katsoo, että muut jäsenvaltiot ja komissio voisivat pitää ulkomaista sijoitusta merkityksellisenä turvallisuuden tai yleisen järjestyksen kannalta, myös silloin, kun unionin sijoituskohteella on merkittävää toimintaa muissa jäsenvaltioissa tai se kuuluu konserniin, jolla on eri jäsenvaltioissa useita yrityksiä, jotka harjoittavat taloudellista toimintaa jollakin liitteessä II luetellulla alalla.
	Jäsenvaltioiden on ilmoitettava kaikista ulkomaisista sijoituksista, jotka eivät täytä 1 ja 2 kohdassa säädettyjä edellytyksiä, jos vastaanottava jäsenvaltio katsoo, että muut jäsenvaltiot ja komissio voisivat pitää ulkomaista sijoitusta merkityksellisenä turvallisuuden tai yleisen järjestyksen kannalta, myös silloin, kun unionin sijoituskohteella on merkittävää toimintaa muissa jäsenvaltioissa tai se kuuluu konserniin, jolla on eri jäsenvaltioissa useita yrityksiä, jotka harjoittavat taloudellista toimintaa jollakin liitteessä II luetellulla alalla.



Tarkistus 94

Ehdotus asetukseksi
5 artikla – 3 kohta – 2 alakohta
	

	Komission teksti
	Tarkistus

	Jos jäsenvaltio aikoo ilmoittaa alueelleen tehdystä ulkomaisesta sijoituksesta, joka on osa useita maita koskevaa liiketoimea 6 artiklan 2 kohdan mukaisesti, sen on koordinoitava toimintaansa muiden lupahakemuksen saaneiden jäsenvaltioiden kanssa. Asianomaisten jäsenvaltioiden on ilmoitettava useita maita koskevasta liiketoimesta ja pyrittävä lähettämään ilmoituksensa yhteistyömekanismiin samana päivänä.
	Poistetaan.



Tarkistus 95

Ehdotus asetukseksi
6 artikla – 1 kohta – johdantokappale
	

	Komission teksti
	Tarkistus

	1.	Jäsenvaltioiden on varmistettava, että 5 artiklan mukainen ilmoitus sisältää 10 artiklan 1 kohdassa tarkoitetut tiedot ja että se lähetetään komissiolle ja muille jäsenvaltioille 12 artiklan 4 kohdassa tarkoitetun suojatun ja salatun järjestelmän kautta:
	1.	Jäsenvaltioiden on varmistettava, että 5 artiklan mukainen ilmoitus sisältää 10 artiklan 1 kohdassa tarkoitetut tiedot ja että se lähetetään komissiolle ja muille jäsenvaltioille:



Tarkistus 96

Ehdotus asetukseksi
6 artikla – 1 kohta – a alakohta
	

	Komission teksti
	Tarkistus

	(a)	15 kalenteripäivän kuluessa siitä, kun jäsenvaltio on vastaanottanut lupahakemuksen, joka koskee ulkomaista sijoitusta, joka täyttää jonkin 5 artiklan 1 tai 3 kohdassa säädetyistä edellytyksistä;
	(a)	15 kalenteripäivän kuluessa siitä, kun jäsenvaltio on vastaanottanut kaikki tarvittavat tiedot sisältävän lupahakemuksen, joka koskee ulkomaista sijoitusta, joka täyttää jonkin 5 artiklan 1, 2 a tai 3 kohdassa säädetyistä edellytyksistä;



Tarkistus 97

Ehdotus asetukseksi
6 artikla – 1 kohta – b alakohta
	

	Komission teksti
	Tarkistus

	(b)	60 kalenteripäivän kuluessa siitä, kun jäsenvaltio on vastaanottanut lupahakemuksen, joka koskee ulkomaista sijoitusta, joka täyttää 5 artiklan 2 kohdassa säädetyt edellytykset.
	(b)	viiden kalenteripäivän kuluessa siitä, kun jäsenvaltio on aloittanut perusteellisen tutkimuksen, joka koskee ulkomaista sijoitusta, joka täyttää 5 artiklan 2 kohdassa säädetyt edellytykset.



Tarkistus 98

Ehdotus asetukseksi
6 artikla – 2 kohta
	

	Komission teksti
	Tarkistus

	2.	Useita maita koskeviin liiketoimiin sovelletaan seuraavia menettelyjä:
	Poistetaan.

	(a)	luvanhakijoiden on jätettävä lupahakemuksensa kaikissa asianomaisissa jäsenvaltioissa samana päivänä, ja kussakin lupahakemuksessa on viitattava muihin hakemuksiin;
	

	(b)	jos jäsenvaltio vastaanottaa a alakohdassa säädetyt edellytykset täyttävän lupahakemuksen, sen on koordinoitava toimintaansa muiden asianomaisten jäsenvaltioiden kanssa muun muassa sen määrittämiseksi, sovelletaanko tämän kohdan c vai d alakohtaa; komissio voi osallistua tällaiseen koordinointiin yhden tai useamman jäsenvaltion pyynnöstä;
	

	(c)	jos lupahakemukset koskevat ulkomaista sijoitusta, joka täyttää jonkin 5 artiklan 1 kohdassa säädetyistä edellytyksistä, asianomaisten jäsenvaltioiden on lähetettävä ilmoituksensa yhteistyömekanismiin samana päivänä ja tämän artiklan 1 kohdan a alakohdassa säädetyssä määräajassa;
	

	(d)	jos lupahakemukset koskevat ulkomaista sijoitusta, joka täyttää 5 artiklan 2 kohdassa säädetyt edellytykset, asianomaisten jäsenvaltioiden on pyrittävä lähettämään ilmoituksensa yhteistyömekanismiin samana päivänä.
	



Tarkistus 99
Ehdotus asetukseksi
6 a artikla (uusi)
	

	Komission teksti
	Tarkistus

	
	6 a artikla

	
	Useita maita koskeviin liiketoimiin sovellettavat erityissäännöt

	
	1.	Luvanhakijoiden on jätettävä useisiin jäsenvaltioihin tehtävää sijoitusta koskevat lupahakemuksensa kolmen kalenteripäivän kuluessa ensimmäisen lupahakemuksen jättämisestä, ja kussakin lupahakemuksessa on viitattava kyseisiin muihin hakemuksiin.

	
	2.	Jos jäsenvaltio vastaanottaa 1 kohdassa tarkoitetun lupahakemuksen, sen on koordinoitava toimintaansa muiden asianomaisten jäsenvaltioiden ja komission kanssa muun muassa sen määrittämiseksi, onko kyseessä ilmoitusta edellyttävä sijoitus;

	
	3.	Jos lupahakemukset koskevat ulkomaista sijoitusta, joka täyttää jonkin 5 artiklan 1 kohdassa säädetyistä edellytyksistä, asianomaisten jäsenvaltioiden on lähetettävä ilmoituksensa yhteistyömekanismiin kolmen kalenteripäivän kuluessa ensimmäisen lupahakemuksen jättämisestä ja 6 artiklan a alakohdassa säädetyssä määräajassa.

	
	4.	Jos lupahakemukset koskevat ulkomaista sijoitusta, joka täyttää 5 artiklan 2 kohdassa säädetyt edellytykset, asianomaisten jäsenvaltioiden on lähetettävä ilmoituksensa yhteistyömekanismiin tietyn ajan kuluessa ja 6 artiklan 1 kohdan b alakohdassa säädetyssä määräajassa.

	
	5.	Asianomaisten jäsenvaltioiden on koordinoitava toimintaansa tiiviisti koko menettelyn ajan. Niiden on erityisesti pyrittävä yhdenmukaistamaan seurantamenettelyjensä aikataulut ja varmistamaan, että niiden seurantaa koskevat päätökset ovat keskenään yhteensopivia. Niiden on tarvittaessa pyrittävä tekemään seurantaa koskeva lopullinen päätöksensä samana päivänä.



Tarkistus 100

Ehdotus asetukseksi
7 artikla – otsikko
	

	Komission teksti
	Tarkistus

	Jäsenvaltioiden huomautukset ja komission lausunnot ilmoitetuista ulkomaisista sijoituksista
	Jäsenvaltioiden huomautukset ja komission lausunnot ja päätökset ilmoitetuista ulkomaisista sijoituksista



Tarkistus 101

Ehdotus asetukseksi
7 artikla – 1 kohta – 1 alakohta – johdantokappale
	

	Komission teksti
	Tarkistus

	Kaikki jäsenvaltiot voivat antaa ilmoituksen tehneelle jäsenvaltiolle asianmukaisesti perusteltuja huomautuksia 12 artiklan 4 kohdassa tarkoitetun suojatun ja salatun järjestelmän kautta. Jäsenvaltio voi esittää tällaisia huomautuksia, jos
	Kaikki jäsenvaltiot voivat antaa ilmoituksen tehneelle jäsenvaltiolle asianmukaisesti perusteltuja huomautuksia. Jäsenvaltio voi esittää tällaisia huomautuksia, jos



Tarkistus 102

Ehdotus asetukseksi
7 artikla – 2 kohta – 1 alakohta – johdantokappale
	

	Komission teksti
	Tarkistus

	Komissio voi osoittaa ilmoituksen tehneelle jäsenvaltiolle asianmukaisesti perustellun lausunnon 12 artiklan 4 kohdassa tarkoitetun suojatun ja salatun järjestelmän kautta. Komissio voi antaa tällaisen lausunnon, jos
	Komissio voi osoittaa ilmoituksen tehneelle jäsenvaltiolle asianmukaisesti perustellun lausunnon. Komissio antaa tällaisen lausunnon, jos



Tarkistus 103
Ehdotus asetukseksi
2 artikla – 2 kohta – 2 a alakohta (uusi)
	

	Komission teksti
	Tarkistus

	
	Komission lausunnossa voidaan tarvittaessa ehdottaa toimenpiteitä, joilla pyritään lieventämään investoinnin todennäköisiä kielteisiä vaikutuksia turvallisuuteen ja yleiseen järjestykseen.



Tarkistus 104

Ehdotus asetukseksi
7 artikla – 3 kohta
	

	Komission teksti
	Tarkistus

	3.	Komissio voi antaa kaikille jäsenvaltioille osoitetun asianmukaisesti perustellun lausunnon, jos se katsoo, että useat mahdollisesti toteutettavat ulkomaiset sijoitukset tai muut vastaavat sijoitukset voivat yhdessä tarkasteltuina – ja niiden ominaisuudet huomioon ottaen – vaikuttaa unionin turvallisuuteen tai yleiseen järjestykseen. Kun komissio on antanut lausuntonsa, se voi tarvittaessa keskustella jäsenvaltioiden kanssa siitä, miten todettuihin riskeihin voidaan puuttua.
	3.	Komissio antaa kaikille jäsenvaltioille osoitetun asianmukaisesti perustellun lausunnon, jos se katsoo, että useat mahdollisesti toteutettavat ulkomaiset sijoitukset tai muut vastaavat sijoitukset voivat yhdessä tarkasteltuina – ja niiden ominaisuudet huomioon ottaen – vaikuttaa unionin turvallisuuteen tai yleiseen järjestykseen. Kun komissio on antanut lausuntonsa, se keskustelee tarvittaessa jäsenvaltioiden kanssa toimenpiteistä, joilla todettuihin riskeihin voidaan puuttua.



Tarkistus 105

Ehdotus asetukseksi
7 artikla – 4 kohta – a alakohta
	

	Komission teksti
	Tarkistus

	(a)	lähettää 2 kohdan a ja c alakohdassa säädetyt edellytykset täyttävän lausunnon kaikille huomautuksia toimittaneille jäsenvaltioille ja ilmoittaa muille jäsenvaltioille lausunnon antamisesta 12 artiklan 4 kohdassa tarkoitetun suojatun ja salatun järjestelmän kautta;
	(a)	lähettää 2 kohdan a ja c alakohdassa säädetyt edellytykset täyttävän lausunnon kaikille huomautuksia toimittaneille jäsenvaltioille ja ilmoittaa muille jäsenvaltioille lausunnon antamisesta;



Tarkistus 106

Ehdotus asetukseksi
7 artikla – 4 kohta – b alakohta
	

	Komission teksti
	Tarkistus

	(b)	lähettää 2 kohdan b alakohdassa säädetyt edellytykset täyttävän lausunnon ja 3 kohdassa säädetyt edellytykset täyttävän lausunnon kaikille jäsenvaltioille 12 artiklan 4 kohdassa tarkoitetun suojatun ja salatun järjestelmän kautta.
	(b)	lähettää 2 kohdan b alakohdassa säädetyt edellytykset täyttävän lausunnon ja 3 kohdassa säädetyt edellytykset täyttävän lausunnon kaikille jäsenvaltioille.



Tarkistus 107

Ehdotus asetukseksi
7 artikla – 4 a kohta (uusi)
	

	Komission teksti
	Tarkistus

	
	4 a.	Ilmoituksen tehnyt jäsenvaltio voi pyytää komissiota antamaan lausunnon tai muita jäsenvaltioita esittämään huomautuksia.



Tarkistus 108

Ehdotus asetukseksi
7 artikla – 5 kohta
	

	Komission teksti
	Tarkistus

	5.	Jos jäsenvaltio, jossa ulkomainen sijoitus on suunniteltu toteutettavaksi tai on toteutettu, saa toiselta jäsenvaltiolta 1 kohdan mukaisen huomautuksen tai komissiolta 2 tai 3 kohdan mukaisen lausunnon, sen on otettava tällainen huomautus tai lausunto mahdollisimman tarkasti huomioon.
	5.	Jos vastaanottava jäsenvaltio saa toiselta jäsenvaltiolta 1 kohdan mukaisen huomautuksen tai komissiolta 2 tai 3 kohdan mukaisen lausunnon, sen on otettava tällainen huomautus tai lausunto mahdollisimman tarkasti huomioon.



Tarkistus 109

Ehdotus asetukseksi
7 artikla – 6 kohta
	

	Komission teksti
	Tarkistus

	6.	Saatuaan 1 kohdan mukaisen huomautuksen jäsenvaltion on järjestettävä huomautuksia esittäneiden jäsenvaltioiden kanssa kokous, jossa keskustellaan siitä, miten todettuihin riskeihin voidaan parhaiten puuttua. Jos jäsenvaltio, jossa ulkomainen sijoitus on suunniteltu toteutettavaksi tai on toteutettu, on eri mieltä huomautuksessa todetuista riskeistä tai tapauksen mukaan ehdotetusta toimenpiteestä, jäsenvaltioiden on pyrittävä löytämään vaihtoehtoisia ratkaisuja. Jos huomautus liittyy useita maita koskevaan liiketoimeen, myös muita ulkomaisesta sijoituksesta ilmoituksen tehneitä jäsenvaltioita pyydetään keskustelemaan siitä, ovatko halutut tulokset yhteensopivia keskenään ja pystytäänkö suunnitelluilla ehdoilla puuttumaan tunnistettuihin rajat ylittäviin riskeihin asianmukaisesti. Komissio on kutsuttava tällaisiin kokouksiin.
	6.	Saatuaan 1 kohdan mukaisen huomautuksen tai 2 kohdan mukaisen lausunnon vastaanottavan jäsenvaltion on kuultava, tapauksen mukaan, huomautuksia esittäneitä jäsenvaltioita ja komissiota. Kuulemisen yhteydessä vastaanottavan jäsenvaltion on järjestettävä kyseisten jäsenvaltioiden ja tapauksen mukaan komission kanssa kokous, jossa keskustellaan siitä, miten todettuihin riskeihin voidaan parhaiten puuttua. Jos vastaanottava jäsenvaltio on eri mieltä huomautuksessa tai lausunnossa todetuista riskeistä tai tapauksen mukaan ehdotetusta toimenpiteestä, jäsenvaltioiden ja komission on pyrittävä löytämään vaihtoehtoisia ratkaisuja. Jos huomautus tai lausunto liittyy useita maita koskevaan liiketoimeen, myös muut ulkomaisesta sijoituksesta ilmoituksen tehneet jäsenvaltiot kutsutaan kokoukseen keskustelemaan siitä, ovatko halutut tulokset yhteensopivia keskenään, ja tarpeen mukaan siitä, pystytäänkö suunnitelluilla ehdoilla puuttumaan tunnistettuihin rajat ylittäviin riskeihin asianmukaisesti.



Tarkistus 110

Ehdotus asetukseksi
7 artikla – 7 kohta
	

	Komission teksti
	Tarkistus

	7.	Edellä 2 tai 3 kohdassa tarkoitetun lausunnon vastaanottamisen jälkeen sovelletaan 6 kohdassa säädettyä menettelyä soveltuvin osin.
	Poistetaan.



Tarkistus 111

Ehdotus asetukseksi
7 artikla – 8 kohta – johdantokappale
	

	Komission teksti
	Tarkistus

	8.	Saatuaan 2 tai 3 kohdan mukaisen lausunnon jäsenvaltion, jossa ulkomainen sijoitus on suunniteltu toteutettavaksi tai on toteutettu, on
	8.	Edellä 6 kohdassa tarkoitetun kokouksen jälkeen vastaanottavan jäsenvaltion on toimitettava asianomaisille jäsenvaltioille ja komissiolle seurantaa koskeva päätösluonnoksensa ja annettava kirjallinen selvitys, jossa sen on



Tarkistus 112

Ehdotus asetukseksi
7 artikla – 8 kohta – a alakohta
	

	Komission teksti
	Tarkistus

	(a)	ilmoitettava seurantaa koskevasta päätöksestään asianomaisille jäsenvaltioille ja komissiolle 12 artiklan 4 kohdassa tarkoitetun suojatun ja salatun järjestelmän kautta viimeistään kolmen kalenteripäivän kuluttua siitä, kun päätös lähetettiin ulkomaisen sijoituksen osapuolille;
	Poistetaan.



Tarkistus 113

Ehdotus asetukseksi
7 artikla – 8 kohta – a a alakohta (uusi)
	

	Komission teksti
	Tarkistus

	
	(a a)	siitä, missä määrin se on ottanut jäsenvaltioiden huomautukset tai komission lausunnon mahdollisimman tarkasti huomioon; ja



Tarkistus 114

Ehdotus asetukseksi
7 artikla – 8 kohta – a b alakohta (uusi)
	

	Komission teksti
	Tarkistus

	
	(a b)	tarpeen mukaan syistä, joiden vuoksi se on eri mieltä jäsenvaltioiden huomautuksista tai komission lausunnosta.



Tarkistus 115

Ehdotus asetukseksi
7 artikla – 8 kohta – b alakohta
	

	Komission teksti
	Tarkistus

	(b)	toimitettava asianomaisille jäsenvaltioille ja komissiolle 12 artiklan 4 kohdassa tarkoitetun suojatun ja salatun järjestelmän kautta viimeistään seitsemän kalenteripäivän kuluttua siitä, kun seurantaa koskevasta päätöksestä ilmoitettiin a alakohdan mukaisesti, kirjallinen selitys
	Poistetaan.

	i)	siitä, missä määrin se on ottanut jäsenvaltioiden huomautukset tai komission lausunnon mahdollisimman tarkasti huomioon; tai
	

	ii)	syistä, joiden vuoksi se on eri mieltä jäsenvaltioiden huomautuksista tai komission lausunnosta.
	



Tarkistus 116

Ehdotus asetukseksi
7 artikla – 9 kohta
	

	Komission teksti
	Tarkistus

	9.	Jos jäsenvaltiot tai komissio toteavat, että tämän artiklan 8 kohdan a alakohdassa tarkoitetussa seurantaa koskevassa päätöksessä ei oteta mahdollisimman tarkasti huomioon niiden 1 kohdan mukaisesti esittämiä huomautuksia tai 2 tai 3 kohdan mukaisesti annettua lausuntoa, sen jäsenvaltion, jossa sijoitus on suunniteltu toteutettavaksi tai on toteutettu, on järjestettävä kokous, jossa selitetään havaitut esteet tai erimielisyyden syyt, ja pyrittävä löytämään ratkaisuja, jos vastaava tilanne ilmenee tulevaisuudessa. Jos seurantaa koskeva päätös liittyy useita maita koskevaan ilmoitukseen, kokoukseen on kutsuttava myös muut jäsenvaltiot, jotka ovat tehneet ulkomaisesta sijoituksesta ilmoituksen yhteistyömekanismiin. Komissio on kutsuttava kaikkiin tämän kohdan mukaisesti järjestettäviin kokouksiin.
	9.	Jos jäsenvaltio tai komissio katsoo, että tämän artiklan 8 kohdassa tarkoitetussa seurantaa koskevassa päätösluonnoksessa ulkomaisen sijoituksen hyväksymisestä 14 artiklan 1 kohdan a alakohdan tai 14 artiklan 2 kohdan nojalla ei puututa tai lievennetä riittävästi turvallisuuteen ja yleiseen järjestykseen kohdistuvia riskejä, se voi esittää asianmukaisesti perustellun vastalauseen. Vastalauseesta on ilmoitettava vastaanottavalle jäsenvaltiolle ja tarvittaessa muille huomautuksia antaneille jäsenvaltioille sekä komissiolle. Vastaanottavan jäsenvaltion on keskeytettävä seurantamenettelynsä, kunnes komissio on tehnyt tämän artiklan 9 b ja 9 c kohdan mukaisen päätöksen. Vastaanottavan jäsenvaltion on ilmoitettava keskeyttämisestä ulkomaiselle sijoittajalle.



Tarkistus 117

Ehdotus asetukseksi
7 artikla – 9 a kohta (uusi)
	

	Komission teksti
	Tarkistus

	
	9 a.	Jos jäsenvaltio tai komissio on esittänyt vastalauseen tämän artiklan 9 kohdan nojalla, vastaanottavan jäsenvaltion on toimitettava komissiolle kaikki asiakirjat ja tiedot, joihin sen päätösluonnos perustuu, sanotun kuitenkaan rajoittamatta SEUT 346 artiklan 1 kohdan a alakohdan soveltamista. Jäsenvaltion, joka on esittänyt vastalauseen tämän artiklan 9 kohdan nojalla, on toimitettava kaikki asiakirjat ja tiedot, joihin se perustaa vastalauseensa. 



Tarkistus 118

Ehdotus asetukseksi
7 artikla – 9 b kohta (uusi)
	

	Komission teksti
	Tarkistus

	
	9 b.	Jos komissio, ottaen huomioon 13 artiklassa säädetyt kriteerit, tämän artiklan 9 a kohdan nojalla saadut asiakirjat ja tiedot sekä tarvittaessa jäsenvaltioiden 7 artiklan 1 kohdan tai 9 artiklan 7 kohdan mukaisesti toimittamat huomautukset, katsoo, että seurantaa koskevalla päätösluonnoksella, siinä muodossa kuin vastaanottava jäsenvaltio on sitä tarvittaessa muuttanut, puututaan tehokkaasti vaikutuksiin, joita ulkomaisella sijoituksella voi olla turvallisuuteen ja yleiseen järjestykseen, se päättää olla vastustamatta sitä, että jäsenvaltio hyväksyy seurantaa koskevan päätösluonnoksen.



Tarkistus 119

Ehdotus asetukseksi
7 artikla – 9 c kohta (uusi)
	

	Komission teksti
	Tarkistus

	
	9 c.	Jos komissio toteaa, että vastaanottavan jäsenvaltion 8 kohdassa tarkoitettu seulontaa koskeva päätösluonnos ei vähennä riittävästi turvallisuuteen ja yleiseen järjestykseen kohdistuvia riskejä, se tekee päätöksen, jolla 

	
	(a)	myönnetään ulkomaiselle sijoitukselle riskejä lieventäviä toimenpiteitä edellyttävä lupa; tai

	
	(b)	kielletään ulkomainen sijoitus, jos se toteaa, että unionin turvallisuuteen ja yleiseen järjestykseen kohdistuvia riskejä ei voida riittävällä tavalla torjua lieventävillä toimenpiteillä. 

	
	Edellä 1 kohdassa tarkoitetun päätöksessä on noudatettava suhteellisuusperiaatetta, sen on perustuttava dokumentoituihin riskeihin ja siinä on otettava huomioon kaikki ulkomaisen sijoituksen olosuhteet.



Tarkistus 120

Ehdotus asetukseksi
7 artikla – 9 d kohta (uusi)
	

	Komission teksti
	Tarkistus

	
	9 d.	Edellä olevan 9 b kohdan nojalla tehdyt päätökset osoitetaan vastaanottavalle jäsenvaltiolle. Komissio ilmoittaa päätöksestään vastaanottavalle jäsenvaltiolle ja tiedottaa asiasta 1 kohdan mukaisesti huomautuksia esittäneille jäsenvaltioille.

	
	Edellä olevan 9 c kohdan nojalla tehdyt päätökset osoitetaan ulkomaiselle sijoittajalle. Komissio ilmoittaa päätöksestään vastaanottavalle jäsenvaltiolle ja 1 kohdan mukaisesti huomautuksia esittäneille jäsenvaltioille ja tiedottaa asiasta unionin sijoituskohteelle.



Tarkistus 121

Ehdotus asetukseksi
7 artikla – 9 e kohta (uusi)
	

	Komission teksti
	Tarkistus

	
	9 e.	Jos komissio tekee 9 c kohdan mukaisen päätöksen, vastaanottavan jäsenvaltion on saatettava päätökseen seurantamenettelynsä ja ilmoitettava siitä ulkomaiselle sijoittajalle.



Tarkistus 122

Ehdotus asetukseksi
7 artikla – 9 f kohta (uusi)
	

	Komission teksti
	Tarkistus

	
	9 f.	Ennen kuin komissio tekee 9 c kohdan mukaisen päätöksen, se antaa ulkomaiselle sijoittajalle tilaisuuden esittää asianmukaisesti näkemyksensä.



Tarkistus 123

Ehdotus asetukseksi
7 artikla – 9 g kohta (uusi)
	

	Komission teksti
	Tarkistus

	
	9 g.	Jos 1 kohdan mukainen huomautus tai 2 tai 3 kohdan mukainen lausunto on annettu eikä komissio ole tehnyt 9 c kohdan mukaista päätöstä, vastaanottavan jäsenvaltion on ilmoitettava seurantaa koskevasta päätöksestään tarvittaessa huomautuksia toimittaneille jäsenvaltioille ja komissiolle sekä lähetettävä se ulkomaisen sijoituksen asianomaisille osapuolille.



Tarkistus 124

Ehdotus asetukseksi
7 artikla – 10 kohta
	

	Komission teksti
	Tarkistus

	10.	Komissio perustaa kaikkien jäsenvaltioiden saataville asetettavan suojatun tietokannan, joka sisältää tiedot yhteistyömekanismin avulla arvioiduista ulkomaisista sijoituksista ja kansallisten seurantamekanismien mukaisten arviointien tuloksista, mukaan lukien tiedot seurantaa koskevista päätöksistä. Komissio lataa kyseiseen tietokantaan tiedot, jotka sillä on ollut käytettävissään 12 päivästä lokakuuta 2020 alkaen. Jäsenvaltioiden on ladattava viimeistään [...] päivänä [...]kuuta [...] [julkaisutoimisto: lisätään tämän asetuksen soveltamispäivä] kyseiseen tietokantaan käytettävissään olevat tiedot, jotka koskevat niiden omien seurantamekanismien mukaisesti toteutettujen menettelyjen tuloksia. Ne voivat myös antaa lisäselvityksiä.
	Poistetaan.


Tarkistus 125

Ehdotus asetukseksi
8 artikla – otsikko
	

	Komission teksti
	Tarkistus

	Määräajat ja menettelyt ilmoitettuja ulkomaisia sijoituksia koskevien huomautusten ja lausuntojen toimittamiselle
	Unionin yhteistyömekanismiin ja päätöksiin sovellettavat määräajat ja menettelyt



Tarkistus 126

Ehdotus asetukseksi
8 artikla – 1 kohta – a alakohta
	

	Komission teksti
	Tarkistus

	(a)	jäsenvaltioiden on ilmoitettava ilmoituksen tehneelle jäsenvaltiolle 12 artiklan 4 kohdassa tarkoitetun suojatun ja salatun järjestelmän kautta, että ne varaavat itselleen oikeuden huomautusten esittämiseen 15 kalenteripäivän kuluessa 5 artiklan mukaisen ilmoituksen vastaanottamisesta;
	(a)	jäsenvaltioiden on ilmoitettava ilmoituksen tehneelle jäsenvaltiolle, että ne varaavat itselleen oikeuden huomautusten esittämiseen 15 kalenteripäivän kuluessa 5 artiklan mukaisen ilmoituksen vastaanottamisesta;



Tarkistus 127

Ehdotus asetukseksi
8 artikla – 1 kohta – b alakohta
	

	Komission teksti
	Tarkistus

	(b)	komissio ilmoittaa ilmoituksen tehneelle jäsenvaltiolle 12 artiklan 4 kohdassa tarkoitetun suojatun ja salatun järjestelmän kautta, että se varaa itselleen oikeuden lausunnon antamiseen 20 kalenteripäivän kuluessa 5 artiklan mukaisen ilmoituksen vastaanottamisesta.
	(b)	komissio ilmoittaa ilmoituksen tehneelle jäsenvaltiolle, että se varaa itselleen oikeuden lausunnon antamiseen 20 kalenteripäivän kuluessa 5 artiklan mukaisen ilmoituksen vastaanottamisesta.



Tarkistus 128

Ehdotus asetukseksi
8 artikla – 3 kohta – 1 alakohta – a alakohta
	

	Komission teksti
	Tarkistus

	(a)	jos jäsenvaltio varaa itselleen oikeuden huomautusten esittämiseen ilmoitetusta ulkomaisesta sijoituksesta pyytämättä lisätietoja ilmoituksen tehneeltä jäsenvaltiolta, huomautukset on osoitettava ilmoituksen tehneelle jäsenvaltiolle 12 artiklan 4 kohdassa tarkoitetun suojatun ja salatun järjestelmän kautta viimeistään 35 kalenteripäivän kuluttua ulkomaista sijoitusta koskevan täydellisen ilmoituksen vastaanottamisesta;
	(a)	jos jäsenvaltio varaa itselleen oikeuden huomautusten esittämiseen ilmoitetusta ulkomaisesta sijoituksesta pyytämättä lisätietoja ilmoituksen tehneeltä jäsenvaltiolta, huomautukset on osoitettava ilmoituksen tehneelle jäsenvaltiolle viimeistään 35 kalenteripäivän kuluttua ulkomaista sijoitusta koskevan täydellisen ilmoituksen vastaanottamisesta;



Tarkistus 129
Ehdotus asetukseksi
8 artikla – 3 kohta – 1 alakohta – b alakohta
	

	Komission teksti
	Tarkistus

	(b)	jos komissio varaa itselleen oikeuden lausunnon antamiseen ilmoitetusta ulkomaisesta sijoituksesta pyytämättä lisätietoja ilmoituksen tehneeltä jäsenvaltiolta, lausunto on osoitettava ilmoituksen tehneelle jäsenvaltiolle 12 artiklan 4 kohdassa tarkoitetun suojatun ja salatun järjestelmän kautta viimeistään 45 kalenteripäivän kuluttua ulkomaista sijoitusta koskevan täydellisen ilmoituksen vastaanottamisesta;
	(b)	jos komissio varaa itselleen oikeuden lausunnon antamiseen ilmoitetusta ulkomaisesta sijoituksesta pyytämättä lisätietoja ilmoituksen tehneeltä jäsenvaltiolta, lausunto on osoitettava ilmoituksen tehneelle jäsenvaltiolle viimeistään 45 kalenteripäivän kuluttua ulkomaista sijoitusta koskevan täydellisen ilmoituksen vastaanottamisesta;



Tarkistus 130

Ehdotus asetukseksi
8 artikla – 3 kohta – 1 alakohta – c alakohta
	

	Komission teksti
	Tarkistus

	(c)	jos jäsenvaltio varaa itselleen oikeuden huomautusten esittämiseen ilmoitetusta ulkomaisesta sijoituksesta ja pyytää lisätietoja ilmoituksen tehneeltä jäsenvaltiolta, huomautukset on osoitettava ilmoituksen tehneelle jäsenvaltiolle 12 artiklan 4 kohdassa tarkoitetun suojatun ja salatun järjestelmän kautta viimeistään 20 kalenteripäivän kuluttua täydellisten lisätietojen vastaanottamisesta;
	(c)	jos jäsenvaltio varaa itselleen oikeuden huomautusten esittämiseen ilmoitetusta ulkomaisesta sijoituksesta ja pyytää lisätietoja ilmoituksen tehneeltä jäsenvaltiolta, huomautukset on osoitettava ilmoituksen tehneelle jäsenvaltiolle viimeistään 20 kalenteripäivän kuluttua täydellisten lisätietojen vastaanottamisesta;



Tarkistus 131

Ehdotus asetukseksi
8 artikla – 3 kohta – 1 alakohta – d alakohta
	

	Komission teksti
	Tarkistus

	(d)	jos komissio varaa itselleen oikeuden lausunnon antamiseen ja pyytää lisätietoja ilmoituksen tehneeltä jäsenvaltiolta, lausunto on osoitettava ilmoituksen tehneelle jäsenvaltiolle 12 artiklan 4 kohdassa tarkoitetun suojatun ja salatun järjestelmän kautta viimeistään 30 kalenteripäivän kuluttua täydellisten lisätietojen vastaanottamisesta.
	(d)	jos komissio varaa itselleen oikeuden lausunnon antamiseen ja pyytää lisätietoja ilmoituksen tehneeltä jäsenvaltiolta, lausunto on osoitettava ilmoituksen tehneelle jäsenvaltiolle viimeistään 30 kalenteripäivän kuluttua täydellisten lisätietojen vastaanottamisesta.



Tarkistus 132

Ehdotus asetukseksi
8 artikla – 3 kohta – 2 alakohta
	

	Komission teksti
	Tarkistus

	Ilmoituksen tehnyt jäsenvaltio voi tehdä seurantaa koskevan päätöksensä vasta a–d alakohdassa tarkoitettujen määräaikojen päättymisen jälkeen.
	Poistetaan.



Tarkistus 133

Ehdotus asetukseksi
8 artikla – 4 kohta
	

	Komission teksti
	Tarkistus

	4.	Ilmoituksen tehneen jäsenvaltion on ilmoitettava komissiolle ja muille jäsenvaltioille 12 artiklan 4 kohdassa tarkoitetun suojatun ja salatun järjestelmän kautta kaikki uudet olennaiset tiedot tai olosuhteet, jotka ovat merkityksellisiä 5 artiklan mukaisesti jo ilmoitetun ulkomaisen sijoituksen arvioinnin kannalta. Jos nämä tiedot asetetaan saataville ennen 3 kohdassa säädettyjen määräaikojen päättymistä, ilmoituksen tehneen jäsenvaltion, komission ja muiden jäsenvaltioiden on pyrittävä sopimaan määräajan pidentämisestä, jonka kaikki osapuolet voivat hyväksyä. Jos 3 kohdassa säädetyt alkuperäisen ilmoituksen arviointiin sovellettavat määräajat ovat päättyneet, niitä jatketaan 3 kohdan c ja d alakohdassa vahvistettujen määräaikojen mukaisesti.
	4.	Ilmoituksen tehneen jäsenvaltion on ilmoitettava komissiolle ja muille jäsenvaltioille kaikki uudet olennaiset tiedot tai olosuhteet, jotka ovat merkityksellisiä 5 artiklan mukaisesti jo ilmoitetun ulkomaisen sijoituksen arvioinnin kannalta. Jos nämä tiedot asetetaan saataville ennen 3 kohdassa säädettyjen määräaikojen päättymistä, ilmoituksen tehneen jäsenvaltion, komission ja muiden jäsenvaltioiden on sovittava määräajan pidentämisestä, jonka kaikki osapuolet voivat hyväksyä. Jos 3 kohdassa säädetyt alkuperäisen ilmoituksen arviointiin sovellettavat määräajat ovat päättyneet, niitä jatketaan 3 kohdan c ja d alakohdassa vahvistettujen määräaikojen mukaisesti.



Tarkistus 134
Ehdotus asetukseksi
8 artikla – 5 kohta
	

	Komission teksti
	Tarkistus

	5.	Ilmoituksen tehneen jäsenvaltion on toimitettava komission tai muiden jäsenvaltioiden 2 kohdan nojalla pyytämät täydelliset lisätiedot ilman aiheetonta viivytystä 12 artiklan 4 kohdassa tarkoitetun suojatun ja salatun järjestelmän kautta. Jos ilmoituksen tehnyt jäsenvaltio toimittaa lisätietoja jäsenvaltiolle, tällaiset lisätiedot on lähetettävä samanaikaisesti komissiolle.
	5.	Ilmoituksen tehneen jäsenvaltion on toimitettava komission tai muiden jäsenvaltioiden 2 kohdan nojalla pyytämät täydelliset lisätiedot ilman aiheetonta viivytystä. Jos ilmoituksen tehnyt jäsenvaltio toimittaa lisätietoja jäsenvaltiolle, tällaiset lisätiedot on lähetettävä samanaikaisesti komissiolle.



Tarkistus 135

Ehdotus asetukseksi
8 artikla – 7 a kohta (uusi)
	

	Komission teksti
	Tarkistus

	
	7 a.	Jäsenvaltioiden ja komission välisiin 7 artiklan 6–9 kohdan mukaisiin kuulemisiin sovelletaan seuraavia määräaikoja:

	
	(a)	Edellä 7 artiklan 6 kohdassa tarkoitettu kokous on järjestettävä 20 kalenteripäivän kuluessa siitä, kun vastaanottava jäsenvaltio on vastaanottanut viimeisen 7 artiklan mukaisesti annettavan huomautuksen tai lausunnon sen mukaan, kumpi näistä ajankohdista on myöhäisempi;

	
	(b)	vastaanottavan jäsenvaltion on toimitettava 7 artiklan 8 kohdan mukaisesti päätösluonnoksensa kymmenen kalenteripäivän kuluessa 7 artiklan 6 kohdassa tarkoitetusta kokouksesta;

	
	(c)	jäsenvaltion tai komission 7 artiklan 9 kohdan mukainen vastalause on esitettävä kymmenen kalenteripäivän kuluessa siitä, kun 7 artiklan 8 kohdan mukainen seurantaa koskeva päätösluonnos on vastaanotettu;



Tarkistus 136

Ehdotus asetukseksi
8 artikla – 7 b kohta (uusi)
	

	Komission teksti
	Tarkistus

	
	7 b.	Ilmoitettujen ulkomaisten sijoitusten seurantaa koskevien päätösten tekemiseen ja niistä ilmoittamiseen sovelletaan seuraavia määräaikoja:

	
	(a)	ilmoituksen tehnyt jäsenvaltio voi tehdä seurantaa koskevan päätöksensä vasta tämän artiklan 3 kohdan a–d alakohdassa tarkoitettujen määräaikojen päättymisen jälkeen;

	
	(b)	jos jäsenvaltiot eivät ole varanneet itselleen oikeutta esittää huomautuksia tai antaa lausuntoa tämän artiklan 1 kohdan mukaisten määräaikojen kuluessa eikä komissiokaan ole sitä tehnyt, ilmoituksen tehneen jäsenvaltion on tehtävä seurantaa koskeva päätöksensä 60 kalenteripäivän kuluessa ilmoituspäivästä;

	
	(c 	vastaanottavan jäsenvaltion ja 7 artiklan 9 kohdan mukaisen vastalauseen esittävän jäsenvaltion on toimitettava vastalauseen esittämisen jälkeen 7 artiklan 9 a kohdassa tarkoitetut tiedot viiden kalenteripäivän kuluessa;

	
	(d)	kun komissio on tehnyt 7 artiklan 9 b kohdan mukaisen päätöksen, vastaanottavan jäsenvaltion on tehtävä seurantaa koskeva päätöksensä 15 kalenteripäivän kuluessa 7 artiklan 9 d kohdassa tarkoitetusta ilmoituksesta;

	
	(e)	seurantaa koskevasta päätöksestä on ilmoitettava 7 artiklan 9 f kohdan mukaisesti kolmen kalenteripäivän kuluessa.



Tarkistus 137

Ehdotus asetukseksi
8 artikla – 7 c kohta (uusi)
	

	Komission teksti
	Tarkistus

	
	7 c.	Komission 7 artiklan 9 b ja 9 c kohdan mukaisen päätöksen tekemiseen ja siitä ilmoittamiseen sovelletaan seuraavia määräaikoja:

	
	(a)	komission on tehtävä päätöksensä 20 kalenteripäivän kuluessa siitä, kun se on vastaanottanut 7 artiklan 9 a kohdassa tarkoitetut täydelliset tiedot;

	
	(b)	Edellä 7 artiklan 9 d kohdan mukainen ilmoitus on tehtävä kolmen kalenteripäivän kuluessa.

	
	Tämän artiklan 7 a kohdan a ja b alakohdassa, 7 b kohdan b alakohdassa ja 7 c kohdan a alakohdassa tarkoitettuja määräaikoja jatketaan tarpeen mukaan enintään yhteensä 30 kalenteripäivää, jotta vastaanottava jäsenvaltio tai tarvittaessa komissio ja ulkomainen sijoittaja voivat sopia riskejä lieventävistä toimenpiteistä. Komission ja ulkomaisen sijoittajan väliset neuvottelut riskejä lieventävistä toimenpiteistä käydään yhteistyössä vastaanottavan jäsenvaltion kanssa.



Tarkistus 138

Ehdotus asetukseksi
8 artikla – 8 kohta
	

	Komission teksti
	Tarkistus

	8.	Jos ilmoituksen tehnyt jäsenvaltio katsoo poikkeuksellisten olosuhteiden vuoksi, että sen turvallisuus tai yleinen järjestys edellyttää seurantaa koskevan päätöksen tekemistä ennen 3 kohdassa tarkoitettujen määräaikojen päättymistä, sen on ilmoitettava aikomuksestaan muille jäsenvaltioille ja komissiolle ja perusteltava asianmukaisesti tarve välittömiin toimiin. Muut jäsenvaltiot esittävät huomautuksia ja komissio antaa lausunnon viipymättä. Tätä menettelyä ei saa käyttää pelkästään luvanhakijan taloudellisten etujen palvelemiseksi.
	8.	Jos ilmoituksen tehnyt jäsenvaltio katsoo poikkeuksellisten olosuhteiden vuoksi, että sen turvallisuus tai yleinen järjestys edellyttää seurantaa koskevan päätöksen tekemistä 14 artiklan 1 kohdan mukaisesti ennen 3 kohdassa tarkoitettujen määräaikojen päättymistä, sen on ilmoitettava aikomuksestaan muille jäsenvaltioille ja komissiolle ja perusteltava asianmukaisesti tarve välittömiin toimiin. Muut jäsenvaltiot esittävät huomautuksia ja komissio antaa lausunnon viipymättä. Tätä menettelyä ei saa käyttää pelkästään luvanhakijan taloudellisten etujen palvelemiseksi.



Tarkistus 139

Ehdotus asetukseksi
9 artikla – 1 kohta
	

	Komission teksti
	Tarkistus

	1.	Jos jäsenvaltio katsoo, että toisen jäsenvaltion alueelle tehty ulkomainen sijoitus, josta ei ole ilmoitettu yhteistyömekanismiin, todennäköisesti vaikuttaa kielteisesti sen turvallisuuteen tai yleiseen järjestykseen, se voi aloittaa kyseistä ulkomaista sijoitusta koskevan oma-aloitteisen menettelyn. Ennen menettelyn aloittamista jäsenvaltion on tarkistettava, että jäsenvaltio, jossa sijoitus on suunniteltu toteutettavaksi tai toteutettu, ei aio ilmoittaa ulkomaista sijoitusta yhteistyömekanismiin.
	1.	Jos jäsenvaltio katsoo, että toisen jäsenvaltion alueelle tehty ulkomainen sijoitus, josta ei ole ilmoitettu yhteistyömekanismiin, todennäköisesti vaikuttaa kielteisesti sen turvallisuuteen tai yleiseen järjestykseen tai jos komissio katsoo, että tällainen ulkomainen sijoitus todennäköisesti vaikuttaa kielteisesti useamman kuin yhden jäsenvaltion turvallisuuteen tai yleiseen järjestykseen taikka unionin etua koskeviin hankkeisiin tai ohjelmiin turvallisuuteen tai yleiseen järjestykseen liittyvistä syistä, kyseinen jäsenvaltio tai komissio voi aloittaa kyseistä ulkomaista sijoitusta koskevan oma-aloitteisen menettelyn. Ennen menettelyn aloittamista jäsenvaltion tai komission on tarkistettava, että vastaanottava jäsenvaltio ei aio ilmoittaa ulkomaista sijoitusta yhteistyömekanismiin.



Tarkistus 140

Ehdotus asetukseksi
9 artikla – 2 kohta
	

	Komission teksti
	Tarkistus

	2.	Jäsenvaltioilla on oltava vähintään 15 kuukautta siitä, kun ulkomainen sijoitus on toteutettu, aikaa aloittaa 1 kohdassa säädetty menettely edellyttäen, että asianomaista ulkomaista sijoitusta ei tällä välin ole ilmoitettu yhteistyömekanismiin.
	2.	Jäsenvaltioilla ja komissiolla on oltava enintään 15 kuukautta siitä, kun ulkomainen sijoitus on toteutettu, aikaa aloittaa 1 kohdassa säädetty menettely edellyttäen, että asianomaista ulkomaista sijoitusta ei tällä välin ole ilmoitettu yhteistyömekanismiin.



Tarkistus 141

Ehdotus asetukseksi
9 artikla – 3 kohta
	

	Komission teksti
	Tarkistus

	3.	Komissio voi aloittaa oma-aloitteisen menettelyn, jos se katsoo, että jäsenvaltion alueelle tehty ulkomainen sijoitus, josta ei ole ilmoitettu yhteistyömekanismiin, kuuluu 7 artiklan 2 kohdan soveltamisalaan. Ennen menettelyn aloittamista komissio tarkistaa, että jäsenvaltio, jossa sijoitus on suunniteltu toteutettavaksi tai toteutettu, ei aio ilmoittaa ulkomaista sijoitusta yhteistyömekanismiin.
	Poistetaan.



Tarkistus 142

Ehdotus asetukseksi
9 artikla – 4 kohta
	

	Komission teksti
	Tarkistus

	4.	Komissiolla on vähintään 15 kuukautta siitä, kun ulkomainen sijoitus on toteutettu, aikaa aloittaa 3 kohdassa säädetty menettely edellyttäen, että asianomaista ulkomaista sijoitusta ei tällä välin ole ilmoitettu yhteistyömekanismiin.
	Poistetaan.



Tarkistus 143

Ehdotus asetukseksi
9 artikla – 5 kohta
	

	Komission teksti
	Tarkistus

	5.	Jäsenvaltiot tai komissio aloittavat 1 ja 3 kohdassa säädetyn oma-aloitteisen menettelyn lähettämällä sille jäsenvaltiolle, jossa ulkomainen sijoitus on suunniteltu toteutettavaksi tai on toteutettu, asianmukaisesti perustellun tietopyynnön 12 artiklan 4 kohdassa tarkoitetun suojatun ja salatun järjestelmän kautta. Tämän kohdan mukainen tietopyyntö on perusteltava asianmukaisesti, sen on rajoituttava tietoihin, jotka ovat tarpeen, jotta jäsenvaltiot voivat esittää huomautuksia tai komissio voi antaa lausunnon, sen on oltava oikeassa suhteessa pyynnön tarkoitukseen, eikä siitä saa aiheutua kohtuutonta rasitetta ilmoituksen tehneelle jäsenvaltiolle. Jos tietopyynnön esittää jäsenvaltio, kyseisen jäsenvaltion on lähetettävä pyyntö samanaikaisesti komissiolle.
	5.	Jäsenvaltiot tai komissio aloittavat oma-aloitteisen menettelyn lähettämällä vastaanottavalle jäsenvaltiolle asianmukaisesti perustellun tietopyynnön. Tämän kohdan mukainen tietopyyntö on perusteltava asianmukaisesti, sen on rajoituttava tietoihin, jotka ovat tarpeen, jotta jäsenvaltiot voivat esittää huomautuksia tai komissio voi antaa lausunnon, sen on oltava oikeassa suhteessa pyynnön tarkoitukseen, eikä siitä saa aiheutua kohtuutonta rasitetta vastaanottavalle jäsenvaltiolle. Jos tietopyynnön esittää jäsenvaltio, kyseisen jäsenvaltion on lähetettävä pyyntö samanaikaisesti komissiolle.



Tarkistus 144

Ehdotus asetukseksi
9 artikla – 6 kohta
	

	Komission teksti
	Tarkistus

	6.	Jäsenvaltion, jossa sijoitus on suunniteltu toteutettavaksi tai on toteutettu, on toimitettava muiden jäsenvaltioiden tai komission 5 kohdan nojalla pyytämät täydelliset tiedot ilman aiheetonta viivytystä 12 artiklan 4 kohdassa tarkoitetun suojatun ja salatun järjestelmän kautta. Jos ilmoituksen tehnyt jäsenvaltio toimittaa lisätietoja jäsenvaltiolle, tällaiset lisätiedot on lähetettävä samanaikaisesti komissiolle.
	6.	Vastaanottavan jäsenvaltion on toimitettava muiden jäsenvaltioiden tai komission 5 kohdan nojalla pyytämät täydelliset tiedot ilman aiheetonta viivytystä. Jos vastaanottava jäsenvaltio toimittaa tällaiset tiedot jäsenvaltiolle, ne on lähetettävä samanaikaisesti komissiolle.



Tarkistus 145

Ehdotus asetukseksi
9 artikla – 7 kohta – johdantokappale
	

	Komission teksti
	Tarkistus

	7.	Vastaanotettuaan 6 kohdassa tarkoitetut tiedot jäsenvaltiot voivat esittää huomautuksia ja komissio voi antaa lausunnon jäsenvaltiolle, jossa sijoitus on suunniteltu toteutettavaksi tai on toteutettu. Sovelletaan soveltuvin osin 7 ja 8 artiklan mukaisia sääntöjä ja menettelyjä seuraavin muutoksin:
	7.	Vastaanotettuaan 6 kohdassa tarkoitetut tiedot jäsenvaltiot voivat esittää huomautuksia ja komissio voi antaa lausunnon vastaanottavalle jäsenvaltiolle viimeistään 30 kalenteripäivän kuluttua 5 kohdan nojalla pyydettyjen täydellisten tietojen vastaanottamisesta. Tapauksissa, joissa jäsenvaltio on aloittanut menettelyn, komissiolle annetaan 15 kalenteripäivää lisäaikaa lausunnon antamiseen. Vastaanottavan jäsenvaltion on otettava tällaiset huomautukset tai lausunnot mahdollisimman tarkasti huomioon.



Tarkistus 146

Ehdotus asetukseksi
9 artikla – 7 kohta – a alakohta
	

	Komission teksti
	Tarkistus

	(a)	jäsenvaltioiden huomautukset tai komission lausunto on lähetettävä 35 kalenteripäivän kuluessa 5 kohdan mukaisesti pyydettyjen täydellisten tietojen vastaanottamisesta.
	Poistetaan.



Tarkistus 147

Ehdotus asetukseksi
9 artikla – 7 kohta – b alakohta
	

	Komission teksti
	Tarkistus

	(b)	edellä olevan 1 kohdan nojalla aloitettujen menettelyjen osalta komissiolla on 15 vuorokautta lisäaikaa antaa lausunto sen jälkeen, kun tämän kohdan a alakohdassa jäsenvaltiolle asetettu määräaika on päättynyt.
	Poistetaan.



Tarkistus 148

Ehdotus asetukseksi
9 artikla – 7 a kohta (uusi)
	

	Komission teksti
	Tarkistus

	
	7 a.	Saatuaan 7 kohdan mukaisen huomautuksen tai lausunnon vastaanottavan jäsenvaltion on järjestettävä, tapauksen mukaan, huomautuksia esittäneiden jäsenvaltioiden ja komission kanssa kokous, jossa keskustellaan siitä, miten todettuihin riskeihin voidaan parhaiten puuttua. Jos vastaanottava jäsenvaltio on eri mieltä huomautuksessa tai lausunnossa todetuista riskeistä tai tapauksen mukaan ehdotetuista toimenpiteistä, jäsenvaltioiden ja komission on pyrittävä löytämään vaihtoehtoisia ratkaisuja ja sopimaan sopivasta toimintatavasta kyseisten riskien hallitsemiseksi.



Tarkistus 149

Ehdotus asetukseksi
9 artikla – 7 b kohta (uusi)
	

	Komission teksti
	Tarkistus

	
	7 b.	Edellä 7 a kohdassa tarkoitetun kokouksen jälkeen vastaanottavan jäsenvaltion on ilmoitettava komissiolle ja tapauksen mukaan huomautukset esittäneille jäsenvaltioille, aikooko se seurata sijoitusta.



Tarkistus 150

Ehdotus asetukseksi
9 artikla – 7 c kohta (uusi)
	

	Komission teksti
	Tarkistus

	
	7 c.	Jos vastaanottava jäsenvaltio päättää olla seuraamatta ulkomaista sijoitusta, sen on annettava asianomaisille jäsenvaltioille ja komissiolle kirjallinen selvitys syistä, joiden vuoksi se on eri mieltä kyseisten jäsenvaltioiden huomautuksista tai komission lausunnosta.



Tarkistus 151

Ehdotus asetukseksi
9 a artikla (uusi)
	

	Komission teksti
	Tarkistus

	
	9 a artikla

	
	Komission tutkintavaltuudet

	
	1.	Komissio voi jäsenvaltion asianmukaisesti perustellusta pyynnöstä tai omasta aloitteestaan pyytää tämän artiklan mukaisesti tietoja, jos on perusteltua syytä epäillä, että ulkomainen sijoitus voi vaikuttaa useamman kuin yhden jäsenvaltion turvallisuuteen tai yleiseen järjestykseen, ja edellyttäen, että vastaanottavalle jäsenvaltiolle on ilmoitettu asiasta.

	
	2.	Komissio voi vaatia ulkomaisen sijoituksen osapuolia toimittamaan kaikki tarpeellisiksi katsomansa tiedot sen arvioimiseksi, vaikuttaako ulkomainen sijoitus todennäköisesti kielteisesti turvallisuuteen tai yleiseen järjestykseen. Se voi pyytää tietoja miltä tahansa muulta yhteisöltä tai henkilöltä, kuten toimittajilta, toimeksisaajilta, asiakkailta ja asiantuntijoilta, joilla on todennäköisesti merkityksellisiä tietoja sen arvioimiseksi, vaikuttaako ulkomainen sijoitus todennäköisesti kielteisesti turvallisuuteen tai yleiseen järjestykseen.

	
	3.	Komissio ilmoittaa asiasta jäsenvaltiolle ennen tällaisten tiedustelujen tekemistä sen alueella.

	
	4.	Edellä olevan 2 kohdan mukaisen tietopyynnön on täytettävä seuraavat vaatimukset:

	
	(a)	siinä on ilmoitettava sen oikeusperusta ja tarkoitus, täsmennettävä, mitä tietoja pyydetään, ja asetettava asianmukainen määräaika niiden toimittamiselle;

	
	(b)	sen on oltava asianmukaisesti perusteltu ja rajoituttava tietoihin, jotka ovat ehdottoman välttämättömiä liiketoimen mahdollisten turvallisuuteen tai yleiseen järjestykseen kohdistuvien vaikutusten arvioimiseksi;

	
	(c)	siihen on sisällyttävä maininta siitä, että jos annetut tiedot ovat virheellisiä, puutteellisia tai harhaanjohtavia, on mahdollista määrätä 6 artiklassa säädettyjä uhkasakkoja;

	
	(d)	 siihen on sisällyttävä maininta siitä, että tilanteessa, jossa yhteistyötä ei tehdä, komissio voi tehdä päätöksen käytettävissään olevien tietojen perusteella.

	
	5.	Edellä 8 artiklan 7 a kohdan a–c alakohdassa, 8 artiklan 7 b kohdan b alakohdassa ja 8 artiklan 7 c kohdan a alakohdassa tarkoitettujen määräaikojen kuluminen voidaan keskeyttää komission pyydettyjen tietojen hankkimiseen tarvitsemaksi ajaksi. Keskeytys tulee voimaan päivänä, jona komissio esittää tietopyynnön, ja se pysyy voimassa, kunnes pyydetyt tiedot on saatu kokonaisuudessaan. Keskeytys saa kestää enintään 30 kalenteripäivää. Komissio ilmoittaa viipymättä asianomaisille jäsenvaltioille sekä keskeyttämisestä että keskeytyksen kumoamisesta.

	
	6.	Jos komission tietopyyntöjä ei noudateta, eikä perusteluja noudattamatta jättämiselle esitetä, komissio voi päätöksellään määrätä

	
	(a)	sakon, joka on enintään yksi prosentti asianomaisen osapuolen tai yhteisön edellisen tilikauden kokonaisliikevaihdosta; tai 

	
	(b)	uhkasakon puutteellisten, virheellisten tai harhaanjohtavien tietojen antamisesta tai jos pyydettyjä tietoja ei toimiteta määräajassa. Uhkasakot saavat olla enintään viisi prosenttia kyseisen osapuolen tai yhteisön edellisen tilikauden keskimääräisestä päivittäisestä kokonaisliikevaihdosta kultakin työpäivinä lasketulta viivästyspäivältä alkaen päätöksessä vahvistetusta päivästä siihen asti, että vaatimuksia noudatetaan.

	
	7.	Ennen uhkasakkojen määräämistä asianomaiselle osapuolelle tai yhteisölle on annettava tilaisuus tulla kuulluksi. Sakon tai uhkasakon suuruutta määritettäessä komissio ottaa huomioon noudattamatta jättämisen luonteen, vakavuuden ja keston suhteellisuus- ja tarkoituksenmukaisuusperiaatteita noudattaen.

	
	8.	Sakon tai uhkasakon suuruutta määritettäessä komissio ottaa huomioon noudattamatta jättämisen luonteen, vakavuuden ja keston suhteellisuus- ja tarkoituksenmukaisuusperiaatteita noudattaen.



Tarkistus 152

Ehdotus asetukseksi
10 artikla – 1 kohta – johdantokappale
	

	Komission teksti
	Tarkistus

	1.	Jäsenvaltioiden on varmistettava, että 5 artiklassa tarkoitetussa ilmoituksessa ja 9 artiklan 5 kohdassa tarkoitetussa tietopyynnössä annetut tiedot sisältävät seuraavat:
	1.	Jäsenvaltioiden on annettava 5 artiklassa tarkoitetussa ilmoituksessa ja vastauksena 9 artiklan 5 kohdassa tarkoitettuun tietopyyntöön vähintään seuraavat tiedot:



Tarkistus 153

Ehdotus asetukseksi
10 artikla – 1 kohta – e alakohta
	

	Komission teksti
	Tarkistus

	(e)	ulkomaisen sijoittajan toiminta-ala, nimi ja osoite; ja
	(e)	ulkomaisen sijoittajan toiminta-ala, nimi ja osoite;



Tarkistus 154

Ehdotus asetukseksi
10 artikla – 1 kohta – e a alakohta (uusi)
	

	Komission teksti
	Tarkistus

	
	(e a)	tarvittaessa ilmoituksen perustelut, mukaan lukien tieto siitä, täyttyykö jokin 5 artiklan 1 kohdan b alakohdan i–iii alakohdassa tarkoitetuista edellytyksistä, joiden perusteella tehdään ilmoitus ulkomaisesta sijoituksesta; 



Tarkistus 155

Ehdotus asetukseksi
10 artikla – 1 kohta – e b alakohta (uusi)
	

	Komission teksti
	Tarkistus

	
	(e b)	tieto siitä, onko unionin sijoituskohde asetuksen (EU) 2024/2509 2 artiklan 59 kohdassa määritelty varojen saaja tai mistä tahansa muusta unionin perustamasta tai hallinnoimasta rahastosta tai rahoitusvälineestä maksettavien varojen saaja; ja



Tarkistus 156

Ehdotus asetukseksi
10 artikla – 3 kohta
	

	Komission teksti
	Tarkistus

	3.	Jos komissio tai jäsenvaltiot pyytävät 8 artiklan 1 kohdan tai 9 artiklan 5 kohdan nojalla lisätietoja jäsenvaltiolta, jossa ulkomainen sijoitus on suunniteltu toteutettavaksi tai on toteutettu, kyseisen jäsenvaltion on pyrittävä toimittamaan tällaiset tiedot, jos ne ovat saatavilla, pyynnön esittäneille jäsenvaltioille ja komissiolle.
	Poistetaan.



Tarkistus 157

Ehdotus asetukseksi
10 artikla – 4 kohta
	

	Komission teksti
	Tarkistus

	4.	Jäsenvaltio, jossa ulkomainen sijoitus on suunniteltu toteutettavaksi tai on toteutettu, voi tarvittaessa pyytää luvanhakijaa tai muuta asiaankuuluvaa yritystä toimittamaan 1 ja 3 kohdassa tarkoitetut tiedot. Tietopyyntö voi koskea tietoja, jotka jäsenvaltio tarvitsee määrittääkseen, täyttyykö jokin 5 artiklan 1 kohdassa säädetyistä edellytyksistä. Asianomaisen yrityksen on toimitettava pyydetyt tiedot jäsenvaltiolle, jossa ulkomainen sijoitus on suunniteltu toteutettavaksi tai on toteutettu, 15 kalenteripäivän kuluessa pyynnön esittämisestä.
	4.	Vastaanottava jäsenvaltio voi tarvittaessa pyytää luvanhakijaa tai muuta asiaankuuluvaa yritystä toimittamaan muun muassa tämän artiklan 1 kohdassa ja 8 artiklan 2 kohdassa tarkoitetut tiedot. Tietopyyntö voi koskea tietoja, jotka jäsenvaltio tarvitsee määrittääkseen, täyttyykö jokin 5 artiklan 1 kohdassa säädetyistä edellytyksistä. Asianomaisen yrityksen on toimitettava pyydetyt tiedot jäsenvaltiolle, jossa ulkomainen sijoitus on suunniteltu toteutettavaksi tai on toteutettu, 15 kalenteripäivän kuluessa pyynnön esittämisestä.



Tarkistus 158

Ehdotus asetukseksi
10 artikla – 5 kohta
	

	Komission teksti
	Tarkistus

	5.	Jäsenvaltio, jossa ulkomainen sijoitus on suunniteltu toteutettavaksi tai on toteutettu, ja komissio voivat pyytää muita jäsenvaltioita pyytämään tietoja alueellaan toimivilta yrityksiltä, edellyttäen että nämä tiedot ovat merkityksellisiä ja ehdottoman välttämättömiä ulkomaisen sijoituksen arvioimiseksi 13 artiklan mukaisesti. Pyynnön vastaanottaneen jäsenvaltion on viipymättä pyydettävä asianomaista yritystä toimittamaan nämä tiedot ja ilmoitettava ne jäsenvaltiolle, jossa ulkomainen sijoitus on suunniteltu toteutettavaksi tai on toteutettu, ja komissiolle tapauksen mukaan 8 artiklan 2 kohdassa ja 9 artiklan 6 kohdassa säädetyn menettelyn mukaisesti.
	5.	Vastaanottava jäsenvaltio ja komissio voivat pyytää muita jäsenvaltioita pyytämään tietoja alueellaan toimivilta yrityksiltä, edellyttäen että nämä tiedot ovat merkityksellisiä ja ehdottoman välttämättömiä ulkomaisen sijoituksen arvioimiseksi 13 artiklan mukaisesti. Pyynnön vastaanottaneen jäsenvaltion on viipymättä pyydettävä asianomaista yritystä toimittamaan nämä tiedot ja ilmoitettava ne vastaanottavalle jäsenvaltiolle ja komissiolle tapauksen mukaan 8 artiklan 5 kohdassa ja 9 artiklan 6 kohdassa säädetyn menettelyn mukaisesti.



Tarkistus 159

Ehdotus asetukseksi
10 artikla – 6 kohta
	

	Komission teksti
	Tarkistus

	6.	Jäsenvaltion on ilmoitettava komissiolle ja muille asianomaisille jäsenvaltioille, jos se ei poikkeustapauksessa yrityksistään huolimatta pysty toimittamaan 3, 4 tai 5 kohdassa tarkoitettuja tietoja. Kyseisen jäsenvaltion on perusteltava asianmukaisesti, miksi se ei pysty toimittamaan tietoja.
	6.	Jäsenvaltion on ilmoitettava komissiolle ja muille asianomaisille jäsenvaltioille, jos se ei poikkeustapauksessa yrityksistään huolimatta pysty toimittamaan tämän artiklan 4 tai 5 kohdassa, 8 artiklan 2 kohdassa tai 9 artiklan 5 kohdassa tarkoitettuja tietoja. Kyseisen jäsenvaltion on perusteltava asianmukaisesti, miksi se ei pysty toimittamaan tietoja.



Tarkistus 160

Ehdotus asetukseksi
11 artikla – 1 kohta
	

	Komission teksti
	Tarkistus

	1.	Jäsenvaltioiden on otettava käyttöön tarvittavat resurssit sekä oikeudelliset ja hallinnolliset keinot, jotta ne voivat osallistua tehokkaasti ja tuloksellisesti yhteistyömekanismiin.
	1.	Jäsenvaltioiden on otettava käyttöön tarvittavat resurssit sekä oikeudelliset ja hallinnolliset keinot, jotta ne voivat suorittaa tehokkaasti ja tuloksellisesti niille tämän asetuksen tavoitteiden saavuttamiseksi annetut tehtävät, kuten osallistua tehokkaasti ja tuloksellisesti yhteistyömekanismiin.



Tarkistus 161

Ehdotus asetukseksi
11 artikla – 4 kohta
	

	Komission teksti
	Tarkistus

	4.	Jäsenvaltioiden on varmistettava, että niiden seurantamekanismien puitteissa annetaan riittävästi aikaa ja keinoja arvioida muiden jäsenvaltioiden huomautuksia ja komission lausuntoja ja ottaa ne mahdollisimman tarkasti huomioon ennen seurantaa koskevan päätöksen tekemistä. Tähän sisältyvät kaikki tarvittavat oikeudelliset keinot ja valtuudet ottaa huomioon toisen jäsenvaltion tai komission esiin tuomat huolta herättävät seikat tai todennäköiset vaikutukset seurantaa koskevassa päätöksessä tai muussa käytettävissä olevassa asiaankuuluvassa välineessä. Jos ulkomaisesta sijoituksesta ilmoitetaan komissiolle ja muille jäsenvaltioille 5 artiklan mukaisesti, seurantamekanismien puitteissa ei saa olla mahdollista, että jäsenvaltiot voisivat tehdä seurantaa koskevan päätöksen ennen jäsenvaltioiden huomautusten esittämiselle ja komission lausuntojen antamiselle 8 artiklan 3 kohdassa vahvistettujen määräaikojen päättymistä.
	4.	Jäsenvaltioiden seurantamekanismien puitteissa on annettava riittävästi keinoja arvioida muiden jäsenvaltioiden huomautuksia ja komission lausuntoja ja ottaa ne mahdollisimman tarkasti huomioon ennen seurantaa koskevan päätöksen tekemistä. Tähän sisältyvät kaikki tarvittavat oikeudelliset keinot ja valtuudet ottaa huomioon toisen jäsenvaltion tai komission esiin tuomat huolta herättävät seikat tai todennäköiset vaikutukset seurantaa koskevassa päätöksessä tai muussa käytettävissä olevassa asiaankuuluvassa välineessä.



Tarkistus 162

Ehdotus asetukseksi
11 artikla – 5 kohta
	

	Komission teksti
	Tarkistus

	5.	Jäsenvaltioiden on varmistettava, että niiden kansallisessa lainsäädännössä sallitaan 7 artiklan 5–9 kohdassa säädettyjen velvoitteiden noudattaminen.
	5.	Jäsenvaltioiden on varmistettava, että niiden kansallisessa lainsäädännössä sallitaan 7 artiklassa säädettyjen velvoitteiden noudattaminen.



Tarkistus 163

Ehdotus asetukseksi
11 artikla – 7 kohta
	

	Komission teksti
	Tarkistus

	7.	Jos seurantaa koskevaan päätökseen sisältyvät riskejä lieventävät toimenpiteet edellyttävät, että muihin jäsenvaltioihin sijoittautuneet yritykset noudattavat vaatimuksia, seurantaa koskevan päätöksen tehneiden jäsenvaltioiden on tehtävä yhteistyötä kyseisten muiden jäsenvaltioiden kanssa seurantaa koskevan päätöksen valvonnassa ja täytäntöönpanossa. Jäsenvaltioiden on varmistettava, että niillä on kaikki tarvittavat oikeudelliset keinot ja valtuudet puuttua tehokkaasti noudattamatta jättämisen seurauksiin seurantaa koskevassa päätöksessä esitetyillä riskejä lieventävillä toimenpiteillä.
	7.	Jos seurantaa koskevaan päätökseen sisältyvät riskejä lieventävät toimenpiteet edellyttävät, että useampaan kuin yhteen jäsenvaltioon sijoittautuneet yritykset noudattavat vaatimuksia, asianomaisten jäsenvaltioiden on tehtävä keskenään yhteistyötä seurantaa koskevan päätöksen valvonnassa ja täytäntöönpanossa. Jäsenvaltioiden on varmistettava, että niillä on kaikki tarvittavat oikeudelliset keinot ja valtuudet puuttua tehokkaasti noudattamatta jättämisen seurauksiin jonkin toisen jäsenvaltion tai komission tekemässä seurantaa koskevassa päätöksessä esitetyillä riskejä lieventävillä toimenpiteillä.



Tarkistus 164

Ehdotus asetukseksi
11 artikla – 7 a kohta (uusi)
	

	Komission teksti
	Tarkistus

	
	7 a.	Jos vastaanottava jäsenvaltio määrää seurantaa koskevan päätöksen tekemisen jälkeen 4 artiklan 2 kohdan h a alakohdan mukaisesti seuraamuksia, sen on ilmoitettava asiasta komissiolle ja liiketoimesta huomautuksia esittäneille jäsenvaltioille kohtuullisen ajan kuluessa.



Tarkistus 165

Ehdotus asetukseksi
12 artikla – 1 kohta – johdantokappale
	

	Komission teksti
	Tarkistus

	1.	Edellä 5, 7 ja 9 artiklassa säädettyjen menettelyjen mukaisesti saatuja tietoja saa käyttää ainoastaan siihen tarkoitukseen, johon niitä pyydettiin, paitsi jos
	1.	Edellä 5, 7, 9 ja 9 a artiklassa säädettyjen menettelyjen mukaisesti saatuja tietoja saa käyttää ainoastaan siihen tarkoitukseen, johon niitä pyydettiin, paitsi jos



Tarkistus 166

Ehdotus asetukseksi
12 artikla – 1 kohta – b alakohta
	

	Komission teksti
	Tarkistus

	(b)	Euroopan unionin tuomioistuin tai sen jäsenvaltion tuomioistuin, jossa ulkomainen sijoitus on suunniteltu toteutettavaksi tai on toteutettu, pyytää tällaisia tietoja oikeudenkäyntiä varten.
	(b)	Euroopan unionin tuomioistuin tai vastaanottavan jäsenvaltion tuomioistuin pyytää tällaisia tietoja oikeudenkäyntiä varten.



Tarkistus 167

Ehdotus asetukseksi
12 artikla – 4 kohta
	

	Komission teksti
	Tarkistus

	4.	Komissio tarjoaa suojatun ja salatun järjestelmän, jolla tuetaan tiedonvaihtoa yhteyspisteiden välillä.
	Poistetaan.



Tarkistus 168

Ehdotus asetukseksi
12 a artikla (uusi)
	

	Komission teksti
	Tarkistus

	
	12 a artikla

	
	Suojattu ja salattu järjestelmä ja keskitetty portaali

	
	1.	Komissio perustaa yhteyspisteiden välistä tietojenvaihtoa helpottavan suojatun ja salatun järjestelmän ja ylläpitää sitä. Kaiken tämän asetuksen mukaisen jäsenvaltioiden keskinäisen sekä jäsenvaltioiden ja komission välisen viestinnän, mukaan lukien 5 artiklan mukaisten ilmoitusten ja 7 artiklan mukaisten huomautusten ja lausuntojen toimittaminen, on tapahduttava yksinomaan kyseisen suojatun ja salatun järjestelmän kautta.

	
	2.	Osana suojattua ja salattua järjestelmää komissio ottaa käyttöön keskitetyn verkkoportaalin, jonka kautta ulkomaisista sijoituksista ilmoitetaan sähköisesti seurantaviranomaisille. Keskitetyn portaalin on oltava toiminnassa viimeistään [...] päivänä [...]kuuta [...] [kuusi kuukautta ennen tämän asetuksen soveltamispäivää]. Sen on määrä toimia ulkomaisten sijoitusten seurannan alkupisteenä. Jäsenvaltioiden on käytettävä keskitettyä portaalia hakemusten vastaanottamiseen ja muuhun hakijoiden kanssa käytävään viestintään.

	
	3.	Hakijoiden ja heidän laillisten edustajiensa on toimitettava hakemukset tämän artiklan 2 kohdan nojalla perustetun keskitetyn portaalin kautta saatavilla olevalla verkkolomakkeella. Lomakkeessa on oltava 10 artiklan 1 kohdassa vaaditut tiedot.

	
	4.	Hakijan on hakemuslomakkeen jättämisen yhteydessä valittava jäsenvaltiot, joihin hakemus toimitetaan. Vastaanottavan jäsenvaltion ja hakijoiden välinen myöhempi viestintä käydään keskitetyn portaalin kautta, kunnes lupahakemuksen käsittely on saatu päätökseen.

	
	5.	Kaikki keskitetyn portaalin kautta välitetyt tiedot asetetaan ainoastaan nimetyn vastaanottajan saataville.

	
	6.	Komissio hyväksyy viimeistään [...] päivänä [...]kuuta [...] [kuusi kuukautta ennen tämän asetuksen soveltamispäivää] 21 artiklan mukaisilla täytäntöönpanosäädöksillä toimenpiteitä, joissa vahvistetaan tässä artiklassa säädetyn keskitetyn portaalin sekä suojatun ja salatun järjestelmän toimintaa koskevat yksityiskohtaiset säännöt.

	
	7.	Osana suojattua ja salattua järjestelmää komissio perustaa kaikkien jäsenvaltioiden saataville asetettavan suojatun tietokannan, joka sisältää tiedot, joita on vaihdettu yhteistyömekanismin avulla arvioiduista ulkomaisista sijoituksista, kuten tiedot osapuolista, esitetyistä huomautuksista ja annetuista lausunnoista sekä kansallisten seurantamekanismien mukaisten arviointien tuloksista, mukaan lukien tiedot asiaankuuluvista seurantaa koskevista päätöksistä. Komissio perustaa kyseisen suojatun tietokannan viimeistään [...] päivänä [...]kuuta [...] [kuusi kuukautta tämän asetuksen voimaantulopäivästä] ja lataa kyseiseen tietokantaan tiedot, jotka sillä on ollut käytettävissään 12 päivästä lokakuuta 2020 alkaen. Jäsenvaltioiden on ladattava viimeistään [...] päivänä [...]kuuta [...] [tämän asetuksen soveltamispäivä] kyseiseen tietokantaan käytettävissään olevat tiedot, jotka koskevat niiden omien seurantamekanismien mukaisesti toteutettujen menettelyjen tuloksia. Jäsenvaltiot ja komissio voivat myös antaa lisätietoja tai -selvityksiä, mukaan lukien asiaankuuluvat liiketoimintatiedot, jotka ne ovat hankkineet kaupallisilta myyjiltä ja jotka on todennettu.



Tarkistus 169

Ehdotus asetukseksi
12 b artikla (uusi)
	

	Komission teksti
	Tarkistus

	
	12 b artikla

	
	Liiketoimintatiedon hallinta

	
	Komissio kehittää liiketoimintatiedon hallintaa, jolla tuetaan seurannasta vastaavia jäsenvaltioiden viranomaisia ulkomaisiin sijoituksiin liittyvien mahdollisten turvallisuuteen ja yleiseen järjestykseen kohdistuvien riskien tunnistamisessa, laatii koordinoituja riskinarviointeja ja ulkomaisten sijoitusten seurantaa käsittelevää komission asiantuntijaryhmää kuullen tukee ulkomaisia suoria sijoituksia koskevien unionin valmiuksien kehittämisohjelmaa, jonka tarkoituksena on yksilöidä ja jakaa parhaita käytäntöjä ja saatua kokemusta, ja tarjoaa yhteisiä koulutusohjelmia jäsenvaltioiden viranomaisille.



Tarkistus 170

Ehdotus asetukseksi
13 artikla – 2 kohta
	

	Komission teksti
	Tarkistus

	2.	Komissio määrittää 7 artiklan 2 tai 3 kohdan tai 9 artiklan 7 kohdan mukaisen asianmukaisesti perustellun lausunnon antamista varten, pitääkö se todennäköisenä, että ulkomainen sijoitus vaikuttaa kielteisesti turvallisuuteen tai yleiseen järjestykseen.
	2.	Komissio määrittää 7 artiklan 2 tai 3 kohdan tai 9 artiklan 7 kohdan mukaisen asianmukaisesti perustellun lausunnon antamista varten taikka 7 artiklan 9 b tai 9 c kohdan mukaisen päätöksen tekemiseksi, pitääkö se todennäköisenä, että ulkomainen sijoitus vaikuttaa kielteisesti turvallisuuteen tai yleiseen järjestykseen.



Tarkistus 171

Ehdotus asetukseksi
13 artikla – 3 kohta – johdantokappale
	

	Komission teksti
	Tarkistus

	3.	Määrittäessään, vaikuttaako sijoitus todennäköisesti kielteisesti turvallisuuteen tai yleiseen järjestykseen, jäsenvaltioiden tai komission on erityisesti harkittava, vaikuttaako kyseinen sijoitus todennäköisesti kielteisesti seuraaviin:
	3.	Määrittäessään, vaikuttaako ulkomainen sijoitus todennäköisesti kielteisesti turvallisuuteen tai yleiseen järjestykseen, jäsenvaltioiden tai komission on erityisesti harkittava, vaikuttaako kyseinen sijoitus todennäköisesti kielteisesti seuraaviin:



Tarkistus 172

Ehdotus asetukseksi
13 artikla – 3 kohta – a alakohta
	

	Komission teksti
	Tarkistus

	(a)	kriittisen – sekä fyysisen että virtuaalisen – infrastruktuurin turvallisuus, eheys ja toiminta; tässä yhteydessä on käytettävissä olevien tietojen perusteella arvioitava myös, vaikuttaako ulkomainen sijoitus todennäköisesti kielteisesti Euroopan parlamentin ja neuvoston direktiivin (EU) 2022/255720 nojalla tunnistettujen kriittisten toimijoiden ja Euroopan parlamentin ja neuvoston direktiivin (EU) 2022/255521 soveltamisalaan kuuluvien toimijoiden häiriönsietokykyyn. Huomioon on otettava myös direktiivin (EU) 2022/2555 22 artiklan 1 kohdan mukaisesti toteutettujen kriittisiä toimitusketjuja koskevien EU:n tason koordinoitujen turvallisuusriskien arviointien tulokset;
	(a)	kriittisen infrastruktuurin turvallisuus, eheys, toiminta ja häiriönsietokyky, mukaan lukien tällaisen kriittisen – sekä fyysisen että virtuaalisen – infrastruktuurin käytön kannalta tärkeät maa-alueet ja kiinteistöt; tässä yhteydessä on käytettävissä olevien tietojen perusteella arvioitava myös, vaikuttaako ulkomainen sijoitus todennäköisesti kielteisesti Euroopan parlamentin ja neuvoston direktiivin (EU) 2022/255720 nojalla tunnistettujen kriittisten toimijoiden ja Euroopan parlamentin ja neuvoston direktiivin (EU) 2022/255521 soveltamisalaan kuuluvien toimijoiden häiriönsietokykyyn. Huomioon on otettava EU:n tason koordinoitujen turvallisuusriskien arviointien tulokset, myös direktiivin (EU) 2022/2555 22 artiklan 1 kohdan mukaisesti toteutettujen kriittisiä toimitusketjuja koskevien arviointien tulokset, joissa otetaan huomioon sekä tekniset että muut kuin tekniset riskitekijät;

	__________________
	__________________

	20 Euroopan parlamentin ja neuvoston direktiivi (EU) 2022/2557, annettu 14 päivänä joulukuuta 2022, kriittisten toimijoiden häiriönsietokyvystä ja direktiivin 2008/114/EY kumoamisesta (EUVL L 333, 27.12.2022, s. 164–198, ELI: http://data.europa.eu/eli/dir/2022/2557/oj).
	20 Euroopan parlamentin ja neuvoston direktiivi (EU) 2022/2557, annettu 14 päivänä joulukuuta 2022, kriittisten toimijoiden häiriönsietokyvystä ja direktiivin 2008/114/EY kumoamisesta (EUVL L 333, 27.12.2022, s. 164–198, ELI: http://data.europa.eu/eli/dir/2022/2557/oj).

	21 Euroopan parlamentin ja neuvoston direktiivi (EU) 2022/2555, annettu 14 päivänä joulukuuta 2022, toimenpiteistä kyberturvallisuuden yhteisen korkean tason varmistamiseksi kaikkialla unionissa, asetuksen (EU) N:o 910/2014 ja direktiivin (EU) 2018/1972 muuttamisesta sekä direktiivin (EU) 2016/1148 kumoamisesta (EUVL L 333, 27.12.2022, s. 80–152, ELI: http://data.europa.eu/eli/dir/2022/2555/oj).
	21 Euroopan parlamentin ja neuvoston direktiivi (EU) 2022/2555, annettu 14 päivänä joulukuuta 2022, toimenpiteistä kyberturvallisuuden yhteisen korkean tason varmistamiseksi kaikkialla unionissa, asetuksen (EU) N:o 910/2014 ja direktiivin (EU) 2018/1972 muuttamisesta sekä direktiivin (EU) 2016/1148 kumoamisesta (EUVL L 333, 27.12.2022, s. 80–152, ELI: http://data.europa.eu/eli/dir/2022/2555/oj).



Tarkistus 173

Ehdotus asetukseksi
13 artikla – 3 kohta – a a alakohta (uusi)
	

	Komission teksti
	Tarkistus

	
	(a a)	unionin sijoituskohteen välittömässä läheisyydessä sijaitsevien sotilaskohteiden ja muiden riskialttiiden julkisten kohteiden turvallisuus;



Tarkistus 174

Ehdotus asetukseksi
13 artikla – 3 kohta – a b alakohta (uusi)
	

	Komission teksti
	Tarkistus

	
	(a b)	sisämarkkinoiden turvallisuus, eheys, toiminta, toiminnan vakaus ja häiriönsietokyky;



Tarkistus 175

Ehdotus asetukseksi
13 artikla – 3 kohta – b alakohta
	

	Komission teksti
	Tarkistus

	(b)	kriittisen teknologian saatavuus;
	(b)	kriittisen teknologian saatavuus ja käyttöönotto, teknologiaturvallisuus ja teknologiavuoto;



Tarkistus 176

Ehdotus asetukseksi
13 artikla – 3 kohta – c alakohta
	

	Komission teksti
	Tarkistus

	(c)	kriittisten tuotantopanosten toimitusten jatkuvuus;
	(c)	kriittisten tuotantopanosten toimitusketjujen turvallisuus ja häiriönsietokyky;



Tarkistus 177

Ehdotus asetukseksi
13 artikla – 3 kohta – c a alakohta (uusi)
	

	Komission teksti
	Tarkistus

	
	(c a)	ruokaturva;



Tarkistus 178

Ehdotus asetukseksi
13 artikla – 3 kohta – c b alakohta (uusi)
	

	Komission teksti
	Tarkistus

	
	(c b)	valmiudet välttää ja käsitellä strategisia riippuvuuksia;



Tarkistus 179

Ehdotus asetukseksi
13 artikla – 3 kohta – c c alakohta (uusi)
	

	Komission teksti
	Tarkistus

	
	(c c)	unionin rahoitusvakauden ja taloudellisen vakauden suojeleminen;



Tarkistus 180

Ehdotus asetukseksi
13 artikla – 3 kohta – c d alakohta (uusi)
	

	Komission teksti
	Tarkistus

	
	(c d)	keskeisten palvelujen ja yleishyödyllisten palvelujen tarjoaminen;



Tarkistus 181

Ehdotus asetukseksi
13 artikla – 3 kohta – d alakohta
	

	Komission teksti
	Tarkistus

	(d)	arkaluonteisten tietojen, mukaan lukien henkilötiedot, suoja erityisesti siltä osin kuin on kyse ulkomaisen sijoittajan kyvystä tutustua tällaisiin henkilötietoihin ja valvoa ja muuten käsitellä niitä: tai
	(d)	arkaluonteisten tietojen, mukaan lukien asetuksen (EU) 2016/6791 a 4 artiklan 1 kohdassa määriteltyjen henkilötietojen, suoja erityisesti siltä osin kuin on kyse ulkomaisen sijoittajan kyvystä tutustua tällaisiin tietoihin ja valvoa ja muuten käsitellä niitä;

	
	__________________

	
	1 a Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus), EUVL L 119, 4.5.2016, s. 1–88, ELI: http://data.europa.eu/eli/reg/2016/679/oj).



Tarkistus 182

Ehdotus asetukseksi
13 artikla – 3 kohta – d a alakohta (uusi)
	

	Komission teksti
	Tarkistus

	
	(d a)	teollis- ja tekijänoikeuksien, tietämyksen ja muun aineettoman omaisuuden suojelu;



Tarkistus 183

Ehdotus asetukseksi
13 artikla – 3 kohta – e alakohta
	

	Komission teksti
	Tarkistus

	(e)	tiedotusvälineiden vapaus ja moniarvoisuus, mukaan lukien verkkoalustat, joita voidaan käyttää disinformaation laajamittaiseen levittämiseen tai rikolliseen toimintaan.
	(e)	tiedotusvälineiden vapaus ja moniarvoisuus, mukaan lukien verkkoalustat ja sosiaalisen median alustat, joita voidaan käyttää disinformaation laajamittaiseen levittämiseen tai rikolliseen toimintaan, perusoikeudet, kansalaiskeskustelu ja vaaliprosessit sekä koulutuksen puolueettomuus, objektiivisuus ja moniarvoisuus; tai



Tarkistus 184

Ehdotus asetukseksi
13 artikla – 3 kohta – e a alakohta (uusi)
	

	Komission teksti
	Tarkistus

	
	(e a)	asetuksen (EU) 2023/26751 a 2 artiklan soveltamisalaan kuuluvan kolmansien maiden harjoittaman taloudellisen pakottamisen todennäköisyys. 

	
	__________________

	
	1 a Euroopan parlamentin ja neuvoston asetus (EU) 2023/2675, annettu 22 päivänä marraskuuta 2023, unionin ja sen jäsenvaltioiden suojelemisesta kolmansien maiden harjoittamalta taloudelliselta pakottamiselta (EUVL L, 2023/2675, 7.12.2023, ELI: http://data.europa.eu/eli/reg/2023/2675/oj).



Tarkistus 185

Ehdotus asetukseksi
13 artikla – 4 kohta – -a alakohta (uusi)
	

	Komission teksti
	Tarkistus

	
	(-a)	onko ulkomainen sijoittaja tai ulkomaisen sijoittajan tytäryhtiö unionissa suoraan tai välillisesti kolmannen maan hallituksen, mukaan lukien valtion elimet, alue- tai paikallisviranomaiset tai asevoimat, määräysvallassa, myös omistusrakenteen, merkittävän rahoituksen, erityisoikeuksien tai valtion nimittämien johtajien taikka muiden sellaisten tekijöiden kautta, joiden tarkoituksena on vaikuttaa johdon päätöksiin, kuten ylivaltaosakkeet (”golden shares”);



Tarkistus 186

Ehdotus asetukseksi
13 artikla – 4 kohta – a alakohta
	

	Komission teksti
	Tarkistus

	(a)	onko ulkomainen sijoittaja, luonnollinen henkilö tai yhteisö, joka harjoittaa määräysvaltaa suhteessa ulkomaiseen sijoittajaan, ulkomaisen sijoittajan tosiasiallinen omistaja ja edunsaaja, ulkomaisen sijoittajan tytäryhtiö tai muu tällaisen ulkomaisen sijoittajan omistuksessa tai määräysvallassa oleva taikka sen puolesta tai johdolla toimiva osapuoli ollut osallisena ulkomaisessa sijoituksessa, joka on aiemmin ollut jäsenvaltion seurannan kohteena ja jolle ei myönnetty lupaa tai jolle myönnettiin vain ehdollinen lupa; tämän määrittämiseksi jäsenvaltioiden ja komission on hyödynnettävä käytettävissään olevia tietoja, mukaan lukien 7 artiklan 10 kohdan nojalla perustettavaan suojattuun tietokantaan sisältyvät tiedot;
	(a)	onko ulkomainen sijoittaja, luonnollinen henkilö tai yhteisö, joka harjoittaa määräysvaltaa suhteessa ulkomaiseen sijoittajaan, ulkomaisen sijoittajan tosiasiallinen omistaja ja edunsaaja, ulkomaisen sijoittajan tytäryhtiö tai muu tällaisen ulkomaisen sijoittajan omistuksessa tai määräysvallassa oleva taikka sen puolesta tai johdolla toimiva osapuoli ollut osallisena ulkomaisessa sijoituksessa, joka on aiemmin ollut jäsenvaltion seurannan kohteena tai soveltuvissa tapauksissa kolmannen maan seurannan kohteena, kun maassa on vakiintunut ulkomaisten suorien sijoitusten seurantamekanismi ja unioni tekee sen kanssa yhteistyötä sijoitusten seurannassa, ja jolle ei myönnetty lupaa tai jolle myönnettiin vain ehdollinen lupa; tämän määrittämiseksi jäsenvaltioiden ja komission on hyödynnettävä käytettävissään olevia tietoja, mukaan lukien 12 a artiklan 6 a kohdan nojalla perustettavaan suojattuun tietokantaan sisältyvät tiedot;



Tarkistus 187

Ehdotus asetukseksi
13 artikla – 4 kohta – d alakohta
	

	Komission teksti
	Tarkistus

	(d)	onko ulkomainen sijoittaja tai jokin sen tytäryhtiöistä harjoittanut laitonta tai rikollista toimintaa, mukaan lukien SEUT-sopimuksen 215 artiklan mukaisten unionin rajoittavien toimenpiteiden kiertäminen;
	(d)	onko ulkomainen sijoittaja tai jokin sen tytäryhtiöistä harjoittanut laitonta tai rikollista toimintaa, mukaan lukien rahanpesu ja SEUT 215 artiklan mukaisten unionin rajoittavien toimenpiteiden kiertäminen;



Tarkistus 188

Ehdotus asetukseksi
13 artikla – 4 kohta – e alakohta
	

	Komission teksti
	Tarkistus

	(e)	edistääkö ulkomainen sijoittaja, luonnollinen henkilö tai yhteisö, joka harjoittaa määräysvaltaa suhteessa ulkomaiseen sijoittajaan, ulkomaisen sijoittajan tosiasiallinen omistaja ja edunsaaja, ulkomaisen sijoittajan tytäryhtiö tai muu tällaisen ulkomaisen sijoittajan omistuksessa tai määräysvallassa oleva taikka sen puolesta tai johdolla toimiva osapuoli todennäköisesti kolmansien maiden poliittisia tavoitteita tai niiden sotilaallisia valmiuksia.
	(e)	edistääkö ulkomainen sijoittaja, luonnollinen henkilö tai yhteisö, joka harjoittaa määräysvaltaa suhteessa ulkomaiseen sijoittajaan, ulkomaisen sijoittajan tosiasiallinen omistaja ja edunsaaja, ulkomaisen sijoittajan tytäryhtiö tai muu tällaisen ulkomaisen sijoittajan omistuksessa tai määräysvallassa oleva taikka sen puolesta tai johdolla toimiva osapuoli todennäköisesti kolmansien maiden poliittisia tavoitteita, lisääkö se riskiä, että kolmas maa rikkoo kansainvälistä oikeutta, tai edistääkö se kolmansien maiden sotilaallisia valmiuksia.



Tarkistus 189

Ehdotus asetukseksi
13 artikla – 4 kohta – e a alakohta (uusi)
	

	Komission teksti
	Tarkistus

	
	(e a)	onko ulkomainen sijoittaja sijoittautunut sellaiseen kolmanteen maahan, johon sovelletaan SEUT 215 artiklan mukaisia unionin rajoittavia toimenpiteitä, sellaiselle lainkäyttöalueelle, joka määritellään Euroopan parlamentin ja neuvoston asetuksen (EU) 2024/1624 29 artiklan mukaisesti sellaiseksi kolmanneksi maaksi, jonka kansallisessa rahanpesun ja terrorismin rahoituksen torjuntajärjestelmässä on merkittäviä strategisia puutteita, tai sellaiseen maahan, joka noudattaa aggressiivista siviili- ja sotilasasioiden yhdistämisstrategiaa;



Tarkistus 190

Ehdotus asetukseksi
13 artikla – 4 kohta – e b alakohta (uusi)
	

	Komission teksti
	Tarkistus

	
	(e b)	onko ulkomainen sijoittaja tai jokin sen tytäryhtiöistä sijoittautunut sellaiseen kolmanteen maahan, jonka lainsäädännössä sallitaan mielivaltainen pääsy yhtiön toimintoihin tai tietoihin, mukaan lukien kaupallisesti arkaluonteiset tiedot, ja asetetaan yrityksille velvoitteita jakaa tietoja tiedustelutarkoituksissa ilman demokraattista valvontaa, valvontamekanismeja, oikeudenmukaista menettelyä tai oikeutta hakea muutosta riippumattomalta tuomioistuimelta;



Tarkistus 191

Ehdotus asetukseksi
13 artikla – 4 a kohta (uusi)
	

	Komission teksti
	Tarkistus

	
	4 a.	Komissio asettaa saataville riskinarviointilomakkeen, jota jäsenvaltiot voivat käyttää edellä 3 ja 4 kohdassa tarkoitettujen seikkojen arvioimiseksi.



Tarkistus 192

Ehdotus asetukseksi
13 artikla – 4 b kohta (uusi)
	

	Komission teksti
	Tarkistus

	
	4 b.	Komissio voi tehdä riskinarvioinnin, joka koskee tiettyä toimialaa, kriittistä teknologiaa, tiettyjä ulkomaisia sijoittajia tai unionin yrityksiä, tuomaan lisätietoa jäsenvaltioiden seurantaa koskevien päätösten tekemiseen. Kyseinen riskinarviointi asetetaan saataville 12 a artiklan 6 a kohdan mukaisesti perustetussa suojatussa tietokannassa, ja jäsenvaltioiden on otettava se huomioon määritettäessä, vaikuttaako sijoitus todennäköisesti kielteisesti turvallisuuteen tai yleiseen järjestykseen.



Tarkistus 193

Ehdotus asetukseksi
14 artikla – otsikko
	

	Komission teksti
	Tarkistus

	Sellaisten ulkomaisten sijoitusten seurantaa koskevat päätökset, jotka todennäköisesti vaikuttavat kielteisesti turvallisuuteen tai yleiseen järjestykseen
	Ulkomaisten sijoitusten seurantaa koskevat päätökset



Tarkistus 194

Ehdotus asetukseksi
14 artikla – 1 kohta – 1 alakohta – johdantokappale
	

	Komission teksti
	Tarkistus

	Jos jäsenvaltio, jossa ulkomainen sijoitus on suunniteltu toteutettavaksi tai on toteutettu, ottaen huomioon 13 artiklassa säädetyt perusteet ja tapauksen mukaan muiden jäsenvaltioiden 7 artiklan 1 kohdan tai 9 artiklan 7 kohdan mukaisesti toimittamat huomautukset tai komission 7 artiklan 2 tai 3 kohdan tai 9 artiklan 7 kohdan mukaisesti antama lausunto, toteaa, että ulkomainen sijoitus todennäköisesti vaikuttaa kielteisesti yhden tai useamman jäsenvaltion turvallisuuteen tai yleiseen järjestykseen, myös silloin, kun on kyse unionin etua koskevasta hankkeesta tai ohjelmasta, sen on tehtävä seurantaa koskeva päätös, jolla
	Jos vastaanottava jäsenvaltio, ottaen huomioon 13 artiklassa säädetyt perusteet ja tapauksen mukaan muiden jäsenvaltioiden 7 artiklan 1 kohdan tai 9 artiklan 7 kohdan mukaisesti toimittamat huomautukset tai komission 7 artiklan 2 tai 3 kohdan tai 9 artiklan 7 kohdan mukaisesti antama lausunto ja rajoittamatta komission toimivaltaa tehdä 7 artiklan 9 c kohdan mukainen päätös, toteaa, että ulkomainen sijoitus todennäköisesti vaikuttaa kielteisesti yhden tai useamman jäsenvaltion turvallisuuteen tai yleiseen järjestykseen, myös silloin, kun on kyse unionin etua koskevasta hankkeesta tai ohjelmasta, sen on tehtävä seurantaa koskeva päätös, jolla



Tarkistus 195

Ehdotus asetukseksi
14 artikla – 1 kohta – 2 alakohta
	

	Komission teksti
	Tarkistus

	Seurantaa koskevassa päätöksessä on noudatettava suhteellisuusperiaatetta ja otettava huomioon kaikki ulkomaisen sijoituksen olosuhteet.
	Seurantaa koskevassa päätöksessä on noudatettava suhteellisuusperiaatetta, sen on perustuttava dokumentoituihin riskeihin ja siinä on otettava huomioon kaikki ulkomaisen sijoituksen olosuhteet.



Tarkistus 196

Ehdotus asetukseksi
14 artikla – 2 kohta
	

	Komission teksti
	Tarkistus

	2.	Jos jäsenvaltio, jossa ulkomainen sijoitus on suunniteltu toteutettavaksi tai on toteutettu, katsoo, että käytettävissä on muita unionin oikeuden tai kansallisen lainsäädännön mukaisia toimenpiteitä, joilla voidaan asianmukaisesti puuttua ulkomaisen sijoituksen turvallisuuteen ja yleiseen järjestykseen kohdistuviin vaikutuksiin, ulkomaiselle sijoitukselle on myönnettävä lupa ilman ehtoja.
	2.	Jos vastaanottava jäsenvaltio toteaa olevan epätodennäköistä, että ulkomainen sijoitus vaikuttaisi kielteisesti turvallisuuteen tai yleiseen järjestykseen, tai katsoo, että käytettävissä on muita unionin oikeuden tai kansallisen lainsäädännön mukaisia toimenpiteitä, joilla voidaan asianmukaisesti ja tehokkaasti puuttua ulkomaisen sijoituksen turvallisuuteen ja yleiseen järjestykseen kohdistuviin vaikutuksiin, ulkomaiselle sijoitukselle on myönnettävä lupa ilman ehtoja, paitsi jos on kyse tapauksista, joissa komissio on tehnyt 7 artiklan 9 c kohdan mukaisesti päätöksen.



Tarkistus 197

Ehdotus asetukseksi
14 artikla – 2 a kohta (uusi)
	

	Komission teksti
	Tarkistus

	
	2 a.	Edellä 1 kohdan a alakohdassa tarkoitettujen riskejä lieventävien toimenpiteiden on oltava riittävät, jotta niillä voidaan puuttua ulkomaisen sijoituksen turvallisuuteen ja yleiseen järjestykseen kohdistuviin vaikutuksiin, ja niiden on oltava suhteellisuusperiaatteen mukaisia. Näihin toimenpiteisiin voivat kuulua

	
	(a)	muutokset sijoituskohteen ehdotettuun hallintorakenteeseen;

	
	(b)	muutokset sijoittajalle annettuihin äänioikeuksiin;

	
	(c)	arkaluonteisten tekniikoiden tai tietojen luvattoman käytön estäminen;

	
	(d)	sijoittajan sitoumukset varmistaa tietty tarjonta ja/tai toimitus tietylle asiakkaalle;

	
	(e)	sijoittajan sitoumukset säilyttää paikallinen lisäarvo tai luoda sitä;

	
	(f)	sijoittajan sitoumukset, joilla puututaan riippuvuusriskiin, mukaan lukien teknologian ja taitotiedon siirto;

	
	(g)	yritystoiminnan jatkuvuuden varmistamiseen tähtäävät toimenpiteet;

	
	(h)	vaatimukset hankkia kriittiset komponentit turvallisilta ja luotettavilta toimittajilta;

	
	(i)	kyberturvallisuusprotokollien täytäntöönpano mahdollisten uhkien varalta;

	
	(j)	vaatimus, jonka mukaan ulkomaisen sijoittajan on perustettava yhteisyritys unionin yrityksen kanssa;

	
	(k)	velvoite tallentaa ja käsitellä tiettyjä tietoja unionissa.



Tarkistus 198

Ehdotus asetukseksi
14 a artikla (uusi)
	

	Komission teksti
	Tarkistus

	
	14 a artikla

	
	Unioniin tulevien ulkomaisten suorien sijoitusten seurantaa käsittelevä asiantuntijaryhmä

	
	1.	Unioniin tulevien ulkomaisten suorien sijoitusten seurantaa käsittelevä asiantuntijaryhmä antaa neuvoja ja tarjoaa asiantuntemusta komissiolle sekä jatkaa ulkomaisten suorien sijoitusten seurantaa koskevia keskusteluja. Se jakaa parhaita käytäntöjä, saatuja kokemuksia ja vaihtaa näkemyksiä ulkomaisiin suoriin sijoituksiin liittyvistä uusista kehityssuuntauksista ja yhteistä etua koskevista kysymyksistä. Komissio myös pyytää neuvoja kyseiseltä ryhmältä tämän asetuksen täytäntöönpanoa koskevissa systeemisissä kysymyksissä. Ryhmä kokoontuu säännöllisesti jatkuvan vuoropuhelun ja vastavuoroisen oppimisen varmistamiseksi.

	
	2.	Asiantuntijaryhmässä käytävät keskustelut ovat luottamuksellisia.



Tarkistus 199

Ehdotus asetukseksi
14 b artikla (uusi)
	

	Komission teksti
	Tarkistus

	
	14 b artikla

	
	Julkista avoimuutta koskevat vaatimukset

	
	1.	Komissio julkaisee viimeistään [...] päivänä [...]kuuta [...] [tämän asetuksen voimaantulopäivä] ohjeita seuraavien perusteiden soveltamisesta:

	
	(a)	perusteet, joilla määritetään, mahdollistaako sijoitus 2 artiklan 1 kohdan mukaisesti tosiasiallisen osallistumisen unionin sijoituskohteen johtamiseen tai määräysvallan unionin sijoituskohteessa;

	
	(b)	perusteet, joilla määritetään, onko yritys 4 artiklan 4 kohdan a alakohdan mukaisesti osa unionin etua koskevaa hanketta tai ohjelmaa tai osallistuuko se siihen;

	
	(c)	perusteet, joilla määritetään, harjoittaako yritys 2 artiklan 9 kohdan mukaisesti taloudellista toimintaa jollakin liitteessä II luetellulla alalla;

	
	(d)	perusteet, joilla arvioidaan turvallisuuteen ja yleiseen järjestykseen kohdistuvia mahdollisia riskejä, mukaan lukien rajat ylittävät riskit ja täysin uuteen toimintaan tehtävien sijoitusten aiheuttamat riskit.

	
	Ennen kuin komissio antaa ensimmäisessä alakohdassa tarkoitetut ohjeet, se kuulee asianmukaisesti sidosryhmiä. Komissio päivittää ohjeita säännöllisesti tämän asetuksen täytäntöönpanosta saatujen kokemusten perusteella.

	
	2.	Komissio julkaisee luettelon kaikista jäsenvaltioiden käyttöön ottamista seurantamekanismeista. Luetteloon sisällytetään yhteenveto kunkin seurantamekanismin soveltamisalasta ja keskeisistä menettelysäännöistä. Siihen liitetään myös linkki 3 kohdassa tarkoitettuihin seurannasta vastaavien viranomaisten ohjeisiin ja asianomaisen yhteyspisteen yhteystiedot. Komissio pitää luettelon ajan tasalla.

	
	3.	Avoimuuden ja ennakoitavuuden lisäämiseksi jäsenvaltioiden on julkaistava säännöllisesti yksityiskohtaiset ohjeet seurantamekanisminsa soveltamisalasta, ilmoitusvelvoitteiden kynnysarvoista ja käynnistävistä seikoista, kriteereistä, joilla arvioidaan, vaikuttaako sijoitus todennäköisesti kielteisesti turvallisuuteen tai yleiseen järjestykseen, perusteellisen tutkimuksen käynnistämisen kriteereistä sekä sovellettavista määräajoista ja menettelysäännöistä, ja pidettävä ne ajan tasalla.



Tarkistus 200

Ehdotus asetukseksi
15 artikla – 1 kohta
	

	Komission teksti
	Tarkistus

	Jäsenvaltiot ja komissio voivat tehdä yhteistyötä kolmansien maiden asiasta vastaavien viranomaisten kanssa kysymyksissä, jotka liittyvät turvallisuuden ja yleisen järjestyksen perusteella toteutettavaan sijoitusten seurantaan.
	Jäsenvaltiot ja komissio voivat tehdä yhteistyötä kolmansien maiden asiasta vastaavien viranomaisten kanssa ja olla vuorovaikutuksessa kahden- ja monenvälisten foorumeiden kautta kysymyksissä, jotka liittyvät turvallisuuden ja yleisen järjestyksen perusteella toteutettavaan sijoitusten seurantaan. Yhteistyöhön voi kuulua tietojen ja parhaiden käytäntöjen vaihto sekä tekninen tuki ja valmiuksien kehittämisen tukeminen. Komissio kannustaa yhteistyön puitteissa kolmansia maita, etenkin unionin jäsenehdokasmaita ja unionin naapurimaita, perustamaan sijoitusten seurantamekanismeja.



Tarkistus 201

Ehdotus asetukseksi
16 artikla – 1 kohta – johdantokappale
	

	Komission teksti
	Tarkistus

	1.	Jäsenvaltioiden on raportoitava komissiolle luottamuksellisesti viimeistään kunkin vuoden 31 päivänä maaliskuuta vuodesta [...][julkaisutoimisto: lisätään ensimmäinen soveltamisvuosi] alkaen seurantamekanismiin ja yhteistyömekanismiin liittyvästä toiminnastaan edeltävän kalenterivuoden aikana. Vuosikertomuksessa on oltava tietoja seuraavista:
	1.	Jäsenvaltioiden on raportoitava komissiolle luottamuksellisesti viimeistään kunkin vuoden 31 päivänä maaliskuuta vuodesta [...][julkaisutoimisto: lisätään ensimmäinen soveltamisvuosi] alkaen seurantamekanismiin ja yhteistyömekanismiin liittyvästä toiminnastaan edeltävän kalenterivuoden aikana. Vuosikertomukseen on sisällytettävä seuraavat seikat:



Tarkistus 202

Ehdotus asetukseksi
16 artikla – 1 kohta – c alakohta
	

	Komission teksti
	Tarkistus

	(c)	kiellettyjen ulkomaisten sijoitusten lukumäärä, peruutettujen ulkomaisten sijoitusten lukumäärä;
	(c)	kiellettyjen ulkomaisten sijoitusten lukumäärä, peruutettujen tai purettujen ulkomaisten sijoitusten lukumäärä;



Tarkistus 203

Ehdotus asetukseksi
16 artikla – 1 kohta – e alakohta
	

	Komission teksti
	Tarkistus

	(e)	tiedot ulkomaisten sijoittajien alkuperästä ja seurannan kohteena olleiden, luvan saaneiden tai kiellettyjen ulkomaisten sijoitusten sijoituskohteiden toimialasta;
	(e)	tiedot ulkomaisten sijoittajien alkuperästä ja seurannan kohteena olleiden, luvan ilman ehtoja saaneiden ja luvan tietyin ehdoin saaneiden ulkomaisten sijoitusten sekä kiellettyjen ulkomaisten sijoitusten sijoituskohteiden toimialasta;



Tarkistus 204

Ehdotus asetukseksi
16 artikla – 1 kohta – e a alakohta (uusi)
	

	Komission teksti
	Tarkistus

	
	(e a)	tiedot sijoitusten seurantamenettelyjen keskimääräisestä kestosta;



Tarkistus 205

Ehdotus asetukseksi
16 artikla – 1 kohta – f alakohta
	

	Komission teksti
	Tarkistus

	(f)	koostetut tiedot seurantaa koskevaan päätökseen johtaneista ulkomaisissa sijoituksissa todetuista riskeistä ja haavoittuvuuksista.
	(f)	kuvaus seurantaa koskevaan päätökseen johtaneista ulkomaisissa sijoituksissa todetuista riskeistä ja haavoittuvuuksista.



Tarkistus 206
Ehdotus asetukseksi
16 artikla – 1 kohta – f a alakohta (uusi)
	

	Komission teksti
	Tarkistus

	
	(f a)	edellä olevan 9 artiklan 1 kohdan mukaisesti aloitettujen oma-aloitteisten menettelyjen määrä ja sellaisten tapausten määrä, joissa vastaanottava jäsenvaltio on aloittanut niiden johdosta seurantamenettelyn.



Tarkistus 207

Ehdotus asetukseksi
16 artikla – 1 a kohta (uusi)
	

	Komission teksti
	Tarkistus

	
	1 a.	Komissio hyväksyy viimeistään [...] päivänä [...]kuuta [...] [ensimmäisen soveltamisvuoden 1 päivänä tammikuuta] 21 artiklan mukaisesti täytäntöönpanosäädöksen, jossa vahvistetaan lomake, jota on käytettävä tämän artiklan 1 kohdassa tarkoitettujen tietojen ilmoittamiseen.



Tarkistus 208

Ehdotus asetukseksi
16 artikla – 2 kohta
	

	Komission teksti
	Tarkistus

	2.	Komissio esittää 1 kohdan mukaisesti saatujen tietojen sekä suuntauksia ja kehitystä koskevan arvionsa perusteella Euroopan parlamentille ja neuvostolle vuosittain kertomuksen tämän asetuksen täytäntöönpanosta. Kyseinen kertomus julkistetaan.
	2.	Komissio esittää 1 kohdan mukaisesti saatujen tietojen, täytäntöönpanoa koskevan käytäntönsä sekä suuntauksia ja kehitystä koskevan arvionsa perusteella Euroopan parlamentille ja neuvostolle vuosittain kertomuksen tämän asetuksen täytäntöönpanosta viimeistään kunkin vuoden syyskuun 30 päivänä vuodesta [...][tämän asetuksen ensimmäinen soveltamisvuosi] alkaen. Kyseinen kertomus julkistetaan.



Tarkistus 209

Ehdotus asetukseksi
16 artikla – 2 a kohta (uusi)
	

	Komission teksti
	Tarkistus

	
	2 a.	Komission vuosikertomukseen sisällytetään jäsenvaltioittain yhteenveto 1 kohdassa tarkoitetuista tiedoista, arvio unioniin tulevien ulkomaisten sijoitusten kehityssuuntauksista ja määristä, tietoa asiaan liittyvästä jäsenvaltioiden lainsäädännön kehityksestä, tietoa kansainvälisestä yhteistyöstä, saatuja kokemuksia ja tämän asetuksen täytäntöönpanoa tukevia parhaita käytäntöjä.



Tarkistus 210

Ehdotus asetukseksi
18 artikla – 1 kohta
	

	Komission teksti
	Tarkistus

	1.	Komissio arvioi tämän asetuksen toimivuutta ja vaikuttavuutta viiden vuoden kuluttua sen soveltamispäivästä ja sen jälkeen viiden vuoden välein ja esittää kertomuksen Euroopan parlamentille ja neuvostolle. Jäsenvaltioiden on osallistuttava tähän ja tarvittaessa toimitettava komissiolle kertomuksen laatimista varten tarvittavat lisätiedot.
	1.	Komissio arvioi tämän asetuksen toimivuutta ja vaikuttavuutta kolmen vuoden kuluttua sen soveltamispäivästä ja sen jälkeen viiden vuoden välein ja esittää kertomuksen Euroopan parlamentille ja neuvostolle. Jäsenvaltioiden on osallistuttava tähän arviointiprosessiin ja tarvittaessa toimitettava komissiolle kertomuksen laatimista varten tarvittavat lisätiedot. Kertomukseen on sisällyttävä analyysi unioniin tulevien ulkomaisten sijoitusten kehityksestä sekä arvio tämän asetuksen vaikutuksesta unionin taloudelliseen turvallisuuteen. Siihen on sisällyttävä arvio siitä, olisiko 4 artiklan 4 ja 4 a kohdassa vahvistettuja ehtoja muutettava, jotta voidaan varmistaa johdonmukainen lähestymistapa ulkomaisten sijoitusten seurantaan, ottaen huomioon 13 artiklan 3 ja 4 kohdassa vahvistetut kriteerit, joihin lukeutuu sotilaskohteiden ja muiden riskialttiiden julkisten kohteiden turvallisuus. Kertomuksessa on myös arvioitava yrityksille sääntöjen noudattamisesta aiheutuvia kustannuksia.



Tarkistus 211

Ehdotus asetukseksi
19 artikla – 2 kohta – johdantokappale
	

	Komission teksti
	Tarkistus

	2.	Siirretään komissiolle valta antaa 20 artiklan mukaisesti delegoituja säädöksiä, joilla muutetaan tarvittaessa liitteessä II olevaa luetteloa unionin turvallisuuden tai yleisen järjestyksen kannalta erityisen merkittävistä teknologia-aloista, resursseista, laitoksista, laitteista, verkoista, järjestelmistä, palveluista ja taloudellisista toiminnoista, jotta voidaan ottaa huomioon unionin turvallisuuteen tai yleiseen järjestykseen liittyvien etujen kannalta merkityksellisten olosuhteiden muutokset. Huomioon otettavia näkökohtia ovat erityisesti seuraavat:
	2.	Siirretään komissiolle valta antaa 20 artiklan mukaisesti delegoituja säädöksiä, joilla muutetaan tarvittaessa liitteessä II olevaa luetteloa unionin turvallisuuden tai yleisen järjestyksen kannalta erityisen merkittävistä teknologia-aloista, materiaaleista, resursseista, laitoksista, laitteista, verkoista, järjestelmistä, palveluista ja taloudellisista toiminnoista, jotta voidaan ottaa huomioon unionin turvallisuuteen tai yleiseen järjestykseen liittyvien etujen kannalta merkityksellisten olosuhteiden muutokset. Huomioon otettavia näkökohtia ovat erityisesti seuraavat:



Tarkistus 212

Ehdotus asetukseksi
19 artikla – 2 kohta – b a alakohta (uusi)
	

	Komission teksti
	Tarkistus

	
	(b a)	komission ja jäsenvaltioiden Euroopan taloudellisen turvallisuuden strategian mukaisesti tekemien asiaankuuluvien riskinarviointien tulokset;



Tarkistus 213

Ehdotus asetukseksi
19 artikla – 2 a kohta (uusi)
	

	Komission teksti
	Tarkistus

	
	2 a.	Ensimmäinen tämän artiklan 2 kohdassa tarkoitetuista delegoiduista säädöksistä hyväksytään viimeistään […] päivänä […]kuuta […] [9 kuukauden kuluttua tämän asetuksen voimaantulopäivästä] liitteen II muuttamista varten, jotta voidaan täsmentää luetteloa unionin turvallisuuden tai yleisen järjestyksen kannalta erityisen merkittävistä teknologia-aloista, materiaaleista, resursseista, laitoksista, laitteista, verkoista, järjestelmistä, palveluista ja taloudellisista toiminnoista.



Tarkistus 214

Ehdotus asetukseksi
20 artikla – 2 kohta
	

	Komission teksti
	Tarkistus

	2.	Siirretään komissiolle […] päivästä […]kuuta […] [lisätään perussäädöksen voimaantulopäivä] määräämättömäksi ajaksi valta antaa delegoituja säädöksiä.
	2.	Siirretään komissiolle […] päivästä […]kuuta […] [lisätään tämän asetuksen voimaantulopäivä] viiden vuoden ajaksi 19 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.



Tarkistus 215

Ehdotus asetukseksi
21 artikla – 1 kohta
	

	Komission teksti
	Tarkistus

	1.	Siirretään komissiolle valta antaa täytäntöönpanosäädöksiä, joissa vahvistetaan lomakkeet, joita on käytettävä 10 artiklan 1 kohdassa tarkoitettujen tietojen toimittamiseen.
	Poistetaan.



Tarkistus 216

Ehdotus asetukseksi
21 artikla – 2 kohta
	

	Komission teksti
	Tarkistus

	2.	Edellä 1 kohdassa tarkoitetut täytäntöönpanosäädökset hyväksytään 22 artiklan 2 kohdassa tarkoitettua neuvoa-antavaa menettelyä noudattaen.
	2.	Edellä 10 artiklan 2 kohdassa, 12 a artiklan 3 ja 6 kohdassa ja 16 artiklan 1 a kohdassa tarkoitetut täytäntöönpanosäädökset hyväksytään 22 artiklan 2 kohdassa tarkoitettua neuvoa-antavaa menettelyä noudattaen.



Tarkistus 217
Ehdotus asetukseksi
23 artikla – 1 kohta
	

	Komission teksti
	Tarkistus

	Kumotaan asetus (EU) 2019/452 [...] päivästä [...]kuuta [...] [julkaisutoimisto: lisätään päivämäärä, joka on 15 kuukautta voimaantulosta].
	Kumotaan asetus (EU) 2019/452 [...] päivästä [...]kuuta [...] [12 kuukautta tämän asetuksen voimaantulopäivästä].



Tarkistus 218

Ehdotus asetukseksi
24 artikla – 2 kohta
	

	Komission teksti
	Tarkistus

	Sitä sovelletaan [...] päivästä [...]kuuta [...] [julkaisutoimisto: lisätään päivämäärä, joka on 15 kuukautta voimaantulosta].
	Sitä sovelletaan [...] päivästä [...]kuuta [...] [12 kuukautta tämän asetuksen voimaantulopäivästä]. 



Tarkistus 219

Ehdotus asetukseksi
24 artikla – 2 a kohta (uusi)
	

	Komission teksti
	Tarkistus

	
	Edellä olevaa 19 artiklan 2 ja 2 a kohtaa sovelletaan kuitenkin [...] päivästä [...]kuuta [...][tämän asetuksen voimaantulopäivä].

	
	Tätä asetusta sovelletaan riippumatta siitä, onko 12 a artiklan 2 kohdassa tarkoitettu keskitetty portaali toiminnassa.



Tarkistus 220

Ehdotus asetukseksi
Liite I – 7 kohta – 2 alakohta
	

	Komission teksti
	Tarkistus

	Euroopan parlamentin ja neuvoston asetus (EU) N:o 1315/2013, annettu 11 päivänä joulukuuta 2013, unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta (EUVL L 348, 20.12.2013, s. 1, ELI: http://data.europa.eu/eli/reg/2013/1315/oj).
	Euroopan parlamentin ja neuvoston asetus (EU) 2024/1679, annettu 13 päivänä kesäkuuta 2024, unionin suuntaviivoista Euroopan laajuisen liikenneverkon kehittämiseksi, asetusten (EU) 2021/1153 ja (EU) N:o 913/2010 muuttamisesta sekä asetuksen (EU) N:o 1315/2013 kumoamisesta (EUVL L, 2024/1679, 28.6.2024, ELI: http://data.europa.eu/eli/reg/2024/1679/oj).



Tarkistus 221

Ehdotus asetukseksi
Liite I – 17 a kohta (uusi)
	

	Komission teksti
	Tarkistus

	
	17 a.	Euroopan puolustusteollisuusohjelma (EDIP)

	
	[Viittaus lisätään, kun asetus on hyväksytty.]



Tarkistus 222

Ehdotus asetukseksi
Liite I – 20 a kohta (uusi)
	

	Komission teksti
	Tarkistus

	
	20 a.	Yhteistä etua koskevat hankkeet ja keskinäistä etua koskevat hankkeet

	
	Komission delegoitu asetus (EU) 2024/1041, annettu 28 päivänä marraskuuta 2023, Euroopan parlamentin ja neuvoston asetuksen (EU) 2022/869 muuttamisesta vahvistamalla unionin luettelo yhteistä etua koskevista hankkeista ja keskinäistä etua koskevista hankkeista (EUVL L, 2024/1041, 8.4.2024, s. 1, ELI: http://data.europa.eu/eli/reg_del/2024/1041/oj).



Tarkistus 223

Ehdotus asetukseksi
Liite II – alaotsikko 1
	

	Komission teksti
	Tarkistus

	Luettelo unionin turvallisuuden tai yleisen järjestyksen kannalta erityisen tärkeistä teknologia-aloista, resursseista, laitoksista, laitteista, verkoista, järjestelmistä, palveluista ja taloudellisista toiminnoista
	Luettelo unionin turvallisuuden tai yleisen järjestyksen kannalta erityisen tärkeistä teknologia-aloista, materiaaleista, resursseista, laitoksista, laitteista, verkoista, järjestelmistä, palveluista ja taloudellisista toiminnoista



Tarkistus 224

Ehdotus asetukseksi
Liite II – 3 kohta – a alakohta – johdantokappale
	

	Komission teksti
	Tarkistus

	a.	Kehittynyt puolijohdeteknologia:
	a.	Puolijohdeteknologia:



Tarkistus 225

Ehdotus asetukseksi
Liite II – 3 kohta – a alakohta – 1 luetelmakohta
	

	Komission teksti
	Tarkistus

	–	mikroelektroniikka, mukaan lukien prosessorit
	–	integroitujen piirien ja muiden puolijohteiden suunnittelu, mukaan lukien mikroprosessorit, graafiset prosessorit, mikro-ohjaimet, loogiset sirut, muistisirut, radiotaajuussirut, fotoniset sirut, analogiset sirut, kvanttisirut, optiset puolijohteet, tehopuolijohteet, erillispiirit ja anturit/mikrojärjestelmät, sekä puolijohteisiin liittyvät keskeiset teollis- ja tekijänoikeudet



Tarkistus 226

Ehdotus asetukseksi
Liite II – 3 kohta – a alakohta – 2 luetelmakohta
	

	Komission teksti
	Tarkistus

	–	fotoniikkateknologia (myös suurenergialaserit)
	–	elektronisen suunnittelun automaatio-ohjelmistot integroitujen piirien ja muiden puolijohteiden suunnittelua tai kehittyneen pakkaamisen suunnittelua varten



Tarkistus 227

Ehdotus asetukseksi
Liite II – 3 kohta – a alakohta – 3 luetelmakohta
	

	Komission teksti
	Tarkistus

	–	suurtaajuussirut
	–	integroitujen piirien ja muiden puolijohteiden alkuvaiheen valmistus



Tarkistus 228

Ehdotus asetukseksi
Liite II – 3 kohta – a alakohta – 4 luetelmakohta
	

	Komission teksti
	Tarkistus

	–	puolijohteiden valmistuslaitteet, joilla pystytään tuottamaan erittäin pitkälle kehittyneitä solmukokoja (noodikokoja)
	–	integroitujen piirien ja muiden puolijohteiden, mukaan lukien kehittyneet painetut piirilevyt ja kehittynyt pakkaaminen, kokoonpano, testaus ja pakkaaminen



Tarkistus 229

Ehdotus asetukseksi
Liite II – 3 kohta – a alakohta – 4 a luetelmakohta (uusi)
	

	Komission teksti
	Tarkistus

	
	–	puolijohteiden valmistuslaitteet integroitujen piirien ja muiden puolijohteiden alku- ja loppuvaiheen valmistusta varten, mukaan lukien syövytys, pinnoitus, epitaksi, litografia, kehittyneet pakkaus-, testaus- tai metrologiatyökalut



Tarkistus 230

Ehdotus asetukseksi
Liite II – 3 kohta – a alakohta – 4 b luetelmakohta (uusi)
	

	Komission teksti
	Tarkistus

	
	–	puolijohteiden valmistuslaitteiden keskeiset komponentit tai ohjelmistot



Tarkistus 231

Ehdotus asetukseksi
Liite II – 3 kohta – a alakohta – 4 c luetelmakohta (uusi)
	

	Komission teksti
	Tarkistus

	
	–	integroitujen piirien ja muiden puolijohteiden valmistuksessa käytetyt materiaalit, erityisesti erikoiskemikaalit, jalokaasut, puolijohdemateriaalit, substraatit tai kiekot



Tarkistus 232

Ehdotus asetukseksi
Liite II – 3 kohta – a alakohta – 4 d luetelmakohta (uusi)
	

	Komission teksti
	Tarkistus

	
	–	tietojen tallennus- ja käsittelylaitteet ja -tilat



Tarkistus 233

Ehdotus asetukseksi
Liite II – 3 kohta – b alakohta – johdantokappale
	

	Komission teksti
	Tarkistus

	b.	Tekoälyteknologia:
	b.	Tekoälyteknologia, jolla tarkoitetaan mitä tahansa teknologiaa tai taitotietoa, joka liittyy konepohjaiseen järjestelmään, joka on suunniteltu toimimaan autonomisesti eriasteisesti ja joka voi osoittaa mukautumiskykyä käyttöönoton jälkeen ja joka eksplisiittisten tai implisiittisten tavoitteiden saavuttamiseksi päättelee saamiensa tietojen perusteella, miten tuottaa tuloksia, kuten ennusteita, sisältöjä, suosituksia tai päätöksiä, jotka voivat vaikuttaa fyysisiin tai virtuaalisiin ympäristöihin, jäljempänä ’tekoälyjärjestelmä’, ja jota käytetään seuraavissa sovelluksissa:



Tarkistus 234

Ehdotus asetukseksi
Liite II – 3 kohta – b alakohta – 1 luetelmakohta
	

	Komission teksti
	Tarkistus

	–	suurteholaskenta
	–	generatiiviset tekoälyjärjestelmät, jotka on koulutettu käyttämään yli 10^25 liukulukutoimitusta (FLOPS)



Tarkistus 235

Ehdotus asetukseksi
Liite II – 3 kohta – b alakohta – 2 luetelmakohta
	

	Komission teksti
	Tarkistus

	–	pilvipalvelut ja reunalaskenta
	–	generatiiviset tekoälyjärjestelmät, joista merkittävä osa on koulutettu biologisella/genomisella datalla tai jotka on suunniteltu käytettäviksi bioteknologisessa tai avaruus- tai puolustusympäristössä



Tarkistus 236

Ehdotus asetukseksi
Liite II – 3 kohta – b alakohta – 3 luetelmakohta
	

	Komission teksti
	Tarkistus

	–	data-analytiikkateknologia
	Poistetaan.



Tarkistus 237

Ehdotus asetukseksi
Liite II – 3 kohta – b alakohta – 4 luetelmakohta
	

	Komission teksti
	Tarkistus

	–	konenäkö, kielen prosessointi, esineiden tunnistaminen
	Poistetaan.



Tarkistus 238

Ehdotus asetukseksi
Liite II – 3 kohta – e alakohta – 1 luetelmakohta
	

	Komission teksti
	Tarkistus

	–	turvallinen digitaalinen viestintä ja yhteydet, kuten RAN ja Open RAN (Radio Access Network) ja 6G
	–	turvallinen digitaalinen viestintä ja yhteydet, kuten RAN ja Open RAN (Radio Access Network), 5G ja 6G, laser- ja valoviestintä



Tarkistus 239

Ehdotus asetukseksi
Liite II – 3 kohta – e alakohta – 2 luetelmakohta
	

	Komission teksti
	Tarkistus

	–	kyberturvallisuusteknologia, mukaan lukien kybervalvonta, turvallisuus- ja tunkeutumisenestojärjestelmät, digitaalinen rikostutkinta
	–	kyberturvallisuusteknologia, mukaan lukien kybervalvonta, salaus, turvallisuus- ja tunkeutumisenestojärjestelmät ja -havainnointijärjestelmät, digitaalinen rikostutkinta



Tarkistus 240

Ehdotus asetukseksi
Liite II – 3 kohta – e alakohta – 5 a luetelmakohta (uusi)
	

	Komission teksti
	Tarkistus

	
	–	vedenalaiset valokuitukaapelit



Tarkistus 241

Ehdotus asetukseksi
Liite II – 3 kohta – g alakohta – 5 a luetelmakohta (uusi)
	

	Komission teksti
	Tarkistus

	
	–	kaikissa liikennemuodoissa tarvittava operatiivinen teknologia, kuten merkinantojärjestelmät, liikenteenhallintajärjestelmät sekä turvallisuuteen liittyvä teknologia



Tarkistus 242

Ehdotus asetukseksi
Liite II – 3 kohta – h alakohta – johdantokappale
	

	Komission teksti
	Tarkistus

	h.	Energiateknologia:
	h.	Energiateknologia, -palvelut ja -infrastruktuuri:



Tarkistus 243

Ehdotus asetukseksi
 Liite II – kohta 3 – h alakohta – 1 luetelmakohta
	

	Komission teksti
	Tarkistus

	–	ydinfuusioteknologia, reaktorit ja sähköntuotanto, radiologinen muuntamis-/rikastamis-/kierrätysteknologia
	–	ydinteknologia, reaktorit ja sähköntuotanto, radiologinen muuntamis-/rikastamis-/kierrätysteknologia, ydinaineiden varastointi ja radioaktiivisen jätteen loppusijoitus



Tarkistus 244

Ehdotus asetukseksi
Liite II – 3 kohta – h alakohta – 3 luetelmakohta
	

	Komission teksti
	Tarkistus

	–	nettonollateknologia, mukaan lukien aurinkosähkö
	–	nettonollateknologia, mukaan lukien aurinkosähkö- ja aurinkolämpöinfrastruktuuri sekä maalla ja merellä tuotettavan uusiutuvan energian teknologiat



Tarkistus 245

Ehdotus asetukseksi
Liite II – 3 kohta – h alakohta – 3 a luetelmakohta (uusi)
	

	Komission teksti
	Tarkistus

	
	–	verkko-operaattorit (siirtoverkonhaltijat ja jakeluverkonhaltijat)



Tarkistus 246

Ehdotus asetukseksi
Liite II – 3 kohta – h alakohta – 4 luetelmakohta
	

	Komission teksti
	Tarkistus

	–	älykkäät verkot ja energian varastointi, akut
	–	eurooppalaiset ja rajat ylittävät verkot, mukaan lukien älykkäät verkot ja energian varastointiratkaisut, akut, sähköverkkosovelluksiin ja uusiutuvan energian integrointiin tarkoitetut akkuteknologiat



Tarkistus 247

Ehdotus asetukseksi
Liite II – 5 kohta
	

	Komission teksti
	Tarkistus

	5.	Seuraavat unionin rahoitusjärjestelmän kriittiset toimijat ja toiminnot: keskusvastapuolet2, maksujärjestelmät ja maksulaitokset3, sähköisen rahan liikkeeseenlaskijalaitokset4, markkinatoimijat ja sijoituspalveluyritykset, jotka toimivat monenkeskisessä kaupankäyntijärjestelmässä tai organisoidussa kaupankäyntijärjestelmässä5, arvopaperikeskukset6, merkittävät omaisuusrefenssitokenien tai sähkörahatokenien liikkeeseenlaskijat ja kryptovarapalvelun tarjoajat, jotka toimivat kryptovarojen kaupankäyntialustoilla7, suuret laitokset8, globaalit erikoistuneiden rahaliikenteen sanomanvälityspalvelujen tarjoajat ja nimetyt kriittiset TVT-palveluntarjoajana olevat kolmannet osapuolet9.
	5.	Seuraavat unionin rahoitusjärjestelmän kriittiset toimijat ja toiminnot:

	
	(a)	asetuksen (EU) N:o 648/20122 2 artiklan 1 alakohdassa määritellyt keskusvastapuolet;

	
	(b)	Euroopan parlamentin ja neuvoston direktiivin (EU) 2015/23663 4 artiklan 7 alakohdassa määritellyt maksujärjestelmät ja 4 alakohdassa määritellyt maksulaitokset;

	
	(c)	Euroopan parlamentin ja neuvoston direktiivin 2009/110/EY4 2 artiklan 1 alakohdassa määritellyt sähköisen rahan liikkeeseenlaskijalaitokset;

	
	(d)	Euroopan parlamentin ja neuvoston direktiivin 2014/65/EU5 4 artiklan 1 kohdan 18 alakohdassa määritellyt markkinoiden ylläpitäjät ja sijoituspalveluyritykset, jotka ylläpitävät monenkeskistä kaupankäyntijärjestelmää tai organisoitua kaupankäyntijärjestelmää;

	
	(e)	Euroopan parlamentin ja neuvoston asetuksen (EU) N:o 909/20146 2 artiklan 1 kohdan 1 alakohdassa määritellyt arvopaperikeskukset;

	
	(f)	merkittävät omaisuusrefenssitokenien tai sähköisen rahan tokenien liikkeeseenlaskijat ja kryptovarapalvelun tarjoajat, jotka ylläpitävät kryptovarojen kaupankäyntialustoja, sellaisina kuin nämä käsitteet on määritelty Euroopan parlamentin ja neuvoston asetuksen (EU) 2023/11147 3 artiklan 1 kohdan 6, 7, 10, 15 ja 18 alakohdassa;

	
	(g)	Euroopan parlamentin ja neuvoston asetuksen (EU) N:o 575/20138 4 artiklan 1 kohdan 146 alakohdassa määritellyt suuret laitokset;

	
	(h)	globaalit erikoistuneiden rahaliikenteen sanomanvälityspalvelujen tarjoajat, Euroopan parlamentin ja neuvoston asetuksen (EU) 2022/25549 3 artiklan 23 alakohdassa määritellyt nimetyt kriittiset TVT-palveluntarjoajana olevat kolmannet osapuolet;

	
	(i)	Euroopan keskuspankin asetuksen (EU) N:o 795/20149 a 1 artiklan 2 kohtaan perustuvan EKP:n päätöksen mukaiset systeemisesti merkittävät maksujärjestelmät;

	
	(j)	Euroopan parlamentin ja neuvoston direktiivin 2009/138/EY9 b 13 artiklan 1 ja 4 alakohdassa määritellyt vakuutus- ja jälleenvakuutusyritykset, joiden bruttomääräinen vakuutusmaksutulo ylittää keskimäärin 25 000 000 000 euroa sitä vuotta, jona ulkomaisesta sijoituksesta on ilmoitettu, edeltäneiden kolmen kalenterivuoden aikana.

	__________________
	__________________

	2 Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä; 2 artiklan 1 kohta (EUVL L 201, 27.7.2012, s. 1, ELI: http://data.europa.eu/eli/reg/2012/648/oj).
	2 Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1, ELI: http://data.europa.eu/eli/reg/2012/648/oj).

	3 Euroopan parlamentin ja neuvoston direktiivi (EU) 2015/2366, annettu 25 päivänä marraskuuta 2015, maksupalveluista sisämarkkinoilla, direktiivien 2002/65/EY, 2009/110/EY ja 2013/36/EU ja asetuksen (EU) N:o 1093/2010 muuttamisesta sekä direktiivin 2007/64/EY kumoamisesta; 4 artiklan 7 kohta ja 4 kohta (EUVL L 337, 23.12.2015, s. 35, ELI: http://data.europa.eu/eli/dir/2015/2366/oj).
	3 Euroopan parlamentin ja neuvoston direktiivi (EU) 2015/2366, annettu 25 päivänä marraskuuta 2015, maksupalveluista sisämarkkinoilla, direktiivien 2002/65/EY, 2009/110/EY ja 2013/36/EU ja asetuksen (EU) N:o 1093/2010 muuttamisesta sekä direktiivin 2007/64/EY kumoamisesta (EUVL L 337, 23.12.2015, s. 35, ELI: http://data.europa.eu/eli/dir/2015/2366/oj).

	4 Euroopan parlamentin ja neuvoston direktiivi 2009/110/EY, annettu 16 päivänä syyskuuta 2009, sähköisen rahan liikkeeseenlaskijalaitosten liiketoiminnan aloittamisesta, harjoittamisesta ja toiminnan vakauden valvonnasta, direktiivien 2005/60/EY ja 2006/48/EY muuttamisesta sekä direktiivin 2000/46/EY kumoamisesta; 2 artiklan 1 kohta (EUVL L 267, 10.10.2009, s. 7, ELI: http://data.europa.eu/eli/dir/2009/110/oj.
	4 Euroopan parlamentin ja neuvoston direktiivi 2009/110/EY, annettu 16 päivänä syyskuuta 2009, sähköisen rahan liikkeeseenlaskijalaitosten liiketoiminnan aloittamisesta, harjoittamisesta ja toiminnan vakauden valvonnasta, direktiivien 2005/60/EY ja 2006/48/EY muuttamisesta sekä direktiivin 2000/46/EY kumoamisesta (EUVL L 267, 10.10.2009, s. 7, ELI: http://data.europa.eu/eli/dir/2009/110/oj.

	5 Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta; 4 artiklan 1 kohdan 18 alakohta (EUVL L 173, 12.6.2014, s. 349, ELI: http://data.europa.eu/eli/dir/2014/65/oj.
	5 Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349, ELI: http://data.europa.eu/eli/dir/2014/65/oj.

	6 Euroopan parlamentin ja neuvoston asetuksen (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta; 2 artiklan 1 kohdan 1 alakohta (EUVL L 257, 28.8.2014, s. 1, ELI: http://data.europa.eu/eli/reg/2014/909/oj.
	6 Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta (EUVL L 257, 28.8.2014, s. 1, ELI: http://data.europa.eu/eli/reg/2014/909/oj.

	7 Euroopan parlamentin ja neuvoston asetus (EU) 2023/1114, annettu 31 päivänä toukokuuta 2023, kryptovarojen markkinoista sekä asetusten (EU) N:o 1093/2010 ja (EU) N:o 1095/2010 ja direktiivien 2013/36/EU ja (EU) 2019/1937 muuttamisesta; 3 artiklan 1 kohdan 6, 7, 10, 15 ja 18 alakohta (EUVL L 150, 9.6.2023, s. 40, ELI: http://data.europa.eu/eli/reg/2023/1114/oj.
	7 Euroopan parlamentin ja neuvoston asetus (EU) 2023/1114, annettu 31 päivänä toukokuuta 2023, kryptovarojen markkinoista sekä asetusten (EU) N:o 1093/2010 ja (EU) N:o 1095/2010 ja direktiivien 2013/36/EU ja (EU) 2019/1937 muuttamisesta (EUVL L 150, 9.6.2023, s. 40, ELI: http://data.europa.eu/eli/reg/2023/1114/oj.

	8 Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta; 4 artiklan 1 kohdan 146 alakohta (EUVL L 176, 27.6.2013, s. 1, ELI: http://data.europa.eu/eli/reg/2013/575/oj.
	8 Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1, ELI: http://data.europa.eu/eli/reg/2013/575/oj.

	9 Euroopan parlamentin ja neuvoston asetus (EU) 2022/2554, annettu 14 päivänä joulukuuta 2022, finanssialan digitaalisesta häiriönsietokyvystä ja asetusten (EY) N:o 1060/2009, (EU) N:o 648/2012, (EU) N:o 600/2014, (EU) N:o 909/2014 ja (EU) 2016/1011 muuttamisesta; 3 artiklan 23 kohta (EUVL L 333, 27.12.2022, s. 1, ELI: http://data.europa.eu/eli/reg/2022/2554/oj.
	9 Euroopan parlamentin ja neuvoston asetus (EU) 2022/2554, annettu 14 päivänä joulukuuta 2022, finanssialan digitaalisesta häiriönsietokyvystä ja asetusten (EY) N:o 1060/2009, (EU) N:o 648/2012, (EU) N:o 600/2014, (EU) N:o 909/2014 ja (EU) 2016/1011 muuttamisesta (EUVL L 333, 27.12.2022, s. 1, ELI: http://data.europa.eu/eli/reg/2022/2554/oj.

	
	9 a Euroopan keskuspankin asetus (EU) N:o 795/2014, annettu 3 päivänä heinäkuuta 2014, systeemisesti merkittäviä maksujärjestelmiä koskevista yleisvalvontavaatimuksista (EUVL L 217, 23.7.2014, s. 16, ELI: http://data.europa.eu/eli/reg/2014/795/oj).

	
	9 b Euroopan parlamentin ja neuvoston direktiivi 2009/138/EY, annettu 25 päivänä marraskuuta 2009, vakuutus- ja jälleenvakuutustoiminnan aloittamisesta ja harjoittamisesta (Solvenssi II) (EUVL L 335, 17.12.2009, s. 1, ELI: http://data.europa.eu/eli/dir/2009/138/oj).



Tarkistus 248

Ehdotus asetukseksi
Liite II – 5 a kohta (uusi)
	

	Komission teksti
	Tarkistus

	
	5 a.	Kriittiset liikennealat, teknologia-alat ja infrastruktuurin osat:

	
	(a)	ilmailuteollisuus, mukaan lukien ilma-alusten sekä niiden moottorien, potkurien, osien, irrallisten varusteiden ja laitteiden valmistus, huolto ja käyttö1 a

	
	(b)	meriteknologiateollisuus, mukaan lukien kaikentyyppisten alusten tuotanto, huolto ja rakenteen muuttaminen1 b sekä varusteet1 c

	
	(c)	rautatieteollisuus, mukaan lukien kaikki rautatieliikennejärjestelmien, osajärjestelmien ja niihin liittyvien laitteiden suunnitteluun, valmistukseen, kunnossapitoon ja kunnostamiseen liittyvät näkökohdat1 d

	
	(d)	autoteollisuus, mukaan lukien autoteollisuuden tavarantoimittajat1 e, tankkausinfrastruktuuri, mukaan lukien sähköajoneuvojen latausinfrastruktuuri1 f ja älykkäät liikennejärjestelmät1 g

	
	__________________

	
	1 a Yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 2 artiklan 1 kohdan a ja b alakohta.

	
	1 b Laivanrakennusteollisuuden valtiontukea koskevien puitteiden (EUVL 2011/C 364/06) 12 kohdan a, b ja c alakohta.

	
	1 c Laivavarusteista ja neuvoston direktiivin 96/98/EY kumoamisesta 23 päivänä heinäkuuta 2014 annetun Euroopan parlamentin ja neuvoston direktiivin 2014/90/EU 2 artiklan 1 kohta.

	
	1 d Rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 liite II

	
	1 e Teollisuus, joka vastaa kaikenlaisten sellaisten omalla käyttövoimallaan kulkevien maantieajoneuvojen (mukaan lukien henkilöautot, linja-autot, moottoripyörät, pakettiautot ja kuorma-autot) ja niiden varusteiden ja osien tuotannosta, jotka kuuluvat muun muassa Maailman tullijärjestön harmonoidun tavarankuvaus- ja koodausjärjestelmän nimikkeistön (HS 2017) 40, 84, 85, 87, 90 ja 94 ryhmään.

	
	1 f Vaihtoehtoisten polttoaineiden infrastruktuurin käyttöönotosta ja direktiivin 2014/94/EU kumoamisesta 13 päivänä syyskuuta 2023 annetun Euroopan parlamentin ja neuvoston asetuksen (EU) 2023/1804 2 artiklan 17, 21, 48, 49, 50, 51, 52, 53, 56 ja 59 alakohta.

	
	1 g Tieliikenteen älykkäiden liikennejärjestelmien käyttöönoton sekä tieliikenteen ja muiden liikennemuotojen rajapintojen puitteista 7 päivänä heinäkuuta 2010 annetun Euroopan parlamentin ja neuvoston direktiivin 2010/40/EU 4 artiklan 1 alakohta.



Tarkistus 249

Ehdotus asetukseksi
Liite II – 5 b kohta (uusi)
	

	Komission teksti
	Tarkistus

	
	5 b.	Mediapalvelujen yhteisestä kehyksestä sisämarkkinoilla ja direktiivin 2010/13/EU muuttamisesta 11 päivänä huhtikuuta 2024 annetun Euroopan parlamentin ja neuvoston asetuksen (EU) 2024/1083 (eurooppalainen medianvapaussäädös) 2 artiklan 1 alakohdassa määritellyt mediapalvelut, jotka edistävät yleisen mielipiteen muodostumista ja joille on tunnusomaista erityinen ajankohtaisuus ja laaja vaikutus.



Tarkistus 250

Ehdotus asetukseksi
Liite II – 5 c kohta (uusi)
	

	Komission teksti
	Tarkistus

	
	5 c.	Vaali-infrastruktuuri: vaalien järjestämisessä ja toimittamisessa tarvittavat fyysiset ja digitaaliset järjestelmät, prosessit ja laitteet, mukaan lukien äänestysjärjestelmät, vaaliluettelotietokannat ja muut tekniset järjestelmät, joiden avulla varmistetaan vaaliprosessien loukkaamattomuus, saavutettavuus ja turvallisuus.



Tarkistus 251

Ehdotus asetukseksi
Liite II – 5 d kohta (uusi)
	

	Komission teksti
	Tarkistus

	
	5 d.	Asetuksen (EU) 2024/12521 a liitteessä I ja II luetellut kriittiset raaka-aineet:

	
	–	kriittisten raaka-aineiden louhinta ja jalostus

	
	–	erityisesti akuista ja elektroniikkajätteestä saatavien kriittisten raaka-aineiden kierrätys- ja hyödyntämistekniikat

	
	–	kriittisten raaka-aineiden strategiset varastointi- ja säilytystilat

	
	–	toimitusketjujen infrastruktuuri kriittisten raaka-aineiden turvalliseen kuljetukseen ja jakeluun

	
	–	materiaalien korvaamisen, jalostusinnovaatioiden ja kehittyneiden kierrätysmenetelmien tutkimus ja kehittäminen.

	
	__________________

	
	1 a Euroopan parlamentin ja neuvoston asetus (EU) 2024/1252, annettu 11 päivänä huhtikuuta 2024, puitteiden vahvistamisesta kriittisten raaka-aineiden turvatun ja kestävän tarjonnan varmistamiseksi ja asetusten (EU) N:o 168/2013, (EU) 2018/858, (EU) 2018/1724 ja (EU) 2019/1020 muuttamisesta (EUVL L 2024/1252, 3.5.2024, ELI: http://data.europa.eu/eli/reg/2024/1252/oj).



Tarkistus 252

Ehdotus asetukseksi
Liite II – 5 e kohta (uusi)
	

	Komission teksti
	Tarkistus

	
	5 e.	Maanviljely, kun unionin sijoituskohde omistaa viljelyalan tai harjoittaa maanviljelyä viljelyalalla, joka on pinta-alaltaan yli 10 000 hehtaaria.

